
Omaira I, Rodriguez- 
Britten: 

Dedica na mi 
amigo actor, 
comediante 
sr.Rodolfo 
Valentino Croes 
su nomber di 
cariño 

“ Vale Croes” 
descansa na paz 

“su ultimo obra 

Un cortina poco poco 
ta habri e actor un 
comediante conoci 

cu un cara chistoso ta saluda. 
Aplausoetaricibiditurhende 
harimentotaskeiroconstante 
di su chasconan bon presenta 
E comediante ta trece alegria 
e publico ta gosa sin fastidia 
sinta scucha cu tur atencion 

No solamente pareha heterosexual sino pareha di e mesun sexo lo por bira famia di criansa. 
Trahado social di Centro Famia di Criansa Arubano, Natalie Tromp kende ta esun encarga di 
busca famianan di criansa nobo a bisa cu e fundacion aki ta habri pe posibilidad aki. 

Lesa A2 


Sistema di 
camara 
nobo por 
soluciona 
problema di 
crimen 


Recientemente e compania 
Invest Secure a presenta ca- 
maranan di siguridad nobo y 
moderno na ATIA. Na e oca- 
sion ey a invita comercian- 
tenan y comunidad pa tira un 
bista y pensa riba siguridad 
cu esakinan ta trece y asina 
yuda soluciona situacionnan 
di crimen cu ta sosode na 
Aruba. E camaranan ta dirigi 
pa negoshi pero por wordo 
poni na cas tambe. 

Lesa A9 


Ken por a sa su preocupacion 
un homber cu su actuacion 
por a cura i kita problema . 

E comediante su mes ta tristo 
tin di actua pa tene contento 
mientras su curason ta yora . 

E ta manera un payaso sigur 
ta riba un escenario ta loer 
cada hari duro di su publico. 
Awe e cortina lo bay ta habri 
e comediante no por a resisti 
su ultimo vuelo pa eternidad 
E1 a despedi den silencio sin sa 
e obra riba mundo a fmalisa 
su carisma ta e unico trofeo 
cu Aruba tin tabata su deseo. 

Creador a dune e don regalo 
di un gran homber su talento 
pa pone hopi hari te pega 
den. 

Mi ta termina mi frase asina ki 
unArubianoautenticotaken. 
“ don Vale Croes e comico.” 
manera e ta bisa : e obra tin 

di sigui.Q 



Fundacion 
Movimiento ta 
Bida: “Aruba ban 
move!” 

Awe den cuadro di Dia Mundial di 
Actividad Fisico y Dia Mundial di 
Salud cu a wordo celebra e siman 
aki ta tuma luga un actividad multi 
disciplinario riba plasa Betico Croes. 

Lesa A14 


“Exchange Rate 
Margin Compensation” 

ORANJESTAD - ATIA representando 
comercio a tuma nota di e “Exchange 
Rate Margin Compensation” cu a dren- 
ta na vigor desde 1 di april 2015. E ob- 
hetivo primordial di e ley aki ta pa cubri 
gasto operacional di Banco Central. 

Lesa A2 


Mehoracion den 
confiansa di consumidor 

Despues di a cay pa cuatro periodo di encues- 
ta consecutivo y yegando su nivel mas abou e 
trimester pasa, e Indice di Confiansa di Con- 
sumidor a subi cu 0,5 punto di indice yegando 
94,3 pa e trimester actual, permaneciendo 
ainda den teritorio pesimista. 

Lesa A8 

Pronostico di tempo: 

Parcialmente nubia 


ORANJESTAD - Pro- 
nostico di tempo ta indica 
cu tempo ta parcialmente 
nubia. Temperatura max- 
imo ta 32° grado y temper- 
atura minimo ta 26°. 


Tempo pa mainta: Parcial- 
mente nubia. Maximo: 32. 
Heatindex te 36°. Indice ul- 
travioleta:ll. Biento di oost 
alrededor di 20 nudo cu raf- 
aga di 34 nudo. 


Tempo pa anochi: Parcial- 
mente nubia. Leve posibili- 
dad di awa despues di madru- 
ga. Biento di oost alrededor 
di 18 nudo cu rafaga di 32 
nudo. Posibilidad di awa me- 
nos di 20%.Q 



Pareha di e mesun sexo lo por bira famia di criansa 


ORANJESTAD - No sola- 
mente pareha heterosexu- 
al sino pareha di e mesun 
sexo lo por bira famia di 
criansa. Trahado social di 
Centro Famia di Criansa 
Arubano, Natalie Tromp 
kende ta esun encarga di 
busca famianan di criansa 
nobo a bisa cu e fundacion 
aki ta habri pe posibilidad 
aki. 

E1 a declara na Bon Dia Aru- 
ba tocante e exigencianan pa 
bira famia di criansa: E pareha 
mester ta ariba 21 aña di 
edad, no ta importa si nan no 
ta casa, compaña of soltero, 
tampoco si nan tin yiu of no. 
Nan mester tin un bida fa- 
miliar stabiel kiermen cu nan 
no ta pasando den divorcio of 
problema di trabou, etc. Nan 
no mester tin antecedente 
hudicial, nan mester ta habri 
pa guia y habri pa contacto cu 
e mayor di e mucha. 

Screenmento riguroso 

Tromp ta encarga di duna in- 
formacion pe famia interesa 
pa yuda cria un di e muchan- 
an interna, ya sea na Casa 
Cuna, Imelda hof of Centro 
Ortopedagogico (antes Cas di 
Hubentud). Tambe e ta haci 
screenmento, ya cu pa Cen- 
tro di Famia di Criansa Aru- 
bano ta masha importante pa 




nan sa kende ta e famia inte- 
resa pa cria un mucha. 

Pa tal motibo cada famia ta 
pasa den un screenmento rig- 
uroso pa nan conoce e famia 
mas miho. Si tin peticion di 
e instancianan cu ta respon- 
sabel pa e mucha, CFCA ta 
evalua ki famia por brinda e 
mucha locual cu e tin mester. 


mester wordo haci, nan ta 
wak con ta bayendo na cas, 
etc. No ta facil pa haya famia 
di criansa pa muchanan di 0 
pa 18 aña. 

E ta un trabou boluntario 
y loke CFCA ta haci pa e 
muchanan ta busca un famia 
cu ta brinda nan un hogar 
temporal. Di e forma aki nan 
ta yuda e mucha dor di mus- 
tra un otro bida familiar sta- 
biel cu normanan y balornan, 
Tromp a bisa. 

E1 a splica cu instancia mane- 
ra fundacion Guia mi, Voog- 
dijraad y departamento di 
Asunto Social ta instancianan 
cu ta traha hunto cu e mayor 
di e mucha pa su situacion 
bay dilanti, y asina unabes cu 
esaki ta wordo resolvi e mu- 
cha por bay bek cas.Q 


Igualmente ora cu e mucha 
ta cerca e famia di criansa, 
CFCA ta cuminsa duna guia 
na e famia di criansa. Nan ta 
duna nan conseho, kico nan 


ATIA ta tumaposicion fuerte contra: 


“Exchange Rate Margin Compensation” 


ORANJESTAD - ATIA 
representando comercio a 
tuma nota di e “Exchange 
Rate Margin Compensa- 
tion” cu a drenta na vigor 
desde 1 di april 2015. 

E obhetivo primordial di e 
ley aki ta pa cubri gasto op- 
eracional di Banco Central. 
ATIA ta spera cu den futuro e 
reforma necesario pa stimula 
nos economia, pa asina com- 
ercio por inverti y crea mas 
cupo di trabou, por bira ley 
den mesun rapidez cu e ley 
riba “Exchange Rate Margin 
Compensation”. 

Aumento gasto efecto 


poder di compra 

ATIA ta contra di e “Ex- 
change Rate Margin Com- 
pensation” paso esaki ta sig- 
nifica un aumento di gasto 
pa comerciantenan cu ta 
importa productonan, locual 
ta bay tin efecto riba e poder 
di compra di nos ciudadan- 
onan. Na prome luga ATIA 
ta lamenta di no a wordo in- 
volucra ni consulta mirando 
cu e ley aki lo tin efecto pa su 
miembronan. Na di dos luga 
ATIA ta lamenta e manera 
con e ley aki a wordo trata 
y aproba den Parlamento. E 
silencio y rapidez den cual 
e ley a wordo pasa ta duna e 
impresion cu no ta tur interes 


a wordo tuma debidamente 
den consideracion. 

Preguntanan 

E siguiente preguntanan ta 
surgi: Kico ta e posibel efecto 
riba inflacion? Sigur mirando 
introduccion di diferente 
otro medidanan ultimo tem- 
po. 

Dicon partnernan social no 
a wordo consulta? Acaso no 
tawatin otro alternativa? Tal- 
bes cu Banco Central mes 
por a haci un esfuerso pa baha 
su gasto operacional? Manera 
menciona e “Exchange Rate 
Margin Compensation” lo 
wordo sinti den tur cartera di 


nos habitantenan. Sigur mi- 
rando cu casi tur nos produc- 
tonan di consumo ta bin di 
exterior. Esey kiermen cu ora 
importa mester manda paga 
mercancia den exterior, cual 
ta causa un fluho basta grandi 
di compra di placa stranhero. 

Pa Banco Central e placa aki 
lo sirbi di bon, pero pa com- 
ercio esaki lo percura pa mas 
gasto y ta crea inkietud den 
mundo comercial. ATIA ta 
lamenta cu di e manera aki 
Aruba lo keda bira mas caro, 
haciendo nos pais dia pa dia 
menos atractivo pa haci ne- 
goshi y pa inversionistanan 
bin establece nan mes aki. □ 

Gobierno di Venezuela a reduci cupo 
di tarheta di credito pa Aruba 


ORANJESTAD - Gobier- 
no di Venezuela a reduci 
e cupo di divisa pa e dife- 
rente pais y region cu e 
turistanan Venezolano ta 
bishita, entre nan Aruba. 
Ta asina cu pa Aruba, Belice, 
Bonaire, Colombia, Costa 
Rica, Curaçao, Guayana, 
Mexico y Panama, Peru y 


Surinam; e Centro Nacional 
di Comercio Exterior (Cen- 
coex) di Venezuela a man- 
tene e cupo di 300 dollar cash 
di 1 pa 3 dia di estadia; y 500 
dollar di 4 pa 7 dia. 

Mientras cu nan a reduci e 
cupo di tarheta di credito di 
700 pa 525 di 8 dia padilanti. 


(E listanan ta ilustra riba e 
cuponan cash y e cuponan di 
tarheta di credito) 

Mientras pa Merca e cupo di 
2.500 a baha te 700 dollar pa 
cualkier estado di e pais aki 
cu excepcion di Florida cu 
ta mantene e mesun cupo di 
semper di 700 dollar. 
Igualmente e corant oficial 


(Gazeta Oficial) di Venezu- 
ela a informa cu solamente 
e sector bancario publico 


of di estado y no esun priva 
ta autorisa pa provee dollar 
preferencial.Q 

ATA: 


Grupo di Venezolano cu ta gasta mas, ta mercado mas grandi 


ORANJESTAD - E Mer- 
cado di Venezuela ta uno 
sumamente importante, e 
ta e di dos mercado di mas 
grandi pa Aruba y esey 
mester su atencion debido 
y semper tin su atencion 
tambe segun Aruba Tour- 
ism Authority (ATA). 
CEO di ATA, Ronella 
Tjin Asjoe - Croes a bisa 
cu e bishitante di menos 
calidad ta forma parti di 
e situacion y ta dificil pa 
por cera porta pa nan. 

Durante e ultimo añanan a 
bin ta mira diferente ten- 
dencia, por mira na 2014 cu 
Venezuela a mustra un crece- 
mento di 32%. Den e rap- 
portnan mensual di ATA ta 
mira esaki y ta diferencia e 
bishitante haciendo un anali- 
sis profundo riba e mercado. 

Analisis 

“A bin ta analisa diferente 
cos u un di nan ta e dife- 
rencia den bishitante (seg- 
mento) cu ta bishita Aruba. 
E prome categoria ta e bishi- 
tantenan cu ta haci uzo di 
Aruba como un trampolin pa 
sigui nan biahe pa Merca of 
Europa. Esaki ta creciendo e 
ultimo añanan pa motibo di 
e cantidad di limitacion pa 
biaha internacional pa mo- 
tibo di e politica di Venezu- 


ela. Tambe e aerolinea nan 
cu ta tuma decision pa corta 
of baha vuelo pa minimalisa 
e debenan astronomico.” Se- 
gun sra. Tjin Asjoe - Croes, 
Oficina di turismo ta midi e 
categoria aki di tal manera: 
Tene contacto cu aeropuerto 
pa purba haya un bista di cu- 
anto Venezolano ta haci uzo 
di Duana Mericano y con el 
a fluctua e ultimo 6 lunanan 
di aña pasa. Cu e informacion 
ey ta combina cifranan di 
ATA y ta asumi cu esunnan 
cu ta haci uzo di Aruba pa 1 
anochi ta uza Aruba como un 
trampolin. 

Sra. Tjin Asjoe - Croes a bisa 
cu e cantidad di bishitante 
cu a haci uzo di Aruba como 
trampolin aña pasa ta rond 
di 13/14% di e total di bishi- 
tante y tabatin crecemento 
pisa e ultimo 6 lunanan. E 
prome tres lunanan di e aña 
aki por wak cu e ta representa 
mas o menos 38% di e total 
adicional di Venezolano cu a 
bishita e aña aki. Esaki ta un 
segmento nobo, segun sra. 
Tjin Asjoe - Croes ta splica 
cu comportacion diferente. 
Cu diferente kiermen cu nan 
ta haci di diferente forma y 
sitio di acomodacion como 
ta 1 dia nan ta uza esaki, pa 
despues sigui cu nan vuelo. 
“Mester corda cu a pesar cu 
esaki ta wordo asumi, e ten- 


dencia ta refleha esaki.” 

E turista Venezolano 
usual 

“E di dos categoria cu ta dife- 
rencia ta esun di e Venezo- 
lano usual, esun cu ta keda 7 
anochi y ta gasta significante 
mas durante di nan bishita.” 
Sra. Tjin Asjoe - Croes ta 
enfatisa cu e segmento aki ta 
keda esun di mas grandi di 
e mercado aki. Y cifranan di 
hotelnan of partnernan ta in- 
dica cu e Venezolano ta sigui 
bishita, el a agrega. 

Segmento bishitante no 
ta promove 

E di tres segmento ta esun 
cu no ta uno cu ATA ta pro- 
move y atrae, pero pa motibo 
di e consecuencia na Venezu- 
ela, nan t termina na Aruba. 
“Esaki ta asina como cu e 
ta forma parti di e realidad 
di ta bisiña di un pais cu ta 
pasando den situacion fas- 
tioso.” Segun sra. Tjin Asjoe 
- Croes, e situacion na Ven- 
ezuela netamente ta locual ta 
forma e consecuencia cu na 
Aruba nos ta haya bishitante 
Venezolano, cu ta dispone di 
diferente comportacion cu 
nos ta custumber cu nan ta 
disponi di dje. 

E tendencia di e bishitantenan 
aki cu hopi di nos ya a ripara 
caba ta di hende cu ta bin pa 



saca dollar, of otronan cu ta 
keda na diferente acomoda- 
cion cu anos no ta considera 
como un bon acomodacion. 
Un otro tendencia di com- 
portacion di e bishitantenan 
aki ta esunnan cu ta cana cu 
maleta banda di caminda pa 
yega nan destinacion.”Nos 
sa cuanto ta haci esaki ex- 
actamente, pero nos cu ta bin 
un cantidad pa motibo di e 
situacion na nan pais.” Segun 
sra. Tjin Asjoe - Croes mes- 
ter corda cu tur ta contribui 
di un forma of otro na nos 
economia, pero importante 
ta cu nan ta respeta nos cus- 
tumbernan, normanan y ba- 
lornan. ATA ta bisa cu e ta 
compronde e diferente pre- 


ocupacion cu tin rond di e 
bishitantenan aki como ciu- 
dadano pero mester corda cu 
e mayoria cu ta bin y ta keda 
e mercado grandi ta e catego- 
ria cu ta keda shete anochi 
Banda di esaki e bishitante 
Venezolano aki, tambe ta 
mas cauteloso den locual nan 
ta gasta y hopi ya caba ta haci 
transaccion fmanciero pafo 
di Venezuela caba. E Vene- 
zolano ta creativo y ta defi- 
ni y wak e miho manera pa 
atende e situacion na su pais 
cual netamente ta caracteris- 
tica di Venezolano. E politica 
di Venezuela, medidanan y 
cambionan na nivel di valuta 
(acceso na dollar) ta pone cu 
poco,poco e ta cera e porta 
pa esunnan cu tin menos re- 
curso pa por yega na Aruba 
pa medio di avion. “Pues e 
politica domestico tambe tin 
su manera pa regula esey.” 
Finalisando sra. Tjin Asjoe - 
Croes a bisa cu ATA no f ey 
pa stop hende di drenta, pero 
kier tin bon balans den esun- 
nan cu ta participa den tur- 
ismo pa nan paga impuesto 
manera debe ser. Asina a base 
di locual wordo inverti aden 
por wordo atrae. E ta keda un 
situacion dificil pa bisa cu ta 
blokia cierto fluho, pero ta 
monitor e situacion di cerca 
y ta tuma pasonan ora cu ta 
necesario.”Q 

“Molly” ta popular entre hobennan 
di 12 pa 17 aña y profesional jong 



ta wordo bendi den forma di 
capsula. 

Efectonan di e droga ta dura 
aproximadamente 3 pa 6 ora. 
Ta hopi comun entre e uza- 
donan cu nan ta tuma un di 
dos dosis di e droga manera 
e efectonan di e prome dosis 
cuminsa disminui. Tambe ta 
hopi comun pa uza esey den 
combinacion cu otro droga 



ORANJESTAD - Funda- 
cion Anti Droga Aruba 
(FADA) a tuma nota di 
informacion di prensa cu 
ta informa riba consumo 
di e droga “Molly” den 
cierto fiestanan. 

Bon Dia Aruba a tuma con- 
tacto cu e trahado preventivo 
di FADA, Jeanira Kock Wer- 
net kende a suministra infor- 
macion pa nos comunidad ta 
mas alerta y consciente riba e 
presencia y realidad di e dro- 
ga peligroso aki. 

“Molly” 

Jeanira Kock Wernet ta in- 
dica cu MDMA (3,4 meth- 
ylenedioxy-methamphet- 
amine) ta un droga ilegal 
conoci bou pueblo como 
“Extacy” (pildo) of mas re- 
ciente “Molly“(“slang” pa e 
palabra molecule” cu ta referi 
na e forma puiro of forma 
cristal di MDMA). 

E ta un droga sintetico y 
psycho activo y tin parecido 
tanto na stimulante como 
halucinante. E ta produci 
sentimentonan di aumento 


di energia, euforia, calor 
emocional, empatia pa otro y 
ta bruha e nocion di tempo y 
sinti. 

Presencia di “Molly” 

MDMA ta popular no sola- 
mente entre e hobennan di 
12 pa 17 aña pero tambe en- 
tre e hende nan profesional 
di edad hoben. E ta mani- 
festa su mes mas tanto den 
clubnan nocturno, “Electric 
Festivals” &“raves”. 

MDMA ta wordo uza den 
forma di capsula of tablet. E 
termino Molly ta referi den e 
forma di puiro of cristal puro 
di MDMA. Generalmente e 


manera: Alcohol, Cocaina, 
GHB, Ketamina, Metafet- 
amina & Viagara. 

Efectonan 

Door cu e ta un stimulante 
e ta aumenta e batimento 
rapido di e curason y tambe e 
presion di sanger. Uzadonan 
por experencia tension mus- 
cular, djentenan ta klem riba 
otro, biramento di stoma, 
vision troebel, debilidad, 
calafriu, sodamento pisa, bo 
ta expone bo curpa na male- 
sanan transmiti sexualmente 
pa motibo cu bo apetit sexual 
por subi. 

Sentimento di depresion, 



confusion, insomnio, ansie- 
dad, tristeza y dificultad pa 
corda ta un parti di e efec- 
tonan secundario. 

Uzo frecuente y cu dosis 
halto por hiba na haya prob- 
lema cu e curpa no ta re- 
gula su temperatura cu por 
conduci na “hyperthermia” 
esaki ta encera cu por bay 
haya problema cu higra, ri- 
ñon , problemanan di circu- 
lacion y curason, problema 
cu e metabolismo y te hasta 
morto.Q 



Nadya van Putten colaborado nobo CFT 


ORANJESTAD - Col- 
lege Financieel Toezicht 
(CFT) ta conta cu un co- 
laborado nobo. Nadya 
van Putten cu awo lo ta 
colaborando, antes tabata 
un politico cu a represen- 
ta Aruba den eleccionnan 
Europeo riba e lista Groen 
Links. Sra. Van Putten ta 
contento cu e oportuni- 
dad pa asina aporta na su 
pais natal. 

E noticia aki nos matutino 
por a tuma nota di dje riba 
pagina di NoticiaCla.com E 
pagina ta indica cu na prome 
instante tabatin e pensam- 
ento cu sra. Van Putten lo a 
bira e representante di Aruba 
den e College. Esaki sinem- 
bargo no ta e caso. “Nadya 
ta simplemente un colabora- 
do nobo di CFT” Kees van 


Nieuwamerongen a splica. 
“E ta conoci, y p’esey ta hay- 
ando mas atencion. Pero e no 
ta otro cu un cambio regular 
di colaborado,” ta declaracion 
di e secretario di CFT na No- 
ticiaCla.com 

Pa awor sra. Van Putten lo 
ocupa su mes manera tur 
otro colaborado, riba tur 
tereno pues cubriendo tanto 
Corsou, St Maarten y even- 
tualmente Aruba. Pero se- 
gun e secretario den un otro 
declaracion na e matutino 
di Corsou, -Algemeen Dag- 
blad-, (AD), eventualmente 
e (sra. Van Putten) lo atende 
Aruba specificamente. E for- 
ma cu CFT lo funciona na 
Aruba, no a wordo determina 
politicamente, y como tal un- 
abes cu esaki keda estableci, 
e lo haya un forma mas con- 
creto. 



Meta pa yuda islanan 
Caribense 

Pa loke ta Sra. Van Putten 
mes, e ta sumamente con- 


tento cu e oportunidad aki. 
Aunke cu e no ta traha fisi- 
camente na Aruba, e ta con- 
tento cu maske ta asina e por 
aporta cu su isla natal. Despu- 
es di e eleccion pa parlamen- 
to Europeo na 2009, unda 
cu e la representa Aruba pa 
Groen Links, e la keda traha 
pa nan un tempo, y despues 
for di 2013 te cu dos siman 
pasa, tabata director fmancia 
y asuntonan personal na St 
Eustatius. Dia 1 di april di e 
aña aki e la acepta e funcion 
nobo na Corsou. “Mi meta 
den mi carera profesional 
semper tabata pa yuda nos 
islanan Hulandes Caribense 
bay dilanti” sra. Van Putten a 
bisa.“Ta un honor grandi di 
por traha den un funcion na 
unda mi por traha riba e bi- 
enestar fmanciero di mi pais 
natal Aruba” e la fmalisa. □ 

























































CORTEIS? 


DIASABRA 11 APRIL 2015 


3 aña di prizon exigi pa muhe cu a mafia mas cu 1 miyon di Astec 


ORANJESTAD - Linda 
Brete na yoramento a ad- 
miti cu el a haci malo di 
traha chequenan falso na 
su nomber y mafia fondo 
di pensioen di Astec mas 
cu 1 Miyon Florin. Fiscal a 
condena esaki totalmente 
y a exigi 3 aña di prizon. 

Mafiamento 

Hues a puntra Brete si ta ber- 
dad cu el a falsifica chequenan 
traha riba su nomber y fal- 
sifica firma di esunnan cu 
mester duna autorisacion. En 
total mas cu 1 Miyon florin a 
keda horta. Brete a admiti cu 
el a falsifica firmanan pa co- 
bra e chequenan. Hues a re- 
marca cu ta un gran cantidad 
di placa. 

Sospechoso a culpa 
su ex casa 

Brete a splica cu tur cos a 
cuminsa cu tabatin cantidad 
di debenan cu ex casa a crea. 
Na yoramento e tabata bisa 
Hues cu e tabatin pagamento 
di cas atrasa. E1 a pidi fondo di 
pensioen di Astec pa un hipo- 
teca extra pa asina e por traha 
dos apartamento riba tereno 
pa asina lo por huur esakinan 
y haya mas entrada. Segun 
Brete, e ex casa tabata mal 
gasta placa y pa tal motibo e 
no por a caba cu e apartamen- 
tonan. Den su desesperacion 
el a tuma e mal paso aki pa 
asina paga e debe atrasa. E1 
a bisa Hues cu pasobra cu e 
ex casa no tabata stop di gasta 
placa, el a dicidi di divorcia. 
Segun Brete, e unico manera 
cu e por a haya su divorcio 
tabata cu e lo tuma tur e gas- 
tonan over y e ex casa nada. 
E1 a bisa cu e ex casa no tabata 
cria su dos yiunan. 

Brete a bisa Hues cu e tabata 
sa cu e tabata haci malo y a 
pidi su hefe pa kita account- 
ing for di dje pero esey no a 
sosode. E1 a bisa cu na dado 
momento e kier a bende su 
dos apartamentonan pa asina 
paga gastonan. E1 a bisa Hues 
cu e ta gradici Dios cu el a 
wordo descubri pa a stop cu 
loke el a haci. Segun Brete, 
tabatin anochi cu e no por a 
drumi. 

Paga debe pero gasta na 
luho? 

Hues a remarca cu Brete ta 
papia di debenan pero si mira 
e gastonan cu el a haci cu e 
placa, el a laga drecha varios 
cos na cas y a biaha bay exte- 
rior. Entre otro 25 mil florin 
pa bay Hulanda. Hues a se- 
ñala cu por a mira cu Brete a 
haci cosnan di luho na su cas. 
Segun Brete cu e cas tabatin 
mester di mantencion y dos 


biaha e mester a bay Colom- 
bia pa asuntonan medico. E1 
a splica cu el a uza su placa 
di bonus y placa di vakantie 
y subi su prestamo personal 
pa el a bay Hulanda. Hues a 
remarca cu pa Orlando a paga 
20 mil florin pa bay vacacion. 
Hues ta haya straño cu Brete 
ta bisa cu placa cu a biaha 
cu esey no ta di pensioen. E 
ta haya cu Brete por a uza e 
placa pa paga debe. Brete a 
admiti di a haci fout. E1 a bisa 
cu e hortamento a bira mes- 
cos cu adiccion di droga. Un- 
abes cu cuminsa ta sigui haci. 
Hues a remarca cu loke Brete 
a haci a afecta tur e traha- 
donan di waf. Brete a bolbe 
bisa Hues cu el a purba dife- 
rente biaha pa stop y a pidi su 
hefe pa cambia su funcion. 
E1 a bisa Hues cu su ex casa 
tambe tabata sa di esaki. E 
tabata bay banco deposita 
cheque y tabata lanta placa y 
mal gasta placa. Na dado mo- 
mento Brete a dicidi di habri 
un cuenta di banco riba su 
nomber so. 

Abogado mr. Lejuez a puntra 
Brete si e hortamento lo per- 
hudica e trahadonan. Brete a 
splica cu e fondo di pensioen 
di Astec ta hopi bon para. 
Nan ta den 40 miyon y ta 
fmancia diferente compania 
grandi entre otro WEB y Se- 
tar. E no kier bisa cu loke el a 
haci no ta nada pero e suma 
ey no ta afecta e trahadonan. 

Situacion na KLA 

Hues a mustra cu tabatin situ- 
acion cu un otro Hues a bay 
inspeccion KIA y esey a causa 
cu nan a haya otro celnan 
drechi. E1 a puntra Brete con 
e situacion ta awor. Brete a 
reclama Fiscal cu Hues a bisa 
cu e situacion ta inhumano 
mientras cu Fiscal ta bisa cu 
Brete por bien keda ey den. 
Brete a remarca: “Waw paso- 
bra cu el a haci un fout e mes- 
ter wordo trata inhumano”. 
E1 a bisa cu danki na e Hues 
y e director nobo cu a busca 
un luga miho pa cada un di 
e muhenan. Cada muhe tin 
su mesun cel y baño. Pero di 
otro banda nan ta wordo tor- 
tura pa adictonan cu ta keda 
net pega eynan. Insultonan y 
actonan inmoral. Esaki ta dia 
y anochi. Haya cu no tin pri- 
vacidad pasobra esunnan den 
toren di siguridad na KIA ta 
wak directo den nan cel. 
Fiscal a puntra Brete si e mes 
no por a pone un paña. Brete 
a bisa cu el a haci esey pero 
cuidadonan di preso a bisa cu 
e mester kita e paña pasobra 
mester tin bista den e cel. Fis- 
cal a remarca si Brete ta con- 
sciente cu e bista den e cel no 


ta solamente pa control sino 
pa Brete su mesun siguridad. 
Si no por mira den e cel e ora 
ey si algo pasa no por actua. 
Tambe Fiscal a remarca si e 
trahadonan di siguridad den 
toren ta mira den tur e celnan 
pareu y si nan ta haci uzo di 
“night vision”. 

Fiscal ta reacciona 

Fiscal a bisa cu tin biaha bo 
ta biba cu bisiña cu ta haci 
desorden. Awor Brete ta 
keha cu tin desorden y ac- 
tonan inmoral di parti di es- 
unnan den adiccion na KIA. 
E1 a bisa Hues cu e tabata na 
KIA y a wordo informa cu 
lo actua disciplinario pa ac- 
tonan inmoral. Pa motibo di 
e candela den KIA, causa pa e 
mesun presonan, e situacion 
ta fastioso. Na opinion di Fis- 
cal, Gobierno mester percura 
pa trato drechi pa presonan. 
Gobierno ta haciendo su es- 
fuerso. E ta haya cu mester 
mira e hendenan cu ta interna 
den un institucion compara 
cu esunnan na KIA. Mester 
bisa cu e situacion no ta asina 
malo. E ta haya cu pa Brete 
e situacion ta otro compara 
esunnan interna den un in- 
stitucion cu no por haci nada. 

No por culpa ex casa 

Brete ta bisa cu fondo di 
pensioen tin 40 miyon y ta 1 
miyon so el a horta. E ta haci 
cu loke el a haci no ta malo. 
Loke si ta e hecho cu mas 
hende riba waf lo reduci door 
cu Astec a cumpra apara- 
tonan nobo pa reemplasa mas 
trahado. Automatisacion ta 
trece cu ta baha cantidad di 
trahadonan. 

Fiscal a mustra cu Brete a bisa 
cu loke el a haci tabata mane- 
ra droga cu unabes purba ta 
sigui. E1 a remarca cu si bo sa 
cu loke bo ta haci no ta bon y 
asina mes ta sigui. Pakico ta 
sigui! E1 a bisa cu Brete ta bisa 
cu e ex casa tabata malgasta. 
Aki ta papia di 1 miyon flo- 
rin y for di e investigacion ta 
mustra cu e apartamentonan 
ta hopi luhoso. Asina mes 1 
miyon ta hopi placa. E1 a se- 
ñala cu Brete a bisa cu den 
Corte algo cu nunca el a bisa 
anterior. Ta awor e ta bisa cu 
ta door di su ex casa tur esaki 
a sosode, cu ta e ex casa tabata 
mal gasta placa. A pesar cu 
nan a separa, el a sigui horta. 
No por bay tira culpa riba e 
ex casa. No por bin cu ex- 
cuus cu ta mama soltero. Na 
Aruba tin hopi mama soltero 
cu ta traha duro pa mantene 
nan famia. E1 a mustra tambe 
cu Brete a bisa cu el a pidi pa 
cambio pa funcion, pero e no 
a bisa gerencia pakico e kier 


cambia den funcion. 

186 cheque traha falso 
Fiscal a mustra cu dia 28 di 
october 2014, CMB a noti- 
fica Polis cu un hende kier a 
colecta cheque falso mas cu 
9 mil florin. Asina a cuminsa 
cu e investigacion. A detene 
Brete y el a bisa cu e kier a co- 
bra e placa aki pa paga hipo- 
teca di su cas. Investigacion a 
mustra cu Brete tabata traha 
chequenan riba su nomber y 
tabata pone firma falso di he- 
fenan pa asina colecta placa. 
Fiscal a bisa Hues cu e ta 
haya legalmente proba cu 
entre October 2009 y Octo- 
ber 2014, intencionalmente 
Brete a falsifica chequenan di 
Astec y colecta placa. 

En total 186 cheque a wordo 
falsifica den e periodo aki. 
For banco por a compro- 
nde cu Brete tabata deposita 
sumanan grandi cu frecuen- 
cia riba su cuenta. 

Fiscal ta haya cu Brete ta- 
bata abusa di e confianza cu 
a deposita den dje caminda 
no tabata controla su trabou. 
Na cas a haya papel riba cual 
e tabata practica pa falsifica 
firma. Fiscal ta haya cu Brete 
a hiba durante e periodo aki 
un bida di luho. A participa 
den luho den carnaval. 

Fiscal a mustra cu Brete a 


bisa cu e ta dispuesto pa paga 
bek. E1 a remarca cu e ta zona 
bunita pero en realidad ta con 
lo por paga esaki. Esaki ta mas 
o menos 8 mil florin pa luna 
den 10 aña. Con realistico 
esaki lo por ta! 

Castigo 

Pa loke ta castigo, Fiscal a 
bisa Hues cu e ta tene cuenta 
cu ta prome biaha cu Brete a 
cay cera. Tambe Fiscal a tene 
cuenta cu den un periodo 
largo a horta mas cu 1 Miyon 
Florin. E1 a señala cu Brete 
durante su vacacion den ex- 
terior, tabata pidi hende na 
Aruba pa deposita cheque pa 
e por sigui haya placa. Fiscal 
ta haya cu Brete a abusa di 
confianza di su hefe cu mes- 
ter controla e chequenan. 
Esaki a causa cu awor e hefe 
a wordo retira. Fiscal a men- 
ciona tambe sentencia di 
Corte di Husticia di Hulanda 
cu ta papia di 3 aña di prizon 
pa tipo di delito asina. 

E1 a exigi 3 aña di prizon, 
kitando e tempo cu Brete ta 
cera den KIA. Tambe Fiscal 
a anuncia cu a cuminsa cu un 
investigacion financiero con- 
tra Brete caminda a confisca 
propiedadnan.. Kier deter- 
mina con el a gasta e placa y 
cuanto placa lo por bay haya 
bek.Q 

Sr. Carlyle de Coteau di Departamento Maritimo 

Barconan grandi lo suavisa loke barconan chikito 

mester paga di permiso 


ORANJESTAD - Ainda 
gobierno no a bin cla cu e 
ley cu ta otorga Departa- 
mento Maritimo poder pa 
cuminsa cobra riba e ser- 
vicio cu nan ta ofrece na e 
doñonan di boto priva y di 
recreacion. 

Miembro di e team di mane- 
ho di departamento Mari- 
timo, sr. Carlyle de Coteau a 
bisa na Bon Dia Aruba cu ai- 
nda ta ocupa cu e proyecto di 
ley cu ta canando su caminda 
regular. 

Actualmente e iniciativa di 
ley ta na Departamento di 
Ley pa sigui su caminda pa 
Conseho di Consulta y fi- 
nalmente e ley lo wordo trata 
den Parlamento. 

Sr. De Coteau a declara cu 


minister Otmar Oduber cu 
ta encarga cu e departamento 
Maritimo a opta pa duna pri- 
oridad na e ley cu ta permiti 
gobierno cuminsa cobra riba 
e barconan grandi cu ta tira 
hancra den nos awa teritorial. 
“Un di e motibo ta cu prome 
cu bo ta cuminsa touch cu es- 
unnan chikito bo ta cuminsa 
prome cu esunnan grandi”, 
asina sr. De Coteau a bisa. 
Igualmente el a laga sa cu 
locual e barconan grandi a 
cuminsa contribui den en- 
trada pa gobierno desde 1 di 
april ultimo lo yuda suavisa 
locual esunnan chikito mes- 
ter paga. 

Permiso pa periodo mas 
largo 

Igualmente el a informa cu 


nan ta preparando e doñonan 
di boto ya cu e permiso pa 
nabega, inscripcion di boto 
y e permiso pa nabega boto 
chikito cu ta wordo yama na 
Hulandes “klein vaarbewijs” 
no lo ta gratis mas. Igual- 
mente e periodo di cada seis 
luna cu e botonan mester 
wordo controla, registra y 
solicita un “klein vaarbewijs” 
nobo ta un ley anticua. 

E1 a bisa cu pa traha un per- 
miso di nabegacion tin su 
gasto envolvi, y actualmente 
y pa varios aña caba nan ta 
trahe gratis. Actualmente e 
proceso aki ta costando e de- 
partamento di Maritimo al- 
rededor di 300 y pico florin. 
Esaki no kiermen cu nece- 
sariamente nan ta bay cobra e 


suma aki na nan usuarionan, 
el a aclaria. 

Nan ta evaluando pa bin cu 
un cambio riba e aspecto aki. 
E boto lo wordo controla 
cada aña of eventualmente 
cada dos aña, mescos cu au- 
tonan cu ta gekeur cada dos 
aña. Aunke intencion ta pa 
amplia e periodo di control 
esaki no kiermen cu no lo 
bay tin control. 

Ya caba sr. De Coteau a ad- 
verti cu nan lo bin cu con- 
trol sorpresa regularmente 
pa inspecciona e condicion 
di e boto. Di e forma aki nan 
ta check si e doño di e boto 
ta cumpliendo cu tur regla 
y instrumentonan di sigu- 
ridad, segun e ley nobo lo 
prescribi.Q 



Reino reenforsando lasonan na Panama 


ORANJESTAD - Des- 
de ayera te cu mañan 12 
di april, Minister Mark 
Rutte compaña pa minis- 
ter Mike Eman lo bishita 
Panama pa atende e Sum- 
mit of the Americas. Sr. 
Rutte su bishita lo pone 
enfasis riba reenforsa con- 
exion economico entre 


Hulanda y Panama. 

E lo bishita Panama Canal, 
“Miraflores locks” y lo pone e 
prome piedra di e di dos isla 
artificial cu e compania Hu- 
landes Boskalis ta creando 
na costa di Panama city. Sr. 
Rutte tambe lo habri e mis- 
ion di logistica maritimo guia 


pa sr. Eman. 

Hulanda y Panama ta part- 
nernan natural, e waf di 
Rotterdam y aeropuerto 
Schiphol ta haci Hulanda e 
porta pa Europa. Y e canal fa- 
moso di Panama ta haci esey 
un porta pa Latino America. 
Panama ta trahando pa en- 
grandece su posicion como 

e trampolin economico di 
Latino America invertiendo 
hopi den proyectonan di in- 
frastructura, por ehempel e 
expansion di Panama Canal. 
Den preparacion pa e expan- 
sion di e canal, wafnan den 
Caribe ta wordo modernisa. 
Companianan di e reino ta 
envolvi di cerca den e ex- 
pansion di e Panama Canal. 
Tin oportunidadnan grandi 
pa negoshi, particularmente 
den e logistica y sector mari- 
timo. 

Awe sr. Rutte lo atende e 
prome sesion di e cumbre, 
eynan ta unda e lo topa cu 
varios lider di gobernacion 
den e region. Tambe e lo 
atende firmamento di dife- 
rente acuerdo pa engrandece 
e cooperacion entre Reino y 
Panama. Diadomingo main- 
ta e programa ta inicia cu un 
reunion cu empresarionan 
nobo den reino cu ta activo 
den Latino America, trah- 
ando na Panama. Sr. Rutte lo 
forma parti di un mesa ron- 
do cu CEO y managernan di 
companianan di Reino, dirigi 
pa presidente di e “Confed- 
eration of Netherlands In- 
dustry and Employers” Hans 



Participacion prome minis- 
ter Aruba Merdia, sr. Rutte y 
sr. Eman lo bishita e isla arti- 
ficial crea na costa di Panama 
City crea pa e compania Hu- 
landes Boskalis. Despues di 
un tour riba e isla, sr. Rutte 
lo pone e prome piedra pa e 
di dos isla pa wordo construi 
pa Boskalis. Despues, na e 
“Panama Maritime World 
Conference & Exhibition”, 
sr. Rutte lo lansa e “King- 
dom-wide trade mission” pa 
e sectornan maritimo y logis- 
tica. E mision di 4 di aki lo 
wordo dirigi pa sr. Eman.Q 

AHATA a ricibi presentacion di Reforma Fiscal 



ORANJESTAD - Algun 
siman atras Minister di Fi- 
nancia, Angel Bermudez 
a ricibi bishita di Profesor 
dr. Willem Vermeend cu 
tabata na Aruba pa pre- 
senta e plan completo di e 
reforma fiscal concipia pa 
henter e comision bou di 
su liderazgo. 

Gobierno, Parlamento y de- 
mas instancianan a ricibi e 
presentacion aki den e ul- 
timo simannan y diaranson e 


mandatario conhuntamente 
cu Hans Ruiter di Pricewa- 
terhouseCoopers (PwC) a 
presenta e plan di e Reforma 
Fiscal na Aruba Hotel and 
Tourism Association (AHA- 
TA). 

E presentacion a inclui e 
consehonan defmitivo di e 
comision pa e leynan di im- 
puesto cu enfasis riba e as- 
pectonan cu ta interesa e 
profesionalnan den e mer- 
cado turistico/hotelero. Sin 


laga afo un amplio splicacion 
di con e leynan aki lo wordo 
modernisa y simplifica den e 
dos añanan venidero. 

Minister Bermudez a mani- 
festa na varios ocasion cu e 
sistema fiscal actual ta conta 
cu leynan di mas cu 100 aña 
bieu, pues esaki ta nifica cu 
den practica tambe e ta trece 
cu ne varios obstaculo na mo- 
mento di interpreta y aplica e 
leynan. Esaki tambe ta e caso 
ora di cumpli cu e leynan 


tambe locual ta deber di tur 
ciudadano y comerciante na 
Aruba. 

“E reforma di mas grandi lo 
ta pa 1 di januari 2016 respec- 
tivamente 1 di januari 2017. 
Nos intencion pa introduci 
esakinan cuminsando na jan- 
uari 2016 cu ta un plan hopi 
ambicioso, pero nos ta con- 
sidera cu nos por realisa es- 
aki,” e mandatario a expresa. 
Parti di e filosofia di e leynan 
di impuesto aki den bachi 


nobo ta significa tambe cu 
nan ta conta pa tur hende den 
e mesun forma loke ta nifica 
cu cada ken mester asumi e 
responsabilidad aki tambe na 
tempo. 

“E intencion di e reforma aki 
no ta pa crea ningun presion 
fiscal adicional, al contrario 
nos ta simplificando e sistema 
completo pa sigura e cumpli- 
mento cu nos leynan di im- 
puesto lo ta riba un nivel mas 
halto,” Minister Bermudez a 
confirma. □ 


We Are Hiring 


Available Fosition: 

Cashiers 


DoitCenter 


Responsitilitica: * Maintaining outstanding customer service 

as per company standards 

* Processing sales quickly 

* Accurate and efficient cash register operations 

* Safeguarding company assets 


Shaba# 3 
Tel: 583-1111 
jackie@doit.aw 


J 


Sfcillg * Ability to piocess information throughout the computer 

* Ability to communicate with assoeiates as well as customers 

* Co mpile daily sales | 

Qualifications: * 2 years experience as a ' Casliier'' 

* Exeellent communication skills 

* Be ahle to work in a standmg position for long periods of time. 

- * BSB.I I 8 !^*“* 



* 

MÉ| 


Vj 


fi 


/\pp//ca tion F^orm ayaiiabie.at^our^Çustomer ‘Sefyice x Co unter 

































DIASABRA 11 APRIL 


MIECONOMIA 


CBS: 



Mehoracion chikito den confiansa di consumidor 


ORANJESTAD - Confi- 
ansa di e consumidor Aru- 
bano a mehora un poco 
den e di cuatro trimester 
di 2014. Despues di a cay 
pa cuatro periodo di en- 
cuesta consecutivo y ye- 
gando su nivel mas abou 
e trimester pasa, e Indice 
di Confiansa di Consumi- 
dor a subi cu 0,5 punto di 
indice yegando 94,3 pa e 


trimester actual, perman- 
eciendo ainda den terito- 
rio pesimista. 

E mehoracion chikito no a 
wordo impedi pa e introduc- 
cion di e asina yama impues- 
to di salud tax” (December 1, 
2014) y e subida di tarifa di 
coriente (October 1, 2014) ,y 
probablemente tabata atribui 
na e actuacion fuerte den tur- 


ismo unda cu Aruba a yega 
su di 1 miyon bishitante na 
December 2014 (cantidad di 
turista a crece cu 9,5 porcien- 
to den 2014). 

CFT 

Consumidornan a responde 
particularmente negativo riba 
e posicion fmanciero di go- 
bierno, posiblemente influ- 
encia pa e incertidumbre cu 

publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Ned. Antil. Gulden 
(per 100) 

ANG 

98.00 

100.00 


100.20 

Amerikaanse dollar 

USD 

1.77 

1.78 


1.80 

Canadese dollar 

CAD 

1.38 

1.40 


1.42 

Zwitserse frank 
(per100) 

CHF 

180.98 

181.70 


182.50 

Pond sterling 

GBP 

2.53 

2.58 


2.64 

Japanse yen 
(per 10.000) 

JPY 

146.52 

147.86 


149.35 

EURO 
(per100) 

EUR 

186.55 

188.26 


190.15 

DKK 

NOK 

Spaanse peseta 

Hong Kongse dollar 


BEF 

DEM 

FIM 

FRF 

GRD 

IEP 

ITL 

LUF 

NLG 

ATS 

PTE 

ESP 

COP 

HKD 


40.33990 

1.95583 

5.94573 

6.55957 

340.75000 

0.78756 

1936.27000 

40.33990 

2.20371 

13.76030 

200.48200 

166.38600 

2497.50000 

7.75000 

aprobacion di e presupuesto 
di gobierno pa 2014 y e re- 
ciente rapport di Comision 
Financiero di Supervision 
(“CFT”). Adicional, manera 
e aña a progresa, consumi- 
dornan a bira mas pesimis- 
ta riba e expectativanan di 
condicionnan economico 
pa futuro (aki 6 luna). Esaki 
ta indicativo cu confiansa di 
consumidor posiblemente 
lo por permanece abou den 
2015. 

Situacion financiero 

25,3 porciento di e contesta 
ta spera cu nan posicion fi- 
nanciero personal lo mehora 
den e siguiente 6 lunanan 
(8,8 punto di porcentahe 
mas halto cu e trimester 
anterior). Tambe, 10,5 por- 
ciento di consumidor ta kere 
cu condicionnan economico 
ta miho cu 6 luna pasa, un 
mehoracion di 6,2 punto di 
porcentahe compara cu e tri- 
mester anterior. Di otro ban- 
da, mas persona cu a contesta 
a indica deterioracion di nan 
situacion fmanciero personal 
durante e seis lunanan ante- 


SANTA BARBAEA 

BiACH A GOLF KE50ET 

OUIACAO 



SANTA BARBARA BEACH & GOLF RESORT CURACAO 

HAS A VACANCIES FOR THE FOLLOWING DEDICATED AND MOTIVATED APPLICANTS: 


Assistant Executive Housekeeper 

Front Office Supervisor 

Housekeeping Supervisor 

Butcher 

Sushi Chef 

Sales Coordinator 

Stewarding Supervisor 

Food and Beverage Servers 

Kitchen Mechanic 

Staff Accountant 


Please send your motivation letter and detailed resume through 
http://www.benchmarkresortsandhotels.com/careers 

(Job descriptions are also available on this site) 


OPHEFFING 

ONDERCURATELESTELLING 


Bij beschikking van 17 maart 2015 
(behorend bij E.J. nr. 3112 van 2014) 
van het Gerecht in Eerste Aanleg van 
Aruba, in de ondercuratestelling van 
ZULAIKA SHAHAIRA PEREZ, 
geboren op 28 December 1978 
in Aruba, opgeheven. 


De advocaat, 
mr. M.O.C’G. Faarup 


rior, registrando un subida di 
l,8punto di porcentahe com- 
para cu e trimester anterior. 
Adicional, 31,8 porciento 
di persona cu a contesta ta 
anticipa un empeoramento 
den nan posicion financiero 
personal pa e proximo seis 
lunanan (3 punto di porcen- 
tahe mas halto compara cu 
e ultimo trimester). E senti- 
mento pa cu consumo a cay 
den e di cuatro trimester, ya 
cu mas cu 66 porciento di 
persona cu a contesta a indica 
cu e periodo no ta apropia pa 
cumpra un auto, y mas cu 50 
porciento a raporta cu no ta 
probabel cu nan lo bay cum- 
pra aparatonan grandi of bay 
cu vakantie. 

Desaroyo negativo 
mercado laboral 

Tambe, mas cu 70 porciento 
di persona cu a contesta a 
bisa cu no ta apropia pa cera 
un prestamo personal of un 
hipoteca. Consumidornan 
tabata un poco dividi riba e 
posicion fmanciero di gobi- 
erno, ya cu 52,3 porciento 
a indica un empeoramento 
mientras cu 37,0 porciento a 
bisa cu e posicion fmanciero 
di gobierno a permanece 
igual cu 6 luna pasa. Con- 
sumidornan tambe a indica 
un desaroyo negativo pe 
mercado laboral actual y di 
futuro, a pesar di e creacion 
potencial di cuponan nobo di 
trabou relaciona cu e reaper- 
tura di e Riu Palace Antillas, 
conoci antes como Westin 
Hotel, na october 2014. 

Pa 2014 den su totalidad, 
confiansa di consumidor a 
cay cu 2,5 porciento compara 
cu 2013. E indice a yega na su 
punto mas abou den e di tres 
trimester di 2014 (e indice a 
cay den e prome 3 trimester 
consecutivamente). E caida 
den confiansa di consumi- 
dor a wordo sinti particular- 
mente den e grupo cu un en- 
trada mensual di 1.700 florin 
of menos. □ 

Sistema di camara nobo por soluciona problema di crimen 


ORANJESTAD - Reci- 
entemente e compania 
Invest Secure a presenta 
camaranan di siguridad 
nobo y moderno na ATLA. 
Na e ocasion ey a invita 
comerciantenan y comu- 


nidad pa tira un bista y 
pensa riba siguridad cu 
esakinan ta trece y asina 
yuda soluciona situa- 
cionnan di crimen cu ta 
sosode na Aruba. E cama- 
ranan ta dirigi pa negoshi 


pero por wordo poni na 
cas tambe. 

E idea ta pa comerciantenan 
tuma nota di e camaranan aki 
mirando cu ultimo tempo 
mayoria compania ta keda 
pega y sin soluciona un caso 
pa motibo cu, na momento 
di busca evidencia sea no tin 
un bon camara of no tin ca- 
mara mes instala. 

Director di Invest Secure, 
Louis Richardson, a trece e 
sistema di siguridad aki cu 
ta nobo pa reenforsa siguri- 
dad na Aruba. Invest Secure 
tin casi 20 aña di existencia y 
tin conocemento den analisis 
di situacion d siguridad na 
Aruba. Pa e motibo aki kier 
a bin un solucion pa yuda 
mehora e situacion. A acerca 


un compania di Canada cu 
tin camaranan sofistica com- 
bina cu software. “Locual cu 
actualmente no ta existi riba 
mercado.” Invest Secure ta 
kere cu e e producto aki sigur 
lo yuda e companianan hopi, 
locual ta e meta principal di 
Invest Secure pa duna servi- 
cio na comunidad pa protec- 
cion general, sr. Richardson a 
bisa. 

Sistema modernisa 

E sistema ta brinda un nivel 
halto di siguridad. E ta hopi 
concentra riba negoshi, 
sinembargo tin posibilidad 
pa casnan tambe haci uzo di 
esaki. “Locual ta importante 
di e producto ta, cu por saca 
informacion na momento cu 
mester di e evidencia y e no 



ta bay tarda 4 of 5 ora pa haya 
esaki. Hunto cu evidencia e 
informacion lo por wordo 
traspasa pa e autoridadnan 
mucho mas lihe cu antes 
ora mester bay graba algo y 
despues pone riba USB pa 
entrega esaki na autoridad. 
Pero cu e sistema aki, tur evi- 
dencia por wordo manda via 
e-mail di biaha pa autoridad, 
sr. Richardson a splica.Q 



Persona a keda deteni durante 
control di polis 



SANTA CRUZ - Diabier- 
na merdia polisnan a tene 
control di auto riba ca- 
minda di Macuarima poco 
pazuid di 88 Food Store. E 


patruya di Santa Cruz a 
para un Nissan Sentra pa 
control. 

Den e auto polis a tuma nota 


cu tabatin algo sospechoso y 
acerca ta bin cu e auto no tin 
ningun clase di documento 
cu a pone cu polis a confisca e 
auto y na mes momento a de- 




tene e persona. E auto a bay persona a bay warda pa pasa 
warda pa un investigacion y e cerca e Fiscal Auxilia. Q 


Dia 16 di april lo lansa algo nobo: 


YouthFever Radio ta yama ayo despues di mas cu un decada 



ORANJESTAD - Youth- 
Fever Radio como e 
prome emisora riba inter- 
net na Aruba ta despedi di 
su oyentenan despues di 
12 aña transmitiendo 24 
ora pa dia. 


Ayera, den oranan di atardi 
a cuminsa e ultimo oranan 
hunto cu diferente invita- 
donan y pa 12or di anochi 
YouthFever Radio lo a ter- 
mina su transmision despues 
di 12 aña. Despues di ayera, 
e nomber Youthfever lo 
keda propiedad di Star Me- 
dia Broadcasting Company. 
Pero lo conta cu un siguiente 
etapa despues di dia 16 di 
April unda cu lo bin cu algo 
totalmente nobo y diferente. 

Prome emisora via 
internet 

YouthFever Radio a wordo 
funda pa Sr. Trevorr Rosel 
17 di october 2002 na Hu- 
landa como un hobi y na 
2004 a establece su mes na 
Aruba como e prome emiso- 


ra transmitiendo unicamente 
via internet. Durante 12 aña 
tecnologia a evoluciona hopi 
mes y YouthFever nunca a 
keda atras den esaki. E tempo 
ey e terminologia “stream- 
ing” no tabata mucho conoci 
y e opcion nan tabata hopi 
limita. 

YouthFever a cuminsa trans- 
miti cu un computer so y 
riba un calidad hopi abou 
mirando cu e tempo ey e 
internet speed no ta esun di 
awendia. Mientras tempo ta 
bay pasando na 2004 a instala 
e studio aki na Aruba y asina 
poco poco a sigui cu cambi- 
onan. Na 2008 YouthFever 
radio tabata e prome radio di 
Aruba cu por a wordo scucha 
via celularnan (3G) Nokia N 


& E series via Nokia Internet 
Radio. 

Esey ta mustra manera hopi 
tempo atras. 

Youthfever TV 

Eventonan cultural nunca no 
tabata pasa YouthFever voor- 
bij, semper e team completo 
a trece transmision di carna- 
val, festival di Himno y Ban- 
dera y Dande tanto via radio 
como tambe via Youthfever 
TV riba calidad hopi halto. 
Na 2011 A dicidi di bin cu 
un otro canal di radio bou 
di e mes un nomber y asina 
Youthfever a bira YouthFe- 
ver Live y e otro a bira Youth- 
Fever Dance y na e mes un 
momento a hisa e calidad 
di transmision y a cuminsa 
transmiti riba calidad High 


Defmition (HD) E siguiente 
aña na 2012 a bin cu e idea 
di bin cu un otro canal pero 
esaki tabata uno diferente, e 
tabata den aire solamente fin 
di aña y esey tabata YouthFe- 
ver Christmas cu tabata toca 
unicamente musica di fm di 
aña. 

Mientras tempo ta pasa a haci 
diferente cambionan den 
Sistema di automatisacion 
y mucho mas pa asina com- 
place e oyentenan y trece un 
transmision mas profesion- 
al y puntual cu ta posibel. 
Tambe a bin cu diferente 
programa nan internacional 
di productornan for di Spa- 
ña, Argentina, Merca, Italia, 
Hulanda y tambe productor- 
nan di BBC na Inglatera.Q 

Den Bida...! 

Den bida ruman, den bida 

Duna mi balor ora mi ta na bida y 
no warda bo aprecio y stimacion pa ora mi muri. 
Pasobra e ora ey bo balor ya lo no tin ningun sentido. 
Duna mi un minuut di bo tempo ora mi ta hala rosea, 
pasobra na bida e momentonan comparti cu bo ta sagrado. 
Ora mi muri mi no mester mas di bo tempo. 

Duna mi un poco di bo atencion ora cu mi ta na bida. 

No warda pa mi muri pa bo corda riba mi existencia. 
Ofrece mi palabranan di elogio ora mi forma parti di bida, 
pasobra ora mi muri mi no mester di un serenata. 
Aprecia mi tur dia di mi bida y no na mi morto. 

Lo mi no sinti bo atencion ora mi ta dera den tera. 

Mi ta prefera pa bo duna mi un man ora mi ta na bida, 
y no pa carga mi curpa sin alma pa hiba mi santana. 
Entrega mi un palabra di ternura pa mi por sinti bo amor, 
y no un discurso emocionante despues di mi ultimo rosea, 
lo mi no tin oido pa scucha tur esaki drumi den mi cah’i 

morto. 

Mi ta desea bo amor ora mi ta na bida, 
y no warda bo sintimento pa ora mi ta morto. 

Mustra mi e caminda cu mi tin di scoge na bida, 
despues cu mi muri, mi no lo por tuma un ruta mas. 

Na bida mi kier laga bo hari cu mi presencia, 

Y, por fabor, no yora mi morto si bo no tin tristesa. 

Mi por consola bo alma na pena, ora nos ta hunto, 
pero ora mi muri, mi no por seca bo lagrimanan. 

Laga mi ta parti di bo bida yena cu alegria, na bida, 
y no ora mi curason no ta bati mas cu pasion. 

Brasa mi ora mi ta hala rosea yen di energia, 

Ora mi muri, mi curpa sin alma no por sinti bo ternura, 
Papia cu mi ora mi por scucha e melodia di bo palabranan, 
Ora mi luz paga, mi horeanan ta tende solamente e silencio. 
Laga mi soña di un bida largo ora mi ta bibo, 
ora mi muri mi no lo lanta mas for di mi soño eterno. 
Despues cu mi fayece, mi bida ta bira un ilusion sin futuro, 
P’esey regala mi un presente yena cu realidad, ora mi ta na 

bida. 

Ora mi muri, warda mi recuerdonan den bo pensamento, 
pa asina mi por permanece un tiki mas den bo memoria. 
Conta mi bo berdad awo cu mi ta na bida, 
pa mi sa ken ta stima mi hasta despues di mi morto. 

Por fabor, recorda mi pa semper, 

Pero lubida mi si bo no ta aprecia mi. 

Pordona mi si mi a haci algun malo na bida, 
ora mi muri ta Dios so por pordona mi. 

Laga mi biba cu speransa, si bo kier laga mi muri cu alegria. 
Pero haci esaki mustrando ‘mi bo amor ora cu mi ta na bida. 
Nada tin balor ora cu mi cera mi wowonan pa semper, 
Aprecia mi talento ora cu mi por ricibi aplauso. 

Corda mi existencia cu e alegria cu mi a brinda, 
y no drama un gota di lagrima sin emocion ora cu mi muri. 
Si acaso bo no tin niun recuerdo valioso di mi persona, 
bo alma lo no por ta na luto pa causa di mi morto. 

Bo tristesa lo ta djis un tragedia improvisa, 
un teatro sin publico y sin luz, un escenario sin contenido. 

Duna mi bo apoyo ora mi por gosa di dje, 
pero no keda yora mi si bo no a soporta mi na bida, 
lo bo stroba mi despedida di e bida pa un mundo di paz y 
trankilidad. 

Si bo a stima mi ora mi ta na bida, 
mi lo mira bo for di cielo, mi lo sigui guia bo pasonan, 
mi lo keda biba den bo soñonan, 
mi lo consola bo ora bo ta yora. 

Y mi lo cuida bo pa semper manera un angel wardado. 

Mi lo pidi Dios pa duna bo paz y consuelo. 

Mi ta hura bo cu semper mi lo ta cerca di bo, 
mi lo keda stima bo y mi lo keda biba den bo curason. 

Duna mi bida ora mi ta na bida, 

Ora mi muri tur e bida ta sali for di mi curpa, 

Mi alma lo biaha pa un miho bida den cielo. 

Ora mi muri yora mi cu tur bo sinceridad y 
yora di e emocion cu bo ta sinti di mi despedida....! 

Inspira den bida y obra di sr. Vale Croes. (dfm) 

Autor: Jhon Freddy T. Montoya. 
coreccion y adaptacion sr. Joe Fortin. 



Programa homenahe postomo 
na Rodolfo Valentino “Vale” Croes 


ORANJESTAD- E actividad ta tuma 
luga awe 11 di april 2015, na Cas di 
Cultura Aruba cuminsando di 10’or di 
mainta y ta termina pa 4’or di atardi 

8.45 - 9.00 Salida di cortego funebre for di 
Ad Patres San Nicolas direccion cas di su 
mayornan na Pos Chikito sigui 

9.00 - 9.30 

Rumbo pa Caya Frére Laurentius, Santa 
Helena caminda Vale a biba te na ultimo 
momento di su bida y sigui 

9.30 - 9.45 

Rumbo pa edificio di Departamento di Cul- 
tura bieu, banda di Misa 
San Fransisco, caminda Vale a traha te ul- 
timo prome cu el a baha cu pensioen 

10.00-10.05 

Yegada di cortego funebre hunto cu famia y 
amistadnan na Cas di Cultura ricibi pa caha 
di orgel “Nos Cultura” di señor Nelson 
Sprok 

10.05-10.10 

Himno di Aruba interpreta 
pa Zulaika Geerman 

10.10-10.30 

Presentacion di The Steel Edition, bao di- 
reccion di señor Benito Gomes 

10.30- 11.00 

Presentacion di Rondaya Universal Arubano 
11.00-11.05 

Declamacion di un poesia door di nos Poeta 
Arubano señora Ruthy 
Vrieswijk-Bergen 

11.05-11.30 

Presentacion di grupo musical di señor Doe- 
del Sophia cu lo compaña señor Jossy Brokke 

11.30- 12.00 

Presentacion di grupo di Tambu “Sodo y 
Cuerro” 

12.00-12.30 

Presentacion di solistanan di Coro Arsnova 
acompaña pa señor Fransisco Kock y señora 
Mayra Kock-Garrido 

12.30- 12.35 

Declamacion di un poesia di nos Poeta Aru- 

bano señora Omaira 

Rodriguez-Britten 

12.35 - 13.00 

Presentacion di Banda BADU acompañando 
señor Querino Ras y Roy Olive 

13.00-13.30 

Presentacion di Obra Teatral “E ultimo 


elenco di Vale” y discurso di 
señora Fatme Rigaud 

13.30 - 14.00 

Presentacion di slide di “Mighty Sparrow” 
sigui pa un discurso di señor Jubi Naar 
Presentacion di varios cantante presentando 
cancionnan di “Mighty Sparrow” 

14.00-14.30 

Presentacion di Mariachi Perla di Aruba 

14.30 - 14.35 

Discurso di señor Frank Croes den nomber di 
pueblo cultural di Aruba y como ex- colega di 
Departamento di Cultura Aruba 

14.35-15.00 

Presentacion di Grupo Cakiña cu un presen- 
tacion di Janiro Eisden 

15.00-15.10 

Discurso di S.E. Minister di Cultura, señor 
Otmar Oduber, den nomber di Gobierno di 
Aruba 

15.10-15.30 

Presentacion Teatral b.d.d. Jhon Freddy 
Montoya titula: “DEN BIDA”presenta [ Gru- 
po Teatral Experimental Aruba cu artistanan 
invita 

15.30-15.35 

Declamacion di Poeta Arubano Yacari Gabriel 
cu un dedicacion di un poesia di señor Frank- 
lin Dijkhoff 

15.35 -15.40 

Discurso di Director di Departamento di 
Cultura Aruba, señor Siegfried Dumfries 

15:40-15.55 

Discurso di Señora Nathaly Kooyman y Tony 
Halabi di e delegacion di Corsou 

15.55-16.30 

Presentacion di señor Juan Tromp, un bon 
amigo di Vale, y señor Jack Tromp cu lo de- 
leita nos cu cuater cancion preferi di Vale: #1 
Tog mi sa; 

#2 Como Fue; #3 Mi Viejo y un dedicacion 
di su yiu, Joanna, na su Tata, 

#4 Grandi bo ta 

CORTINA CORA LO DAL CERA Y E 
SHOW DI “DON VALE A NEK TUR 
HENDE” TA TERMINA 

Den e foyer Mariachi Perla di Aruba ta cum- 
insa toca “Las Golondrinas” 

Na Santana di Sabana Basora, Grupo Rincon 
Boys lo duna Vale su ultimo tributo 

Cu nos Kerido Rudolfo Valentino “Vale” 
Croes sosega na pazQ 

Coralnan ta come 
microplastic 



Sushi di plastic ta labando 
di tera den lamanan. Y e 
polucion aki por causa 
daño na algun di e ocean 
su habitantenan di mas 
importante, rifnan di cor- 
al. Esey ta e conclusion 
cu un estudio Australiano 
nobo a yega na dje. 

Rifnan di coral ta e habitat 
di mas biologicamente di- 
verso den ocean. Tur nan 
hukinan ta provee luga di 
biba na miles di especie di 
animal, tanto grandi como 
chikito. E variedad grandi 


di organismo di rif tambe ta 
provee cuminda pa un gran 
cantidad di criatura. Si coral- 
nan muri, hopi otro especie 
lo tin dificultad pa sobre- 
vivi. E estudio nobo ta trece 
preocupacionnan tocante e 
sobrevivencia di especienan 
di coral, y e ecosistema com- 
pleho cu ta depende di nan. 

E animalnan cu ta crea e rif- 
nan yama polyps. Polyps di 
coral ta masha chikito. Nan 
curpanan chikito no tin un 
capa duro pa proteha nan di 
posibel predadornan. Pues 
e polyps ta crea nan mesun 
cas pa proteccion di calcium 
carbonate. Polyps di coral ta 
sigui añadi na nan casnan. 


Cu tempo, comunidadnan di 
miyones di polyps ta crea un 
compleho di apartamento di 
piedra, cu nos conoce como 
rif. 

Polyps ta sconde den nan 
casnan den dia. Anochi nan 
ta extende nan apendixnan 
cu parce brasa, afo pa gara 
snacknan chikito, general- 
mente plankton, di awa. E 
snacknan aki ta chikito di 
berdad, mas o menos 400 
micrometer den diameter of 
menos, segun Mia Hoogen- 
boom. E ta un biologo ma- 
rino na James Cook Univer- 


sity na Townsville, Australia. 
Desafortunadamente e ta 
e indica cu scientificonan 
ta hayando mas y mas pida 
plastic den e ecosistema di 


ocean. E pidanan di micro- 
plastic aki ta menos cu 5 mi- 
limeter grandi. Esaki ta haci 
nan e tamaño perfecto pa e 
coralnan come. 


Hoogenboom su team ta 
biba y traha cerca di Great 
Barrier Reef, cual ta e siste- 
ma di coral di mas grandi di 
mundo. E ta core na mas di 2 
mil kilometer di Australia su 
costa noordoost. Tambe e ta 
e cas di e diversidad di mas 
grandi di especie na mundo. 
Pero biodiversidad lo por ta 
na peliger a causa di plastic. 
Hoogenboom y otro colega- 
nan kier haya sa con plastic lo 
por afecta e rifnan di coral ey. 

Cuminda of plastic? 

Coralnan ta haya energia di 
yerba di lama cu ta biba en- 
tre e coralnan. E yerbanan 
aki ta produci nan energia 


por medio di fotosynthesis. 
Pero coralnan mester come 
plankton y otro cuminda pa 
por obtene cierto nutrien- 
tenan di importancia vital pa 
crecemento y reproduccion. 
Pues Hoogenboom su ekipo 
a cuminsa nan investigacion 
por medio di investiga si e 
coralnan por ta confundien- 
do plastic pa cuminda. Esaki 
ta un preocupacion, pasobra 
hopi otro animal marino por 
comete e mesun eror ey. 

E team a trece pidanan di un 
di e tiponan di coral den nan 
laboratorio. E especie conoci 
como coral di cerebro, pa- 
sobra su forma rondo y cu 
plooi, cual ta pone nan parce 
cerebro humano. Despues 
e investigadonan a kibra un 
baki di ijscream blauw cu ta 
traha di polypropylene. Esaki 
ta e sorto di plastic cu ta haya 
mas den ocean. E cientifi- 
conan a añadi e microplastic 
na e awa caminda e coralnan 
tabata wordo teni. 

Dos dia despues, e investi- 
gadonan a examina e polyps 
nan stoma. Un di cada 5 di 
nan a come plastic. A haya 
e plastic hundo den e stoma 
di e bestianan, cual ta indica 
cu nan no por deshaci di e 
plastic, una bes cu nan gulie, 
segun Hoogenboom.Q 

Segun sociedad 

Hende muhenan cu bisti provocativo mes ta busca pa wordo viola 


ORANJESTAD - Segun 
sociedad hende muhenan 
cu ta bisti provocativo 
mes ta busca pa wordo vi- 
ola. Pues na luga di hende 
homber wordo siña pa no 
viola hende muhe. Hende 
muhe ta wordo instrui 
desde chikito pa sigura cu 
nan no ta wordo viola. 

Segun Marrienne Cassidy, 
cu a skirbi un articulo to- 
cante e fenomeno aki. E ter- 
mino “Don’t get raped” a sali 
originalmente ora muhenan 
a tene un “slutwalk” pa pro- 
testa e idea cu muhenan 
mester bisti decente pa asina 
evita wordo viola. Pero e 
ora, si muhenan tin cu bisti 
decentemente pa no wordo 
viola, ki espacio esaki ta laga 
pa para pa e otronan cu ta 
wordo viola te hasta ora nan 
ta completamente bisti. Pues 
obviamente tin un prob- 
lema cu e terminologia di 
siña hende muhe cu e ta nan 
responsabilidad pa evita cu 
nan wordo viola. Na Aruba, 
abuso sexual di hende muhe 
ta algo cu ta pasa tambe y re- 
cientemente a pasa un caso 
cu a haya hopi atencion di 
pueblo. Tin diferente fun- 
dacionnan cu ta yuda victima 
procesa trauma cu esaki ta 
trece. 

Involucra hende homber 

Algun siman pasa, Bon Dia 
Aruba a publica e retonan 



cu nan. Durante e reunion, a 
cera un compromiso pa cum- 
insa envolve hende homber y 
mucha homber tambe. Paso- 
bra, leynan a wordo cambia, 
castigonan contra abuso di 
hende muhe a bira mas pisa, 
Pero aunke leynan discrimi- 
natorio a wordo kita leynan 
no por cambia mentalidad di 
hende. 

Ora, sra.Cassidy a trece su 
articulo dilanti. E seccion di 
critica, a cuminsa yena cu ar- 
gumento di homber cu taba- 
ta haya e pensamento cu tur 
homber ta “potencialmente” 



ter tuma tur sorto di medida 
posibel pa esaki no pasa y cu 
e mester ta completamente 
demente pa pone su mes den 
un posicion unda e por wor- 
do viola. Pa hende muhe, e 
ta bal la pena ofende casi 100 
bon homber si esaki lo haci 
cu e ta scapa su mes di 1 situ- 
acion unda e por a wordo vi- 
ola, of pio un situacion unda 
e ta wordo culpa di a wordo 
viola. Paso sociedad ta bisa e 
ser femenino cu e mester a 
tene mas cuidao. 

Riba e superficie uza e termi- 
no “Don’t rape” (no viola) na 
luga di “Don’t get raped” (no 
wordo viola) ta representa un 
reto mas grandi. Paso e slo- 
gan ey por wordo categorisa 
bou di e mesun dicho basico 
manera “no mata”. “no hor- 
ta”. Sociedad ta haci un bon 
trabou cu e dicho basico nan 
desde un edad sumamente 
trempan. 

Tin un area shinishi 

Segun sra. Cassidy, echo 
cu sociedad ta faya den siña 
hende “don’t rape”ta basa 
riba e pensamento cu porta 
tin un “area shinishi” ora e ta 
yega na abuso sexual di hen- 
de muhe. 

Cu culpa e victima ta existi 
tambe. Un muhe cu wordo 
viola lo wordo interoga in- 
tensamente riba tur cos. 
Desde su amantenan sexual 
den pasado, te na kico e ta- 



di milenio cu e hunta di na- 
cionnan uni a pone hunto 
ora e ta trata di yega na igual- 
dad entre hende homber 
y hende muhe den socie- 
dad. Un di esakinan tabata, 
e echo cu pa añanan largo. 
Muhenan kier a haci cam- 
bio, pa medio di reuni nan 


un hende cu por comete 
abuso sexual contra hende 
muhe algo ofensivo. Pero 
tambe e ta señala e echo cu 
mayoria di muhe tin por lo 
menos un storia di hende 
homber cu a pone nan sinti 
miedo of manera cu nan 
ta den peliger. Tambe tin 


muhenan cu ta bin dilanti 
cu storianan di un homber 
straño cu a yuda nan den un 
tempo duro sin pidi algo a 
cambio pero e storianan aki 
no ta bin mucho dilanti. E 
storia di e “e homber straño 
cu ta intimida bo” ta wordo 
scucha mas paso e ta reenfor- 



sa e idea cu cualkier homber 
por viola un muhe. 

Algo complica 

Awo, e parti mas complica 
di e problema aki no ta cu 
muhenan ta wordo bisa des- 
de chikito cu homber straño 
ta peligroso y nan no mester 
confia nan. Pero tambe e ta 
nan responsabilidad pa 
evita topa cu nan y mantene 
nan leu. No tin un manera 
sistematico pa preveni acoso 
sexual y abuso. Pero socie- 
dad ta grita cu un muhe mes- 


bata tin bisti. Den tur e ca- 
sonan aki, sociedad no ta siña 
cu viola un muhe ta algo cu 
ta completamente malo y 
acusadonan mester haya cas- 
tigo y wordo condena pa nan 
actonan. Na luga di esey e ta 
siña cu tin un limite di culpa 
y responsabilidad y cu tin un 
posibilidad di laga esaki pasa 
manera nada. 

Esaki, segun sra. Cassidy ta 
e motibo principal pa cual 
sociedad no enfoca riba siña 
homber nan cu esaki ta algo 
malo.Q 

Aruba Bank: 

Ta anuncia e prome dos ganadonan di 1000 florin 
di e campaña “Aruba Start Saving” 



ORANJESTAD - Aruba 
Bank a habri e aña nobo 
y a lansa su campaña di 
spaar “Aruba Start Sav- 
ing”. E siman aki Aruba 
Bank a haci entrega di 2 
check di 1000 florin na e 
dos prome ganadonan, 
Harold Heyliger y Emilio 
Rasmijn. 

E ganadonan, ambos fiel cli- 
ente di spaar di Aruba Bank, 
a wordo invita pa presenta na 
Aruba Bank Camacuri, unda 
cu nan a ricibi nan premio 
di campaña di spaar “Aruba 
Start Saving”. E dos clien- 


tenan ganado ta spaar cu en- 
tusiasmo, cual ta fondonan 
cu nan ta acumula pa logra 
nan metanan. Nan a keda 
hopi contento cu nan pre- 
mio. 

E promocion di produc- 
tonan di spaar di Aruba Bank 
ta sigui y den e prome siman 
di Mei 2015 lo anuncia e 
siguiente tres ganadonan di 
1000 florin. Si bo ta un cli- 
ente di spaar di Aruba Bank, 
automaticamente bo ta par- 
ticipa pa bira ganado. Cu e 
campaña “Aruba Start Sav- 
ing” Aruba Bank ta dedica 
atencion special na e impor- 



tancia di spaar. Aruba Bank ta 
ofrece diferente producto di 
spaar pa clientenan grandi y 
chikito, y pa fit diferente es- 
tilo di spaar. Spaarmento ta 
importante y por yuda abo 
logra bo soñonan y metanan, 


pa realisa proyectonan of un 
estudio y brinda sosten na 
e hogar den hopi diferente 
situacion. Aruba Bank ta in- 
vita clientenan y futuro cli- 
entenan pa bishita e website 
www.arubabank.com/per- 


sonal/savings pa explora cua 
producto ta pas miho cu nan 
necesidadnan of bishita un 
“Savings Agent” na cualkier 
sucursal di Aruba pa asisten- 
cia pa yega na e plan ideal pa 
nan y nan famia. □ 

Awe mega-evento riba plasa Betico Croes 

Fundacion Movimiento ta Bida: “Aruba ban move!” 



ORANJESTAD - Awe 
den cuadro di Dia Mun- 
dial di Actividad Fisico y 
Dia Mundial di Salud cu a 
wordo celebra e siman aki 
ta tuma luga un actividad 
multi disciplinario di 6’or 
atardi pa 10’or anochi riba 
plasa Betico Croes. 


Sr. Rudy Leysner di Mov- 
imiento ta Bida a bisa cu e 
actividad aki ta un “mega- 
evento” unda nan meta ta pa 
casi 2 mil hende participa. Lo 
tin un parti di arte marcial, 
baile y zumba. 

Mas participacion 
Nan a invita diferente instan- 


Remedinan di cas 
contra pica di bij 


Un pica di bij no ta causa 
dolor so, pero algun biaha 
e por trece complicacion 
nan serio specialmente si 
e persona ta haya un reac- 
cion alergico. Ciudadan- 
onan y bestianan a yega di 
bira victima di bij y pasa 
den e experiencia desa- 
gradabel aki na Aruba. 

Un caso cu a sosode na luna 
di december ultimo a haci cu 
un persona a hera perde su 
bida y a keda interna casi un 
siman den hospital victima di 
e atake di bij. E persona aki 
tabata haciendo limpi su cura 
di cas na Papaya ora cu el a 
dal cu un chubato contra un 
mata cu tabatin un neishi di 
bij. 

Bon Dia Salud ta publica al- 
gun remedi di cas cu ta yuda 
cu e dolor, e hincha y e irita- 
cion di bij. 

Remedinan di cas 

- Pone un tiki di pasta di 
djente riba e pica esey ta trece 
un tiki alivio, por pone cada 
cinco ora 

- Haci un mansa mesclando 
binager, baking soda y meat 


tenderizer . Pone esaki riba e 
luga cu a wordo pica. E “pa- 
paina” cu e meat tenderizer 
ta contene por yuda kibra e 
veneno di e bij. 

- Pone honing riba e pica, su 
propiedad anti bacteria por 
yuda trece alivio riba e in- 
flamacion 

- Pone un tiki binager pa 
suavisa e grawatamento. 

Complicacion 

E pica di un bij normalmente 
ta causa un reaccion chikito 
localisa den cuero cu sen- 
sacion di kimamento, e ta 
bira cora y hincha. Un bala 
chikito por crece un par di 
ora despues di e pica cual por 
causa un grawatamento pisa. 

Un pica di un bij no mes- 
ter causa complicacion nan 
severo pero hopi pica di bij 
por causa acumulacion di 
un gran cantidad di veneno 
den curpa. E cantidad halto 
di veneno den e curpa hu- 
mano ta trece complicacion 
di salud. 

Ora bij ta pica, e curpa por 
produci un anticurpa specif- 
ico contra e veneno di e bes- 



cianan pa participa den e ac- 
tividad aki. Sr. Leysner a laga 
sa cu fundacion Movimiento 
ta Bida ta hopi contento cu 
Ibisa ta coopera hunto cu 
nan, ASU y diferente instan- 
cianan deporte a join hunto 
pa asina aki por yega alred- 
edor di 2 mil hende pa bin 
participa. Tin mas grupo cu a 
join cu nan, pues esaki ta un 
bon señal cu e participacion 
di hende lo bira eventual- 


mente mas grandi. 

E intencion ta pa haci activi- 
dad conhuntamente cu e co- 
munidad. “Pa asina aki nos 
por conscientisa pa e hende 
ta mas activo. Nos kier pa 
realmente ta: Aruba ban 
move!”, el a bisa. 

Actividad fisico 

E1 a bisa cu 30 minuut di ac- 
tividad fisico of movecion pa 
dia ta yuda pa bo traha ariba 


bo salud. 

E ta haci un yamada special 
na e hendenan cu no ta ac- 
tivo of masha poco actividad 
fisico nan ta haci. E1 a men- 
ciona e lema di e Dia Mun- 
dial di Actividad Fisico cu ta 
bisa: “Inactividad ta un en- 
fermedad y actividad fisico ta 
salud”. 

E1 a declara cu nan kier pa 
hendenan cuminsa “haci 
algo pa nan salud”.Q 



tia, loke ta causa un reaccion 
di alergia. Esaki ta e sintoma 
nan di 

- Formacion di balanan den 
e cuero 

- Grawatamento 

- E boca, garganta y cara por 
hincha di un manera no usu- 
al 

- E persona ta haya su mes 
cu dificultad pa hala rosea pa 
motibo cu e garganta ta hin- 
cha, 


Un reaccion severo ta yama 
anafilaxis y ta un condicion 
cu por te hasta menasa bida 
di un hende. E sintoma nan 
di anafilaxis ta: 

- E presion di sanger ta baha 

- Bala den cuero y grawata- 
mento 

-Gana di saca y sacamento 
mes 

- Dolor di barica 

- Mareo 


- E persona ta sinti e pecho 
preta y cera 

Pa conclui: si e pica ta pro- 
duci dolor y hincha so, purba 
remedinan di prome auxilio 
normal, manera ijs of calam- 
ina, pero si bo ta experencia 
un dolor severo, keintura y 
otro sintomanan di un re- 
accion alergico y anafilaxis, 
informa bo dokter mas trem- 
pan posibel.Q 

Joe Fortin: 

Descifrando e obra literario “Tera di Waltaca” 



ORANJESTAD - Tera 
di Waltaca. Asina e tomo 
nobo cu storianan di e au- 
tor Jossy Tromp ta hiba 
como titulo. E buki ta 
cuminsa cu un referencia 
na Richard Feynman, ken 
ta un teoretico den fisica. 

Ademas di su ambicion aca- 
demico, e tabata skirbi stori- 
anan di ficcion combina cu 
su bida personal. Su ultimo 
buki ta hiba e titulo cu Jossy 
Tromp a uza como epigrafe 
den su buki di storianan. E 
citacion ta bisa: What do 
you care what other people 
think?’ Esaki alabes ta duna 
un sumario cortico di un di 
e temanan di e storianan cu 
ta ta hiba e titulonan: 'Tera di 
Waltaca', 'Cacalaca matros', ’ 
'Puchini' y 'Cantica di Yeye'. 

Den 'Tera di Waltaca' e lec- 
tor ta wordo confronta cu un 
escena peculiar, manera nos 
ta custumbra di e autor aki. E 
narador di e storia ta dirigi su 
mes directamente na e lec- 
tor. E personahe ta bisa den e 
prome frase '... awo mi ta na 
caminda pa mi destinacion 
final.' Ta parce cu e persona- 
he ta un hende un poco turdi 
y e ta recapitula su motibo 
pakico el a dicidi di bin busca 
e Tera di Waltaca, manera e 
mes ta bisa den e texto. Cada 
bes bo por lesa e discusion- 
nan cu e ta hiba cu otro per- 
sonahenan tocante loke e tin 
di haci y bo por tin duda si di 
berdad e ta discuti cu otro, of 
si esaki ta djis un wega den su 
mente y memoria. 
Practicamente henter e storia 
ta tuma luga den un taxi cu 
un temperatura friu pa con- 
trasta e calor y secura di e 
mundo pafo di e taxi. Akinan 
bo por papia di dos mundo 
totalmente diferente. Den e 
taxi ta friu, tin musica clasico 
y jazz y e combersacionnan 
ta caotico y yen di desconfi- 
ansa. Pafo nan ta wordo con- 
fronta cu e fila di trafico pega 
y isla sobre pobla. 

Personahe principal 

E personahe principal asina 
te pensa: ’...mi tawata mira cu 
mi wowonan hancho habri e 
metamorfosis cu e luganan 
aki a pasa den' y '[m]i no a 
reconoce mi luga, asina dife- 
rente tur cos a bira pa mi'. E 
ta hasta duda si e no a eki- 
boca di vuelo y a yega na un 
otro luga cu su destinacion 
Aruba. E sentimento straño 
aki ta sigui durante henter 
e storia. No solamente e no 
por reconoce su isla natal, 
pero tampoco e no por lo- 


calisa e Tera di Waltaca, na 
unda e tabata biba prome cu 
el a muda bay exterior. E ta 
mira e paisahe '...manera un 
pelicula...', kiermen akinan 
e ta busca como referencia 
pa algo cu e no ta reconoce, 
imagennan di cine. Esaki ta 
haci e situacion mas absurdo. 

Na mesun momento, e nara- 
dor mes ta purba crea un luga 
conoci den su mente bruha. 
Asina e ta pensa: '... cu ul- 
timo tempo, ya mi no ta mi 
mes mas. Mi mes a cambia 
y cos a cambia pa mi. Cua 
tawata prome, mi no sa y no 
puntra mi tampoco. ...Dicon 
mi a cambia y dicon mi ta 
troce realidad of ta realidad 
ta trociendo mi?' Esaki ta 
haci cu na e momento aki, 
e lector por duda tur cos cu 
e personahe aki ta contando. 
Di berdad e ta bin di Tera di 
Waltaca? Ta serio cu e ta un 
descendiente directo di Ca- 
sique Macuarima? Y ken ta 
e persona cu tabata bishita su 
persona den exterior, esun 
'keto y sin habla, semper 
manera un hende mudo"? 
E tabata biba den un mani- 
comio despues cu su tapa di 


celebro a wordo bula den un 
accident? Ademas di e mente 
bruha, e personahe ta sufri di 
soledad tambe. E ta remarca 
cu '[e] soledad ta pio cu ora 
bo ta morto' y e soledad cu 
ta persigui mi dia y nochi, te 
hasta den mi soñonan...'. E ta 
cuestiona su mes si ta loco e 
ta birando. 

E taxista 

E actitud di e taxista tambe ta 


peculiar. E ta fascina cu mu- 
sica clasico y jazz. E ta con- 
sidera musica clasico manera 
un droga pa calma nervio. Su 
reaccion ora cu el a bin haya 
sa cu su pasahero ta un hende 
local, ta uno di masha asom- 
bro pasobra esaki tin wowo 
blauw. E ta bisa cu den su 
famia mes tambe tin hende 


cu wowo blauw y cu nan ta 
brabo manera pushi. Y aki e 
ta imita un 'pushi catro ruin 
cu ta copulando'. Den otro 
combersacion tocante mu- 
sica, diripiente el a cuminsa 
canta duro, anto '[d]i canta 
el a bay over den produci 
zonido manera di burico' pa 
despues sigui papia manera 
nada no a pasa. 

Mientras tanto e dos protag- 


onistanan ta keda combersa 
cu otro y nan ta desconfia 
otro constantemente. Tur 
dos ta considera e otro como 
un shon straño y kisas hasta 
loco. 'Ken ta vigila ken?', ta 
parce e frase clave den e sto- 
ria aki. 

Durante e biahe den e taxi, e 
protagonista ta keda refleha 
riba su bida antes den exteri- 
or den un tera friu y gevries. 
Akinan tambe e ta cera tras di 
glas mescos cu den e taxi friu 
cu ta hib'e na un hotel tambe 
den mesun atmosfera. Asina 
nos por mira un paralelismo 
entre e dos mundonan aki. 
Tambe bo por mira cu pesar 
di ta na un isla calor y seco, e 
personahe ta permanece cera 
den un bida y mundo cu e no 
por sali di dje mas. Su unico 
escape ta su memoria na e 
tempo cu a pasa. Su prome 
experiencia sexual, su tempo 
di adolescencia, e parti di his- 
toria di e tempo aki y e bida 
na Tera di Waltaca. 

Manicomio 

E mes ta pensa cu '[t]a den 
cas di hende loco nan a coy 
mi cera', kiermen e ta consci- 
ente cu e ta loco y cu ta den 
un manicomio lo e ta. E ta 
bisa cu su cabes a bira ' bashi 
y pisa pareu' y cu e ta den 
un 'transformacion transcen- 
dental'. 

E lector ta bin haya sa cu e 
taxista ta un tal Maduro cu 
ta bibando un bida di stress. 
Pero no ta logra di haya sa 
ken e pasahero ta, pasobra e 
mes no sa ken e ta. Tampoco 
e no sa su nomber. YTera di 
Waltaca ta existi di berdad of 
ta un invencion di e protago- 
nista? Ora porfm el a yega 
su destino, e ta wordo yama 


bon bini na Tera di Waltaca 
y pa su asombro, e ta topa cu 
e mesun hendenan cu a bay 
aborde. E lo bay huesped na 
Hotel California, un luga di 
cua nunca mas e lo por ban- 
dona. Esaki ta un intertextu- 
alidad directo na e cancion 
cu tin e mesun nomber cu e 
hotel unda e lo keda huesped 
pa resto di su bida. 

Den e storia 'Cacalaca matros' 
nos ta topa un studiante cu ta 
pasa den un experiencia uni- 
co durante su biahe den trein 
na Hulanda. E ta na caminda 
pa bay su practica di desecta 
un cacalaca matros na un lab- 
oratorio. Atrobe nos ta mira 
e personahenan cera den un 
espacio di cual nan no por 
sali. E biaha aki, e parti paden 
ta calor y comodo, mien- 
tras cu pafo ta gevries y friu. 
Mientras cu e paisahe ta bay 
pasando su dilanti, e ta pensa 
riba su isla cu e solo, e bien- 
to, e stof y e poco awasero. E 
studiante, ken ta e narador di 
e storia mes ta realisa cu e ta 
drenta den un mundo di fic- 
cion, bisando: '[mi]i a drenta 
e trein sin cu mi mes por a 
realisa cu ta den un cuenta di 
hada mi a caba di drenta y cu 
e trein a hinca mi aden. E bi- 
ahe a resulta den e siguiente 
storia copioso'. E fenomeno 
aki nos ta yama den teoria 
literario 'metaficcion' y esaki 
kiermen cu den un storia di 
ficcion tin referencia na e 
caracter di ficcion di e storia. 
Den 'Cacalaca matros' e stu- 
diante ta wordo confronta cu 
un mucha muhe cu ta lesan- 
do un buki di Chekhov. Du- 
rante e biahe e combersacion 
ta bira cada bes mas intimo 
y erotico, mientras cu nan ta 
discuti tocante literatura. □ 

BISTA 


Rene Herde(AVP) 

Esaki ta e capacidad y disciplina cu nos ta spera di Gabinete Mike Eman 


ORANJESTAD - E presupuesto 2015 ta bay 
wordo trata na fin di e luna di april. Ya di algun 
siman pasa lider di e fraccion di AVP a men- 
ciona e norma y cuadro financiero cu lo uza pa 
analisa e presupuesto di gobierno. Siman pasa e 
Comision Financiero Economico di Parlamen- 
to a reuni cu diferente instancia riba economia 
y financia di nos pais. 

Ora caba di haya tur conseho lo ta na Parlamento 
mes pa trece cambio, ahusta, modifica y aproba e 
presupuesto. Considerando loke a sosode aña pasa 
cu gobernador a haya instruccion di Hulanda pa no 
firma e presupuesto, Parlamento ta hopi mas detaya 
y exacto den su preparacion y ta tuma mas tempo y 
conseho di expertonan, prome cu trata e presupuesto. 
E fraccion di AVP en particular ta haciendo esaki. A 
pesar di ta sostene e gobierno di AVP, ta riparabel con 
nan ta analisa tur documento y conseho y cuestiona 
conseheronan pa haya sa mas concreto posibel kico 


por y kico no por. 

Cuadro financiero 2014-2018 

Un di e set di criterio cu e fraccion di AVP ta uza e 
aña aki pa analisa y evalua e presupuesto di gobierno 
ta e "cuadro financiero di mas aña 2014-2018" cu a 
wordo aproba na fin di aña pasa. E cuadro aki ta in- 
dica e margennan fmanciero cu gobierno di Aruba 
mester tene su mes na dje pa yega e situacion di Pre- 
supuesto Balansa na 2018. E otro set di norma cu e 
fraccion di AVP ta uza ta e acuerdo di Presupuesto 
balansa cu a fraccion di AVP a acorda cu gabinete 
Mike Eman na fin di 2013. Banda di esaki ta haci bon 
uzo di e consehonan di IMF y Raad van Advies (cu ta 
inclui e conseho di CFT). 

"On the dot" 

Un di e criterionan ofnormanan mas importante den 
e presupuesto di tur pais ta e porcentahe di e deficit. 
Esaki ta e diferencia entre e total di entrada y e total di 
gastonan di gobierno. Union Europeo ta uza e norma 
di 3% di GDP como maximo pa e deficit riba pre- 


supuesto. Pa e fraccion di AVP tabata importante pa 
wak si gobierno lo a logra cumpli cu e porcentahe di 
e deficit di 3.7% cu a pone como meta pa 2015 den e 
"cuadro financiero di mas aña 2014-2018". Den e pre- 
supuesto cu gobierno a presenta na Parlamento e def- 
icit ta exactamente loke a pone como meta pa 2015, 
pa asina gradualmente yega 0% di deficit na 2018 of 
prome. Rene Herde: "Ta bon pa wak cu gobierno a 
cumpli cu e meta di baha e deficit riba presupuesto 
na exactamente e porcentahe cu a palabra. Nan ta 'on 
the dot' manera ta bisa na Ingles. Tanto den porcen- 
tahe como den e suma di e deficit e ta exactamente 
loke a palabra. Esaki ta mustra e capacidad y discip- 
lina cu ta spera pa sigui cu reforma di presupuesto y 
pone financia publico na orden sin stroba economia 
di sigui crece. Ta esaki nos a spera. Ta esaki nos ta bay 
sigui exigi."E siman aki Parlamento lo sigui prepara 
pa tratamento di presupuesto. Por spera hopi mas in- 
formacion di e fraccion di AVP prome cu fin di luna 
ora trata e presupuesto. □ 

POUTICO 


Fraccion (MEP) 


Michelle Hooijboer-Winklaar ta completamente robes 



ORANJESTAD - Nunca 
antes Minister Michelle 
Hooijboer-Winklaar a de- 
mostra asina tanto terke- 
dad, pa colmo den algo cu 
e mes ta totalmente fout! 
Den e scandal di scol Ku- 
dawecha e minister a bay 
mete den un asunto cu no 
ta toke, y ey el a causa mas 
daño cu bon. E minister a 
comete un serie di eror, y 
no kier admiti esey. 

Pa prome, el a bay atende 
cu un caso disciplinario di 


un scol, cu ta competencia 
di cabesante di e scol y no di 
e minister. Riba dje e cabe- 
sante ya a trata e tema caba a 
base di reglamento di scol- 
nan publico, pues kico ainda 
e minister kier haci? Pa col- 
mo e minister ta basa su mes 
riba un grabacion ilegal! Y cu 
ta bin di un mayor cu tabata 
tin problema cu tur docente 
di e scol, Oy practicamente 
tur caminda cu el a bay. 

E asunto aki ta mustra ya 
caba manera un vengansa 
personal di Michelle Hooi- 


jboer contra e maestra. Ta 
mustra cu Michelle kier caba 
cu e maestra y awor kier haci 
cantidad di investigacion pa 


daña imagen di e maestra. Y 
den e proceso aki e maestra 
ta wordo perhudica, e mucha 
en cuestion, henter e klas en 


cuestion y henter e scol! 

Michelle ta mal kiboca y ta 
maluza su poder pa logra su 
meta: caba cu e maestra. Tur 
loke Michelle Hooijboer a 
haci a perhudica e mucha 
en cuestion mucho mas. 
Michelle a haci mas malo 
cu bon den e caso aki cu su 
actitud dictatorial y abuso di 
poder. QTa masha lamenta- 
bel cu un persona cu a drenta 
politica cu un meta noble, 
ta para caba na e forma aki: 
wrong and strong. Q 


Desiree de Sousa Croes(AVP) 


Votacion na fabor di un investigacion 


ORANJESTAD - Diamars 
cu a pasa TweedeKamer 
di Hulanda a tuma e de- 
cision pa vota na fabor di 
e peticion cu Parlamento 
di Aruba a haci aña pasa 
caba y laga Raad van State 
duna su opinion legal riba 
e procedura cu a tuma 
luga aña pasa pa loke ta e 
‘aanwijzing’ cu Aruba 

a haya relaciona cu pre- 
supuesto 2014. For di un 
principio diferente experto 
renombra riba tereno di 
derecho estatal a bisa cu loke 
a tuma luga na Aruba pa in- 
strui gobernador pa no firma 
presupuesto2014 ta contra 
ley y cu e caminda hiba taba- 
ta totalmente robes. E asunto 
aki a causa un cantidad di 
tension, turbulencia y fric- 


cion innecesario den Reino. 

E tempo ey Hulanda - Min- 
isternan Rutte y Plasterk - 
no kier a rasona y a nenga e 
peticion di Aruba pa consulta 
Raad van State riba e pregun- 
ta cardinal: basa riba cua ley 
of regla e KB a wordo tuma? 
Tambe: Ki ley of regla Aru- 
ba tin na su disposicion pa 
protesta e decision aki? Den 
tur despota, mescos cu entre 
ciudadanonan, entre paisnan 
mester tin un caminda legal 
pa cana. Pa Aruba esey no 
ta existi y esaki no ta cuadra 
cu e principionan di un es- 
tado di derecho. Partidonan 
CDA y D66 a bolbe manda 
e peticion aden pa consulta 
Tweede Kamer y e biaha aki 
partidonan den gobierno no 
a blokia e peticion aki mane- 


ra nan a haci prome. 

Awor porfm e caminda cor- 
ecto - aunke laat - ta bay 
wordo cana y pronto lo bin 
un contesta di e organo di 
conseho di mas halto di Hu- 
landa cu ta Raad van State cu 
lo duna su ‘veredicto’ riba e 
situacion inhusto cu a tuma 
luga. Esaki ya lo no cambia 
nada mas na e situacion ni 
tampoco tin consecuencia 
legal mas, pero si ya tin e 
satisfaccion cu a honra peti- 
cion di Parlamento di Aruba 
pa haya sa kico RvS ta pensa 
di e actuacion di Conseho di 
Minister di Reino. Cu hopi 
anticipacion ta spera pues 
e contestanan di RvS riba 
e preguntanan haci door di 
cada fraccion den Parlamen- 
to di Aruba.Q 



Fraccion (MEP) 


Desiree Croes ta un berguensa pa parlamento 


ORANJESTAD - Debat- 
enan den Parlamento den 
ultimo añanan practica- 
mente semper tabata di 
un nivel masha, masha 
abou mes. Sinembargo e 
debate den Parlamento 
di diaranson ultimo cu e 
minister di enseñansa a 
sorprende un y tur. Parla- 
mentarionan na un forma 
profesional a sa di trece 
nan puntonan padilanti. 
Algun hopi critico, otro- 
nan menos critico, pero 
riba un nivel di respet. 

Te ora cu Desiree Croes 
a cuminsa tira cu lodo y a 
cuminsa ataca lider di frac- 
cion di MEP na forma baho 
y personal. Por a nota cu es- 
unnan den tribuna mesora 
a desaproba e comportacion 
di Desiree Croes, cu obvia- 
mente kier a daña e nivel di 
e reunion. 


Mester duna credito na lider 
di fraccion di MEP Evelyn 
Wever-Croes cu no a cay den 
e trampa ey, y a sa di pone un 
stop mesora na e compor- 
tacion bergonsoso di Desiree 
Croes. Evelyn Wever-Croes 
no a cay den trampa pa bay 
ataca Desiree personal tam- 
be, y a pidi Desiree pa keda 
na e punto di agenda, cu e 
reunion no ta tocante Eve- 
lyn, sino tocante con nan por 
garantisa bienestar di studi- 
antenan y maestronan den 
enseñansa. Ainda Desiree a 
purba di saca Evelyn di su 
balans, y yama su persona pa 
Santa Evelyn, algo cu tambe 
a cay den masha mal tera pa 
mira con Desiree ta chercha 
cu religion catolico. 

Mester duna Cesar loke ta 
di Cesar y e forma con Ev- 
elyn a para Desiree y a bira y 
hiba e reunion bek na e nivel 


cu e tabata, tabata sublime. 
Evelyn no a importa cu e ta 
wordo ataca personalmente, 
e kier a sigui debati riba e 
tema di agenda: enseñansa. 

Te ainda ta masha poco ta- 
bata e biahanan cu Evelyn a 
sa di mantene su mes asina 
trankil durante cu e ta wordo 


ataca personalmente, sinem- 
bargo por nota un cambio y 
mas dominio propio den su 
persona. 

Desiree Croes a para bira e 
berguensa di Parlamento pa 
su comportacion. E ta duna 
e mal ehempel na hoben- 
nan y no ta un inspiracion pa 


demas hende muhenan tam- 
poco. Ohala cu esaki sirbi di 
señal pa Desiree Croes re- 
alisa cu tira cu lodo no ta un 
opcion mas den Parlamento, 
cu Aruba ta cansa di politica 
di riool y kier mira e organo 
mas halto di nos Constitu- 
cion comporta su mes na e 
nivel ey.Q 

A18 lCLASIFICAD0 



Clasilicado 





5:OOPM 


TA BUSCA 



TA BENDE 

Un Buggy geel 
completamente re-build pa 
Afl. 14.000 = 

Pa mas informacion 

Tel: 597-7803 

TA BENDE 

Un cashi paña y un 
lessenaar, y golf sticks. 

Tel: 561-7112/567-6844 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. Tel: 594-9069 


TA BENDE 

Un Hyundai Sta Fe 2003, Std, 
Bon condicion pa solamente 
Afl. 5.500,- Pa mas 
informacion yama 

Tel: 731-8695/ 
600-8714 

SERVICIO 

PUBLICO 

Ta corta mata chiquito y 
grandi y ta benta sushi afo y 
ta bende santo graniet y 
piedra. Pa mas informacion 

Tel: 562-2532 

SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm. 

Pa mas informcion 

Tel: 593-7784 

TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- Pa 
mas informacion yama 

Tel: 568-3185 


BO TA BENDE, HUUB OF BUSCA 
CUALKIER ARTICULQ, NOS TA 
OFRESE UN SERUICIO UNICO Y RAPIDO. 



MEZIMINIMARKET 

E siman aki celebrando 15 aña di 
existencia ta invita un y tur pa un 
charla informativo duna pa e Dr. 
Leonel Nava (medico pediatra y 
neumonologo) tocante malesa di 
sucu den sanger.Prevencion y 
control y melesa di pulmon y asna y 
e universidad di aruba tin un rifa pa 
recuada fundo dia 22 April na 
Facultad di Tursimo ora di e charla 
7pm lugar Bakval 12-C Noord 


TEL: 566-8700 


TA BENDE 

Un Camaro Chevrolet Geel 
aña 2010 cu 63.000km cori 
pa Afl. 35.000 Bin cu un bon 
contra oferta. 

Pa mas informacion 
Tel: 593-1184 

TA BUSCA 

Pa huur, cas pabou di brug 3 
kamber. Te cu 1.500 florin. 
Pa mas informacion 

Tel: 7306445 

TA BENDE 

1 cashi di paña elegante bon 
prijs 1 lessenaar bon prijs. 
Pa mas informacion 

Tel: 567-6844 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

TA BENDE 

Un Toyota Camry 1999 
automatic den bon condicion 
Pa mas informacion yama 
Tel: 585-5324/562-7009 




TA BENDE 

Un Mazda CX-7 aña 2007 
Automatic bon condicion ful 
equipped,automatic. 

Prijs special Afl. 20.000,- 
Pa mas informacion 

Tel: 594-2263 

BO MESTEB Dl 
MAS CLIENTEP 

Advertising Wall Space 
ta un bon manera pa 
trece bo mas cliente. 

TA HUUR 

Un Apartment na Noord pa 
dos persona. Pa mas 

Bishita 

www.hightrafficadspace.com 
of yama 

informacion yama 

TEL: 562-5061 

Tel: 744-4854 

TA BENDE 

SERIVICIO 

PUBLICO 

Señora ta ofrese pa cuida 
hende grandi y ta haci cas 
limpi y cuida mucha. 

Tel: 600-6502 

Gordura pa mata Afl. 7,50 pa 
saco. Tin mata di sorsaca, 
mispel, lamunchi, 
papaya,enano, coco enano, 
tin cayena cora y geel, 
trinitaria. Tel: 564-4456 

SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 

TA BENDE 

Patriot Mag Drive NOBO! 
MD1200-1200GPH 

Koi Pond & Waterfall 
Pump. Awg. 295 o.b.o. 

Tel: 732-1104 

SERVICIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 

SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion Tel: 564-3588 

TA BUSCA 

Dama mester trabao pa hasi 
cas limpi y wak pa hende 
grandi pa dia. 

Tel: 567-9668/746-0101 

TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- pa mas info. 

Tel: 593-8182 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 

Tel: 592-5090/583-7381 

Claslflca 

lllHMAX 20 

IUUpalabra 


Lotto 5 multimiyonario tin un solo ganado 


ORANJESTAD - E Lotto 
5 multimiyonario tin un 
solo ganado y el a cum- 
pra su ticket na Get Rich 
na Ponton. Ta di remarca 
cu apenas aña 2015 a start 
sali cu Lotto, E Loteria di 
Aruba a haci entrega ya 
caba di no un, sino dos 
premio multimiyonario. 
Na januari cu e wega di 
Mini Mega y Mega Plus e 
suma di 2.4 miyon y awo 
na april, 2 miyon florin cu 
e wega Lotto 5. 

Herledys B. a tuma nota 
di e anuncio cu e jackpot a 
wordo gana na Ponton, pero 
a wordo bisa cu ta mas leu 


di unda e la cumpra su tick- 
etnan. Herledys no a worry 
mas y a laga su ticketnan riba 
mesa. Si no tabata pa mama 
di su casa kende a dicidi 
di controla e ticketnan for 
di corant diahuebs anochi, 
probablemente e ticket ga- 
nado lo a wordo controla te 
hopi despues, of kisas e no lo 
a wordo controla mes. 

E mama mesora a lanta 
Herledys for di soño y hunto 
nan a yama su casa pa bis’e 
“wanta duro pasobra bo no 
ta bay kere...” Diabierna 
mainta e famia feliz a pre- 
senta na oficina di Lotto na 
Paardenbaaistraat 10 y e team 
di Lotto tabata hopi contento 


di por ta parti di e momento 
di celebracion ora Aruba a 
conoce su di dos miyonario 
di Lotto, E Loteria di Aruba 
pa 2015. 

E prome soño cu Herledys y 
su casa ta bay realisa ta di bay 
cu un bon vakantie y den tur 
trankilidad nan lo pensa kico 
nan ta bay haci cu nan pre- 
mio. Riba nan lista di deseo 
tin compra di nan cas, yuda 
nan mayornan y yuda nan 
yiu. Bunita plannan sigur! 

Ta corda tur cliente di Lotto 
pa semper controla nan tick- 
etnan bon, pasobra ora me- 
nos bo ta spera A BO por ta e 
siguiente ganadoI.Q 













































































ANUNCIO Dl M0RT0F 9 


DIASABRA 11 APRIL 2015 


.^Aurora ^ . 

il C*towA’ 

Tel: 593^0957 t 580-6699 1 560-1409 
Fax: 5B8-669S 

It is with Deep sadness and sorrow that wean nounce 
the death of: 



Theodore Toussaint 

*Dominica May 29, 1929 - fAruba Apriló, 2015 
Better known as Myo 

Left to mourne: 

His life partner:mrs.Julietta Fontaine & family 

His sister: mrs.Phelicia Alexander and family in Domi- 

nica 

As a son: Franklin Lamothe 

Nieces & Nephews: Noelise, Phyllis, Jennifer, Jacinta, 
Marcus Conrad. 

Close friends: Milagros Posner & family,Rebecca Bhola, 
Franklin Bardouille, Laura Celaire, Jacky Bardouille, 
Charles Toussaint, Angus Fontaine 
Grand Nieces & Nephews, Cousins, Friends and Neigh- 
boursto numerous to mention. 

Families: Fontaine, Williams, Alexander, Toussiant, 
Posner, Temo, Martha, Bardouille, Masgrove, Hurman, 
Francis. 

The funeral will take place on Saturday April 11, 2015 at 
11:00 am at the La Birgen di Fatima Church in Dakota, 
afterwards the burial will take place at the Cementary at 
SabanaBasora. The deceased will be at the church from 
9:00 am. 

Adress for condolences is Barbadosweg 9 on Friday, 
april 10, 2015 from 7:00 pm to 9:00 pm 
Sorry, but after the funeral ther will be no call of condo- 
lences at home 



Departamento di Salud Publico 

Cu inmenso tristesa ta participa fayecimento di 

i 

Sr. Rudolfo Valentino Croes 
(Vale Croes) 

Tata di nos colega Nahaina Goncalves 
Cu Dios consola y duna forsa na 
Nahaina y demas famia na e momentonan dificil aki. 

_ Cu Sr. Vale sosega na paz. _ 




Don Vale a nek tur hende" 

Ultimo 5h ow... Ultfcmo Shoiv... -sl P Ultimo Show... 


...di rwigMn CDmnfunlç, AcLary CjnljnEi: ArubjrH rrcofiiKi y itim.i na 'Viuto. 
JhnlMi y HuLinri.i.. a .rnor Rurlolfo Vjlfntma" V.ik J Cr-o«. 

S*. wak p.i lw> k'ty > pa ho no t .ilt.i t yltlmç tfuvA' *kl| Hln tprtçi ç y dun't vu 
BplaW4bq«IRMd. 


E atwr prinópál Vai*Cioes, e'AriAláiwQitqlrura (wntnoiiui tiari cc yoraytwmmn 
Id yoi-slçhdri £u iiç P s|j mj uFlPrttt [ritkiM ikMWCiifCUrliiilá cor-dddl WrJ. 


| ririká $ \u II tmhWl: 

Su»+!iw>#: —■riwiiiid* Aiyfcwk 

SujrhUfiMi: JDannitro«-y Anqclp IrDmp 
ViktenJr. 

Ljulrue-LU CmK 

N.ili.inirt j Albwrra PiW 

SKar#«wi# Dr Cub-a y 
'■■jp.7ir-j y Ingffmr Mddurf 

Su nk-lowi. AnqiHuU h WjrffAiu Irwnp 
NaflHfe y AJInaH ma 

k*i r Rfcç* P-psTWñjrf 

y dtmiii -imli ld Hwlbi tur dm^D y oofwclnin fu li pfntiTld. 

U-iiUbri iw^, 1 I dl .ipril 1 E, pl 10'Lii dl irili nl A 
ptMlñriAn rfi fji dl fullurfl l-o hjibti p* *h\wi* m xhaiw, 
_ L:rhn sr+li ■? nii Mi^rnri^-. curMnM y (M-*Vdl Dl#r$l 
c-K-acto- f- ocrlirva <w« lo tfar c#ri! 

Entrada ta gratis 

l p-n n ■. nv po-nrifkbl' 




DÇA 



Aruba Tourism 
Authority 


Cu honda pena pero conforme cu boluntad 
di Dlos nos ta anuncia fayecimento di: 

Sr. Vale Croes 

Ex colega di nos na Aruba Tourism Authority 

Nos sincero palabra di condolencia ta bai na 
famia di parti di 

Staff y Personal di Aruba Toursim Authority 

Danki pa a pone un sonrisa riba nos cara 
y pa a trece ategria den nos bida. 

Cu 5r, Vale Croes sosega na paz. 

■^ Aurora ^. 

çyfaitkTid 

Tel: 593^0857 / S80-6699 / S80-1403 
Fax: 5B8-6698 

M Lo e seka tur lagrima for di nan 
wowo, I morto lo no eksisti mas, lo 
no tin nada di rou, nada di yoramento, 
nada di dolor mas, pasobra tur kos di 
antes a pasa bai" 

Rev. 21:4 

Cu honda pena nos ta anuncia fayeci- 
mento di: 


jf 


* 

' s* ■ ^ t 



Sra. Wilhemina 
Johanna Eugenie 
Lemen 

Mihor conoci como “ Ann of Annie” 
★06-11-1929 -t08-04-2015 

Na nomber di: 

Su unico yiu:Alfons Lemen 

Rumannan: Andre Lemen 
Wetty & famia 

Tanta:Fransje Ferrol & famia na Hu- 
landa 

Ayudante: Anny Mariel Colón 

Ex-ayudante: Patricia 

Compañeronan di Cas di cuido y alegria 
pa nos grandinan (Cura Cabai) 

Bon bisiñanan:Frida y famia 
Gladys y famia 
Jonki & Beatriz y famia 
Mena y famia 
Annie y famia 

Sobrino (a) nan na Suriname y Hulanda, 
amiga(o)nan, bisiñanan y conocirnan 
Ta invita pa e acto di despedida cu lo 
tuma lugar dialuna 13 april 2015 na 
Salon di Reino Testigonan di Jehovah 
Savaneta pa 4 ? or di atardi, E restonan 
mortal di “Ann” lo ta reposa for di 2 ? or 
di merdia den Salon. 

Nos ta pidi nos disculpa cu nos no por 
ricibi bishita di condolencia na cas. 


^Aurora^ 

d C^tfWA T 

Tel: 593^0857 / 588-6699/560-1402 
Fax: 5B8-6698 

A fayece cristianamente y a bay drumi 
dushi den brasa di Señor 



Rowald de Mey 

Mihor conoci como: “Walty of Walter” 
★31-01-1938 - ^07-04-2015 

Na nomber di su: 

Señora cu e la stima tanto: 

Alida Y. de Mey-Croes 

Yiunan: 

Rowalt J. (Rowie) de Mey y Liliana de 
Mey-Ras 

Natascha M. de Mey y Jairo Romero 
Nietonan: 

Justin de Mey y Ronan Romero 
Rumannan: 

Annie y Ceril Jansen-de Mey y yiunan 
Livia y Rufo Lampe-de Mey y yiunan 
Prisca (Ica) y Freddie Ruiz-de Mey y yiu 

Swa y cuñanan: 

Felipe (Candy) y Camile Croes-Joubert 
y famia 

Avita y Rafael Rivera-Croes y famia na 
Merca 

Leo y Eveline Croes-Fingal y famia 
Marjorie Croes y famia 
Sra. Vda. Linda Croes-Koolman y famia 
Rosa Geerman y yiunan na Hulanda 
Prima y primonan y demas famia 
Sobrino y sobrinanan y demas famia 
Staff y personal di Huize Maristella y 
Cas Marie, 

Ex coleganan di Telefoondienst y Setar 
Rumannan den Masoneria y Hoge 
graden. 

Ta invita pa asisiti na e acto di entiero 
cual lo tuma lugar diasabra 11 di april 
2015 na Aurora Funeral Home di 2’or 
pa 4’or di atardi, despues lo sali pa San- 
tana Acasia den Boerhavenstraat. 

Adres pa condolencia: Aurora Funeral 
Home, diabierna 10 di april 2015 di 7’or 
pa 9’or di anochi. 


irunu 

Tel; 593-0867 / 588-6699 / 560-1403 
Fax: 5B8-6693 

Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Brigida Croes-Krozendijk 

Mihor conoci como: “Dudu of Tanta Lee” 
★08-10-1929 - flO-04-2015 

Acto di entiero lo wordo anuncia despues. 


.j.Aufgya^ . 

CffciWA' 

Tel: 593^0857 ! 588-6699 / 560-1402 
Fax: 5B8-6693 

Gradicimento / Invitacion 

Pa medio di esaki famia kier a gradici tur esnan cu di un 
manera of otro a mustra nan atencion y a duna nos sos- 
ten durante fayecimento y entiero di nos defunto stima: 



Julio Cristobal Croes 

Mihor conoci como: “Jano of Jani” 

Gradicimento ta bay na tur esunnan cu a manda flor, 
krans y yamada. Na tur cu tabata presente na e momen- 
tonan doloroso y dificil. 

Danki for di profundo di nos curason. 

Nos ta invita pa compaña nos na 3 santo sacrificio di 
misa cu lo tuma lugar diasabra 11 di april, diadomingo 
12 di april y diasabra 18 di april pa 7’or di anochi na misa 
Inmaculada Concepcion. 

Periodistanan local ta pidi 100 mil florin na fondo di stimulacion 


WILLEMSTAD - Un colectivo chic di peri- 
odistanan di Corsou ta participa den un areg- 
lo pa invasion di prensa di ‘Stimuleringsfonds 
voor de Journalistiek’ na Hulanda. Bou di e 
nomber Hundu, e colectivo ta pidi 100.000 
euro di e fondo. 

Stimuleringsfonds voor de Journalistiek ta stimula 
calidad, diversidad y independencia di periodismo, 
di promove modernisacion den e infrastructura 
periodistico, pa medio di fondo, conocemento y 
investigacion. Hundu ta un di 35 iniciativa cu a 
pidi cen di e fondo. 

Transmedial 

E intencion ta pa traha un brug entre mundo henter 
y Corsou y pa brinda noticia cu profundidad. Esaki 
ta sosode pa motibo di publica e contenido trans- 
medial (articulo, video, audio, potret y evento), 



independiente di envolvimento comercial, politico 
of religioso. Lo publica e contenido digital. 

Hundu ta desaroya un bison digital caminda pu- 
blico, organisacionnan y companianan por manda 
nan informacion. E contenido ey, na un manera 
automatisa, ta sali den cuater idioma: 

Hulandes, Papiamento, Ingles y Spaño. 

E publico di Hundu tin un rol central den seleccion 


di topiconan, cu ta bin dilanti. E plataforma ta in- 
tegra periodismo di pueblo via di medionan social, 
manera Facebook, Twitter, Instagram y Linkedln. 
E iniciativa ta duna un bos na Yiu di Corsou na cas 
y leu fei cas via un contexto periodistico. 

Unesco 

Hundu ta den desaroyo actualmente. Esaki ta ni- 
fica cu mas periodista di Corsou lo keda invita pa 
bin papia y pa participa. E palabranan central den 
esaki ta: independiente, wardado di civilisacion y 
profundidad. 

Hundu ke ta un colectivo di periodistanan y in- 
vestigadonan independiente na Corsou. Periodis- 
tanan experencia y talentonan hoben, di Unesco 
su Media Master Clase na Corsou. E iniciativa tin 
sosten di diferente hende conoci den Reino, mane- 
ra Jeroen Pauw, Jórgen Raymann, Marian Spier y 
Nelly Schotborg.Q 


OM ta bay cobra boet mas activo 

Tin mas cu 24 mil boet habri 


WILELMSTAD - E cantidad di boet cu ta 
habri na Corsou ta hopi grandi, segun ci- 
franan di Ministerio Publico. Ya caba den e 
dianan di Siman Santo a cuminsa cu un ac- 
cion pa cobra boetnan cu ta atrasa, pero awor 
e maneho lo bay bira mas activo, asina Minis- 
terio Publico a anuncia. 

Segun Ministerio Publico (OM) Corsou, lo bay 


ta mas activo den cobransa di boet, sigur durante 
controla di trafico di polis. E accion piloto Bierna 
Santo a resulta un exito y ta brinda OM mas po- 
sibilidad pa controla riba ocasion pa medio di e 
sistema digital, asina e participacion ta bisa. 

Na aña 2014 OM a cobra 949.779 florin na boet. 
Na aña 2013 esaki tabata 1.466.200 florin. Cifranan 
di OM ta indica cu mas cu 16.000 automobilista 
na Corsou tin 1 boet habri cu nan a haya entre no- 


vember 2011 y maart 2015. Mas cu 8.000 automo- 
bilista tin 2 of mas boet habri. 

Esunnan cu boet habri ta wordo conseha pa acu- 
di na OM den edificio De Tempel den Punda pa 
paga esaki of pa drenta un areglo di pago pa deshaci 
di e debe. Oficina di OM ta habri den siman du- 
rante ora di trabou. Pa esunnan interesa por busca 
un foyeto cu tur informacion tocante boet na De 
Tempel den Punda.Q 


Premier a reuni cu Cuerpo Consular di Corsou 



WILLEMSTAD - Reci- 
entemente prome minis- 
ter, Ivar Asjes, a reuni cu 
e directiva nobo di Cu- 
erpo Consular na Corsou. 
Meta di e reunion tabata 
pa delibera riba programa 
di actividad pa e tempo- 
rada binidero y diferente 
area di cooperacion. 

Riba e potret por mira prome 
minister Asjes durante di e 
reunion cu directiva actual di 
Cuerpo Consular den per- 
sona di: Kathryn Prunetti 
(consul honorario Italiano), 
James Moore (consul Meri- 
cano), Anne-Marie Pietersz 


(vice consul Britanico), Mike 
Koch (consul honorario di 
Suisa) y representante di 


Directorado di Relacionnan 
Externo Joelle de Jong- 
Mercelina. □ 


Docente detene pa actonan 
inmoral cu menor di edad 

WILLEMSTAD - Polis a confirma cu antayera 
mainta personal di e unidad cu ta atende asuntonan 
di mucha y moral (J.Z.Z.) a haci detencion di e 
homber S.L. di 39 aña di edad nace na Corsou. 

L. ta wordo sospecha di a comete actonan inmoral cu un 
menor di edad. E1 a keda presenta dilanti di un fiscal auxil- 
ia, cu a ordena su encarcelamento pa mas investigacion.Q 


Defensor di Pueblo a interveni pa ciudadano por haya su permit di estadia 


WILLEMSTAD - Defensor di Pueblo a inter- 
veni pa un ciudadano haya su permit di esta- 
dia. Basicamente, segun e relato cu a resulta 
e keho cu a resalta den luna di maart 2015, ta- 
bata manda e ciudadano di cashi pa muraya. 
A relata e caso den e ultimo edicion mensual 
di e revista di Defensor di Pueblo. 

E relato ta splica cu un ciudadano a acerca De- 
fensor di Pueblo cu un keho contra di servicio di 
Registro Civil cu ta resorta bou di e Ministerio di 
Maneho di Gobernacion, Planificacion y Servicio 
Publico. Segun e ciudadano, Registro Civil tabata 
obstaculisa e proceso pa e por bay tuma su permit 
di estadia. Ta trata aki di un ciudadano cu den pas- 
ado mester a haci cambio den su datonan personal 
na Registro Civil pa motibo cu e datonan registra 
na e momentonan ey tabata incorecto. Sinembar- 
go, despues di e coreccionnan haci e ciudadano no 
a pidi ni a ricibi un cedula nobo. 

E ciudadano a splica Defensor di Pueblo cu el a 


haci peticion pa haya largamento di su permit di 
estadia y cu servicio di Emigracion a indica cu e 
permit ta cla. 

Pa e por tuma e permit aki, e ciudadano mester 
por prueba cu e tin seguro medico baliado. Pa e 
motibo aki e ciudadano a bay Banco di Seguro So- 
cial (SVB). SVB na su turno a pidi e ciudadano pa 
bin cu un cedula corecto of un declaracion di Reg- 
istro Civil den cua por mira cu e ta inscribi na Cor- 
sou y/of den cua tambe tin para dicon tin cambio 
den su datonan personal. 

Segun e ciudadano Registro Civil lo a indica, cu 
debi na e echo cu su permit di estadia a caduca, 
Registro Civil lo no por a duna su persona un ce- 
dula nobo y/of e declaracion pidi. E ciudadano a 
indica den e cuadro aki cu e echo cu su permit a 
caduca no tabata su falta, ya como cu e la pidi e 
largamento na tempo. Defensor di Pueblo tambe a 
confirma esaki durante di su investigacion. 


Den combersacion cu funcionarionan di Registro 
Civil, e departamento a bay delibera internamente 
pa wak si a base di e echo cu servicio di Emigracion 
mes a indica cu basicamente e largamento di per- 
mit ta cla caba, si lo por a suministra e ciudadano 
un documento pa e por entrega na SVB. Defensor 
di Pueblo a compronde despues cu Registro Civil 
a tuma contacto telefonico cu e ciudadano y a in- 
dica na dje cu e por pasa y tuma un declaracion di 
un prueba di inscripcion. Cu e declaracion aki e 
ciudadano por a bay SVB pa regla su asuntonan di 
seguro medico pendiente. E ciudadano a keda sat- 
isfecho cu e intervencion di Defensor di Pueblo y 
a gradici pa esaki, asina e relato ta bisa. 

Por cierto den e relato ta menciona tambe e canti- 
dad di keho entrega den luna di maart. Ta trata di 
87 keho loke ta un promedio di 3 pa 4 keho pa dia 
di trabou. Pa loke ta trata e cantidad 39 keho tabata 
contra un of otro Ministerio, 30 contra ciudadan- 
onan, 12 contra companianan priva y 6 contra or- 
ganisacionnan di gobierno.Q 

Segun Ava Airways: 

Caribe mester di 2.300 avion pa 2033 


WILLEMSTAD - Olivier 
Arrindell, Chairman di 
AVA Airways, ta constata 
cu e ultimo Global Mar- 
ket Forcast ( GMF) cu 
Airbus a traha, ta mustra 
cu companianan di avia- 
cion di Latino Amerika y 
Caribe lo mester busca pa 
opera no menos cu 2.294 
avion entre 2014 pa 2033, 
incluyendo 1.784 avion di 
pasio manera p.e. un Air- 
bus 320 y tambe 481 avion 
di dos pasio manera p.e. 
un Airbus 330 i tambe 29 
avion mas grandi (VLA) 
cu tin un balor total di 292 
biyon dollar. 

AVA Airways lo ta parti di 
e proyeccion aki y lo keda 
concentra riba e caminda 
pa yuda desaroya Corsou, 
como un hub regional, te ai- 
nda despues di 16 luna, no a 
ricibi su permit economico. 
Chairman di AVA Airways 
Olivier Arrindell a bisa cu di 
acuerdo cu e relato di Airbus 
GMF, pa 2033, lo tin un to- 
tal di 31.358 pasahero nobo y 
tambe avionnan di carga ba- 
lora na 4.6 trion dollar Meri- 
cano cu lo tin mester pa sat- 
isface e demanda di mercado 
cu tin den nos area. 

Latino Amerika y Caribe a 
bira un dje regionnan mas 
urbanisa den mundo. E 
GDP regional actual ta cre- 
ciendo na 3.9% pa aña, un 
crecemento cu ta mas halto 
cu e averahe mundial cu ta di 
3.2% pa aña. Den e proximo 
10 añanan, e economia di La- 


tino Amerika y Caribe ta ser 
calcula cu e lo sigui crece mas 
halto cu e averahe mundial, 
mientras cu e populacion di 
clase media lo crece mas cu 
40% na 2033, di 278 miyon 
pa 398 miyon hende. Unda 
Corsou ta fit den esaki? 

Un economia fuerte y un 


clase medio creciente ta habri 
e caminda pa e trafico den re- 
gion por crece na un averahe 
di 4.9% anual den e proximo 
20 añanan, surpasando asina 
e averahe mundial di 4.7%. 

Como resultado di esaki, e 
movecion di traficacion den 
Brazil, cu Caribe, entre Es- 
tados Unidos y Sur Amerika 
y entre West Europa y Sur 
Amerika, lo crece y bira den 


e miho top 20 nan na mundo 
na aña 2033. 

Gobierno di Corsou na e 
momentonan aki no tin un 
Politica di aviacion o un plan 
economico pa saca bentaha di 
e oportunidadnan cu ta keda 
presenta aki. Na opinion di 
Olivier Arrindell, Curaçao 


Hato International Airport 
su posesion ta uno perfecto 
pa fungi como un hub pa 
move hende di sur pa oost. 
Mas a un, mientras cu casi 
tur e 20 ciudadnan grandi na 
Norte Amerika y Europa ta 
conecta pasaheronan cu otro 
cu por lo menos un vuelo 
pa dia. Na e momentonan 
aki unicamente 40% di e 20 
ciudadnan di Sur Amerika ta 
haciendo esaki. Awe Meri- 


canonan y Europeanonan ta 
esunnan cu mas ta biaha y ta 
dispuesto pa tuma 1.6 pa 1.0 
biahe per capita respectiva- 
mente, pero den e proximo 
20 añanan, biaheronan di 
Latino Amerika y Caribe lo 
cuminsa biaha dos biaha mas 
tanto y lo alcansa e nivel di e 


Europeanonan di awe. 

Como resultado di esaki, 
trafico intra- regional y tam- 
be domestico den Latino 
Amerika y Caribe, ta ser cal- 
cula cu lo tipifica, creciendo 
na un ratio di 5.6% y lo bira 
un mercado grandi pa com- 
panianan di aviacion di La- 
tino Amerika y Caribe. 

Chairman di AVA Airways, 
Olivier Arrindell ta kere cu e 
futuro economico di Corsou 


ta depende di e cifranan aki 
y cu Gobierno mester pone 
enfoke riba desaroyo di e sec- 
tor di aviacion, cu lo stabilisa 
e economia y lo subi esaki 
sigur di 1% pa 3% pa aña. 

Hustamente dor di esaki, e 
crecemento y expansion im- 
presionante cu region ta bay 
sosode, ta nifica cu mercado 
mester di un asina yama Low 
Cost Carrier (LCC). Mien- 
tras cu na e momentonan 
aki mayoria trafico LCC ta 
concentrando na Brazil y 
Mexico, tur cos ta mustra in- 
tra -regional y trafico domes- 
tico ta puntrando ta pone cu 
Colombia y den Caribe na e 
momentonan aki ta papiando 
riba LCC. 

Segun Olivier Arrindell, si 
Corsou kier sobrevivi y con- 
oce un crecemento econom- 
ico den e proximo 10 añanan, 
e mester cambia su politica 
di Aviacion. E relato di Air- 
bus GM tambe ta mustra cu 
companianan di aviacion di 
Latino Amerika mester sigui 
inverti den avionnan nobo, 
pa asina soru pa e flota keda 
uno hoben y eficiente na 
mundo. 

Cu e averahe actual di 9,5 
aña, awendia Latino Amerika 
pa 40% ta mas hoben cu loke 
nan tabata na aña 200. Di 
otro banda, pa loke ta trata e 
averahe di edad di avionnan 
den Caribe, esaki ta keda na 
20 aña, cinco mas cu e avera- 
he na Latino Amerika y resto 
di mundo. □ 



Investigacion di fluho di placa sospechoso na Corsou y St. Maarten 



DEN HAAG - Hulanda 
hunto cu otro pais den 
Reino ta bay mira si por 
investiga flohonan di 
placa na Corsou y Sint 
Maarten. Asina minister 
di Asuntonan Interior y 
Relacionnan den Reino 
(BZK) Ronald Plasterk a 
priminti Tweede Kamer 
ayera. Asina Red Cari- 
bense ta publica. 

Den parlamento Hulandes 
tin hopi preocupacion pa e 
supuesto relacionnan entre 
baho mundo y politica na 
Corsou y Sint Maarten. Pa e 
motibo aki Ronald van Raak 
(SP) ayer a entrega dos mo- 
cion. Plasterk ta considera 
e dos misionnan tocante e 
investigacion di flohonan 
di placa un ‘estimulo’ di e 
maneho di gobierno cu tin 
actualmente. Si bini un in- 
vestigacion e lo inclui flo- 
honan di placa legal tambe. 


“Nos a cuminsa”, ta Van 
Raak su opinion. “Nos mes- 
ter trata cu e placa ‘contami- 
na’- y cu e politiconan cu ta 


tuma e placa aki, tur hende 
den Kamer ta di acuerdo cu 
algo mester sosode”. Van 
Raak ta spera cu algun polit- 


ico lo no coopera. Pero otro 
politico si, pasobra nan tam- 
be sa haya falta di e conducta 
di nan coleganan”. 


Plasterk no ta bay di acu- 
erdo cu Van Raak su di dos 
mision. E parlamentario 
privadamente kier interoga 
e trahadonan di Servicio di 
Siguridad di Corsou (VDC) 
cu a denuncia abuso den nan 
servicio. E denunciantenan 
lo ta dispuesto pa papia cu e 
parlamentarionan, pero Plas- 
terk mes lo no pidi gobierno 
di Corsou esaki. “Si tabata 
contrai tampoco nos lo no a 
acepta esaki”, Plasterk ta bisa. 

Un peticion asina segun 
Plasterk ta toca e igualdad 
di e paisnan den Reino. Van 
Raak, cu ta bisa cu e tin un 
propio investigacion ta haci 
di ladronicia na VDC, di su 
banda ta enfatisa cu ta e ex tra- 
hadonan di VDC cu debida- 
mente kier conta nan relato. 
E parlamentario via Tweede 
Kamer kier forsa Plasterk 
di tuma contacto cu prome 
minister Ivar Asjes ‘pa tene 
un bon combersacion’.Q 

Hilary Clinton lo anuncia su campaña 
presidencial diadomingo awo 



WASHINGTON (AP) - 
Hilary Rodham Clinton lo 
fmalisa lunanan di specula- 
cion, tocante su futuro po- 
litico y lo lansa su campaña 
presidencial pa 2016, diado- 
mingo awo, segun hendenan 
cu conoce su plannan. 

E ex secretario di estado lo 
ta drentando su di 2 campa- 
ña pa president, y lo drenta 
e campaña na un posicion 
fuerte, pa por sigui su rival 
di e campaña na 2008 di Par- 
tido Democratico, President 
Barack Obama. Si e wordo 
eligi, e lo ta e prome presi- 
dent femenino di e pais. 

E prome anuncio oficial cu 
Clinton lo busca e nomina- 
cion di Partido Democratico, 
lo bin via un video online, cu 
lo wordo publica riba media 
social. E ora ey, e lo haci un 
bishita trempan na estadonan 
clave, incluyendo Iowa y 
New Hampshire, caminda e 
lo tene eventonan chikito cu 
votadonan. 

Un Democrata, cu ta famil- 
iar cu campaña a bisa cu e 


paradanan di Clinton, lo in- 
clui bishitanan pa hende nan 
cas tambe. 

Esunnan cu ta familiar cu 
Clinton su plannan a papia 
bou condicion cu lo man- 
tene nan identidad anonimo, 
como cu nan no tabata auto- 
risa pa discuti e plannan pub- 
licamente. 

Partido Democratico 

No ta probabel cu Clinton lo 
tin un oponente fuerte den 
e primario, a pesar cu tin un 
man yen di Democratanan cu 
no ta mucho conoci, cu a bisa 
cu nan ta considerando nan 
mesun campaña. 

Si e mester gana e nomina- 
cion di su partido, e ex prome 
dama lo por confronta e ga- 
nado di e primario Republi- 
cano, cual lo por tin te cu un 
dozijn candidato. 

Entre nan, senador Republi- 
cano Marco Rubio di Florida, 
kende lo anuncia su campaña 
na Miami dialuna awo, un dia 
despues di Clinton su anun- 


cio riba media social. Tambe 
ex gobernador di Florida Jeb 
Bush, kende ta yiu y ruman 
di ex presidentnan Bush, y 
gobernador di Wisconsin, 
Scott Walker, lo anuncia nan 
entrada den e campaña, tur 
dos ta wordo considera como 
candidato fuerte. 

Clinton lo bolbe bek den po- 
litica, despues di 2 aña di aus- 
encia di gobierno. 

Partido Republicano 

Republicanonan ta prepa- 
rando pa un di 2 campaña di 
Clinton, desde cu el a laga 
administracion di Obama na 
comienso di 2013. Nan tin 
intencion di campaña contra 
dje, por medio di compara su 
potencial di president, como 
un di 3 termino di Obama, 
durante cual nan lo argumen- 
ta cu e lo sigui cu e polisanan 
cu no ta popular. 

Clinton su anuncio a wordo 
presidi pa critica tocante su 
uzo di su email y server per- 
sonal, mientras cu e tabata 
secretario di estado, como 


tambe e echo cu Clinton 
Foundation a acepta dona- 
cionnan di gobiernonan stra- 
nhero. 

E1 a bisa durante un confer- 
encia di prensa luna pasa, cu 
el a uza e email personal pa 
convenencia. 

Republicanonan ta guia e 
comite congresional cu ta re- 
visando e atake riba un facili- 
dad nan Benghazi na 2012, cu 
a tuma luga mientras cu Clin- 
ton tabata Secretario General, 
ta investigando su decision pa 
delete miles di email cu el a 
determina tabata personal. 


Plan di campaña 

Campaña pisa na Iowa y 
New Hampshire, Clinton ta 
spera di evita di trompica me- 
sun caminda cu el a trompica 
contra Obama na 2008. 

Ta premira cu Clinton su 
campaña lo surpasa e $1 bi- 
yon cuy Obama a recauda pa 
su re eleccion na 2012, y tam- 
be cu e lo pone enfoke riba 
recaudacion di fondo online. 
Na juli proximo, su campaña 
lo publica su prome reporte 
di recaudacion di fondo, y e 
lo wordo studia profunda- 
mente, pa midi e forsa di e 
sosten cu e tin. □ 



Aire sushi y stof di Sahara 
ta tapa parti di Gran Britania 


LONDON (AP) - Huma 
di trafico, aire sushi ta supla 
di Europa y stof di Sahara ta 
combinando pa forma y tapa 
parti di Gran Britania. 

Departamento di medio am- 
biente a bisa cu e polucion 
den aire ta halto na mayoria 
parti di e pais, diabierna, y lo 
por yega na “hopi halto” na 


cierto partinan di zuidoost di 
Inglatera. 

Oficialnan a bisa cu hende- 
nan cu problema cu curason 
y pulmon of asthma, mester 
evita di cansa nan curpa. 

Na London, visibilidad ta- 
bata wordo stroba, cu no por 
a mira structuranan histori- 


co manera Tower Bridge y 
House of Parliament di riba 
Shard, cual ta e edificio di 
mas halto na Gran Britania. 

Steven Godby, geografo na 
Nottingham Trent Univer- 
sity, a bisa cu un factor cu ta 
contribui na esaki, ta e stof di 
Noord Africa, cu a incorpora 
den e fluho di aire di noord, y 



cu por biaha distancianan lar- Oficialnan a bisa aire fresco 
go, prome cu e deposita hopi di Atlantico lo por alivia e po- 
mas leu cu Gran Britania. lucion pa diasabra.Q 

Bom y atake riba trupa Mericano, ta mata 13 Afghano 



KABUL, Afghanistan 
(AP) - Un chauffeur den 
su auto cu bom den dje 
a explota su mes memey 
di trupanan Mericano 
na oost Afghanistan, 
matando 3 civil Afghano 
y a herida 4 otro, diabi- 
erna, mientras cu na un 
otro provincia, 10 hende 
a perde nan bida, ora cu 
nan minivan a dal den un 
bom banda di caminda, 
oficialnan a bisa. 

Taliban a bisa cu ta nan a 
ehecuta e atake aki, cual a 
tuma luga cerca di e base 
militar Mericano, no mucho 
leu di e aeropuerto na Jalala- 
bad, e capital di provincia 
Nangarhar. 

Niun soldaat Mericano a 
keda herida den e atake- 
nan, segun Hazrat Hussain 
Mashraqiwal, vocero pa hefe 


di polis provincial. 

E atake a sosode pafo di e 
portanan di e base, na mo- 
mento cu e brigada tabata 
bolbiendo bek di un patruya 
trempan, segun un oficial na 
e base a bisa, bou condicion 
cu lo mantene su identidad 
anonimo, como cu e no ta 
autorisa pa papia cu media. 

E area ta construi cu casnan 
residencial bruha cu ne- 
goshinan, mayoria di nan ta 
bende vehiculo. Diabierna ta 
fin di siman, cual kiermen cu 




e area generalmente ta yen di 
hende. 

E bom a bin 2 dia despues cu 
un soldaat di Afghanistan a 
tira cu su arma riba trupanan 
Mericano na Nangarhar su 
oficina di gobernador, mas o 
menos 5km di e base Meri- 
cano. Un soldaat Mericano 
a wordo mata y ocho otro a 
keda herida den e atake. 

Niun grupo no a admiti di 
ta envolvi den e atake di di- 
aranson, cual tabata supu- 
estamente un atake di inte- 


rior, pa ataca e trupanan di 
NATO, desde cu nan a ter- 
mina nan mision di combate 
na comienso di aña. 

Diabierna tambe, 10 hende 
a wordo mata, ora cu un 
minivan den cual nan tabata 
biahando a dal riba un mina 
banda di caminda na provin- 
cia Ghazni, segun deputado 
gobernador Mohammad Ali 
Ahmadi. 

E insurgentenan ta bringan- 
do gobierno di Kabul desde 
cu Taliban a wordo derota 


pa e invasion Mericano na 
2001. Pareu cu e tempo ta 
bira mas calor, e atakenan 
di militantenan ta move den 
Afghanistan pa e seronan cu 
ta na frontera cu Pakistan y lo 
intensifica. 

Na e capital, Kabul, un suici- 
da cu bom den un auto a di- 
rigi su atake riba vehiculonan 
blinda, heridando 2 civil, se- 
gun Farid Afzali Kabul, hefe 
di unidad di investigacion 
criminal di Kabul a bisa. Tal- 
iban a admiti di ta responsa- 
bel pa e atake.Q 


Dos bom a mata 11 hende na Irak 


BAGHDAD (AP) - Ofi- 
cialnan Iraki a bisa cu 2 
bom separa, cu a explota 
na luganan publico na 
Baghdad y cerca di e capi- 
tal Iraki, a mata 11 hende. 

Oficialnan di polis a bisa cu 
un suicida a explota su vest 
cu explosivo, diabierna mer- 
dia den un restaurant chikito 
na Mishada, matando 6 hen- 


de y lagando 14 herid. Mi- 
shada ta keda 30km noord di 
Baghdad. 

Poco rato despues, un bom 
den un auto a explota na dis- 
tricto Karrada na Baghdad, 
aki e bom a cobra bida di 5 
hende y a herida 12. 

Oficialnan di hospital a con- 
firma e cantidad di mor- 
to. Tur oficial a papia bou 


condicion cu lo mantene nan 
identidad anonimo, pasobra 
nan no tabata autorisa pa pa- 
pia cu media. 

Irak ta experiencia atakenan 
diario, y hopi biaha grupo di 
Estado Islamico ta admiti di a 
ehecuta e atakenan. Grupo di 
Estado Islamico tin control 
di mayoria parti west y noord 
di e pais.Q 

1500pia cuadra dipaisahe diAruba 

Billboard mas grandi di Aruba bek 
riba caminda 




ORANJESTAD - E Bill- 
board di mas grandi di 
Aruba cu ta core rond a 
traves di henter Merca 
ta cla pa subi caminda 
atrobe. 

Despues di algun siman in- 
tensivo di diseño ayera e 
miembro nan di Team Aruba 
a yega nan “home base” na 
Union SC. pa asina cuminsa 
cu e ‘rebrand’ di e trailer di 
Team Aruba. 

Sigur ta cu ora e trailer di 
Team Aruba sali bek riba caya 


rumbo pa Florida e billboard 
di mas grandi di Aruba lo bay 
impresiona hopi di esunnan 
cu lo mira esaki riba camin- 
danan di Merca. 

Esunnan cu wak esaki lo haya 
e impresion di ta na Aruba 
caba. Keda pendiente pa mas 
informacion di Team Aruba 
su Trailer den transcurso di e 
dianan nos dilanti. 

Pa keda na altura di Team 
Aruba por sigui nan tambe 
via Facebook como tambe 
Twitter.Q 


Febiar 


Aruba su ranking di Biyar APT A&B ta start sali e siman aki 


Diadomingo awor April 
12, pa lOor di mainta ta 
start sali Aruba su ranking 
APT (Aruba Pool Tour) di 
biyar pa 2015. 

Aruba su ranking ta reparti e 
aña aki den APT Rank A&B. 
Lo hunga 3 disciplina cu ta: 9 
ball, 8 ball & 10 ball. 

Den rank A bo tin: Rich- 


ard Wolff Campeon di 2014, 
Gunnar Leonardo, Ryan 
Rampersaud, Ditto Acosta, 
Jason Kock, Emile Kock, El- 
vis Evertsz y Angelo Tromp. 
APT A ta e official ranking 
pa cualifica hungado pa Pan 
Americano y tambe cualifica 
hungado pa exterior. Na fmal 
di temporada hungado cu sali 
na di 7&8 luga ta bay APT B. 


Den rank B bo tin: Fredly 
Tromp, Noe Camara, An- 
dre Tromp, Allan van Aan- 
holt, Jonathan Maduro, Win 
Dabian, Ricky Quant, Jef- 
frey Vrolijk, Edwin Chirino, 
Andy Geerman, Martin Ap- 
peldoorn, Natalie Lin, Ralph 
Andrews, Patrick Henriquez, 
Injemar Briezen, Ransley 
Tromp. APT B ta e official 


ranking pa por drenta APT A. 
Na fmal di temporada hun- 
gado nan cu sali na 1&2 luga 
lo drenta APT A. 

APT A ta cuminsa pa lOor di 
mainta y APT B ta start sali pa 
3or di atardi. 

E aña aki lo tin un total pre- 
mio pa reparti den APT A&B 
un suma di 17,500 florin. 
Febiar ta invita tur fanatico 


di biyar pasa Classic Billiards 
pa presencia wega nan di un 
nivel halto y tambe duna un 
sosten na nos hungado nan 
cu ta hinca hopi ora pa siman 
den e deporte aki cu ta na su 
rumbo pa drenta Olimpiada 
na 2020. 

Un danki grandi ta bay na 
Sponsor nan: Lotto, Pizza 
Hut & Aruba Bank. □ 


Brazil Taekwondo 

Tin tur e premionan pe di 6 Ultimate Taekwondo Cup 2015 


Brazil Taekwondo Stichting ta e or- 
ganisado di e di 6 Ultimate Taekwondo 
Cup 2015 y ta conta cu participacion di 
10 scol di Taekwondo cu lo bay brin- 
ga pa e copa cu ta consisti di 7 atleta. 

Diabierna trempan ainda no tabata con- 
oci ainda cuanto scol di Taekwondo lo 
participa y tampoco cu cuanto atleta. 
E di 6 Ultimate Taekwondo Cup 2015 
ta e prome clasificacion pa e Best 
of the Best Taekwondo Cup 2015. 

E aña aki Brazil Taekwondo Stichting 
a bin cu un premio adicional pa e pu- 
blico cu mas fanfaria, ademas di e pre- 
mio aki tin e siguiente premionan aki: 


• Trofeo pa Best Male and Female 
Fighter, Infantil, Cadet, Junior y Senior. 

• Best Team Cup. 

• Best Referee. 

• Best Coach. 

• Trofeo pa tur prome luga. 

• Medaya pa 2ndo y 3er luga. 

• Publico mas sostenedo 

Diabierna tabata tin registracion na Tarci- 
sius Kleuterschool cuminsando des- 
de 5’or di atardi te cu 7’or di anochi. 

Diasabra mainta 9’or ta plania pa cuminsa 
cu e evento aki na Centro di Bario Bra- 
zil. Aki ta na unda cu prensa por score 50 
punto pa e concurso di fm di aña 2015. Q 

Campeonato hubenil basketball 

Aruba Juniors Junioren cuminsa cu pia drechi riba Esso Heights 



ORANJESTAD - Aunke 
cu e campeonato di bas- 
ketball hubenil a cuminsa 
algun siman atras, Di- 
aranson tabatin e prome 
wega di e categoria di 
junioren riba cancha di 
YMCA na San Nicolas y 
mester bisa cu e tabata un 
wega dibertido cu hopi 
bon accion. 

E team di Aruba Juniors, sa- 
liendo den defensa di su titu- 
lo di campeon a haci un im- 
pacto pa nan estilo organisa 
di hunga, moviendo e bala 
hopi y buscando cada biaha e 
debilidad defensivo di e team 
di Esso Heights, cu a laga un 
bon impresion atras, no ob- 
stante cu nan a perde cu 94- 
65. E ta un ekipo cu tin bon 
oportunidad pa desaroya, ya 
cu e hungadonan tin rapidez, 
forsa y ta bula bon. 


Aruba Juniors a ranca sali cu 
6-0, hortando e bala, pero 
Esso Heights a bons bek cu 
forsa pa empata e wega na 8, 
cu bon accion di Guishawn 
Gario, pero entre 8 punto di 


Mathijs Melchiors den pen- 
etracion y 6 mas di Juan Her- 
nandez den e wega paden, e 
prome quarter a termina cu 
20-15 pa e team di Socotoro. 
Empleando un trampa de- 


RESULTADO 5 DI BIG LEAGUE 2015 

************************************ 


BIG LEAGUE 

R 

H 

E 

FECHA: 21 MAART 2015 TERENO: POS CHIQUITO 

ATCO BLUEFINS 

17 

16 

1 

PITCHER GANADOR: KEVIN SIMILEER 

BRAVES 

1 

4 

1 

PITCHER PERDEDOR: ASHLEY CROES 


MIHO BATIADO: ATCO BLUEFINS: Kevin Simileer 3-3; Dijendrick Croes, Anton Bruin 2-2; 

Jurwin Penja 4-3; Emon Webb 5-3; Omar Koolman 2-1; Elio Corona 3-1 

MIHO BATIADO: BRAVES: Ashley Croes, Rolando Croes 2-1; Dwayne Chirino 3-1 


BIG LEAGUE 

R 

H 

E 

FECHA: 29 MAART 2015 TERENO: POS CHIQUITO 

ATCO INDANS 

2 

5 

1 

PITCHER GANADOR: ANTON BRUIN 

RED MACHINE 

1 

6 

1 

PITCHER PERDEDOR: LUIS PELAYO 


MIHO BATIADO: ATCO INDIANS: Luis Pelayo 2-2; Joshmar Thiel 3-2; Robert Lake, Ricardo Pelayo 3-1 
MIHO BATIADO: RED MACHINE: Emon Webb 3-2; AAigel Brete, Kevin Simileer, Dijendrick Croes 3-1 


BIG LEAGUE 

R 

H 

E 

FECHA: 29MAART 2015 TERENO: POS CHIQUITO 

BRAVES 

12 

11 

3 

PITCHER GANADOR: ASHLEY CROES 

BRAZIL CERES 

2 

5 

3 

PITCHER PERDEDOR: JORMAN WOODLEY 


MIHO BATIADO: BRAVES: Luis Gonzalez, Rolando Toro, 3-3Danniree Tromp 2-2; Sander Castro 2-1; 
Wilmer Imperator 3-1; Edmar Tromp 4-1 

MIHO BATIADO: ATCO BLUEFINS: Kevin Gama 3-3; Davon Duncan, Jean Versprey 3-1 


BIG LEAGUE 

R 

H 

E 

FECHA: 31 MAART 2015 TERENO: POS CHIQUITO 

RED MACHINE 

9 

6 

1 

PITCHER GANADOR: ROBERTO LAKE 

BRAZIL CERES 

6 

5 

4 

PITCHER PERDEDOR: C-JAY MARTHA 


MIHO BATIADO: RED MACHINE: Rick Werleman 4-3; Ricardo Pelayo 2-1; Jason Kootes, Luis Pelayo 3-1 
MIHO BATIADO: BRAZIL CERES: Kevin Gama 4-3; C-Jay Martha 2-1; Michael Vanterpool 


BIG LEAGUE 

R 

H 

E 

FECHA: 1 APRIL 2015 TERENO: POS CHIQUITO 

BRAVES 

7 

6 

0 

PITCHER GANADOR: DANNIREE TROMP 

ATCO INDIANS 

2 

7 

1 

PITCHER PERDEDOR: KEVIN SIMILEER 


MIHO BATIADO: BRAVES: Anton Marchena, Edmar Tromp 1-1; Wilhried Imperator 3-2; Luis Gonzalez 2-1 
MIHO BATIADO: ATCO BLUEFINS: Elio Corona, Anton Bruin 1-1; Aigel Brete, Sharif Arends, 

Kevin Simileer, Dijendrick Croes; Jose Taneras, Jeandrick Oduber 2-1 


BIG LEAGUE 

R 

H 

E 

FECHA: 7 APRIL TERENO: POS CHIQUITO 

BRAVES 

5 

4 

3 

PITCHER GANADOR: JOHN MICHAEL HALLEY 

RED MACHINE 

7 

8 

4 

PITCHER PERDEDOR: DANNIREE TROMP 


MIHO BATIADO: BRAVES: Wilfied Imperator4-2; Dwayne Le Grand 2-2; Luiz Gonzalez 4-1 

MIHO BATIADO: RED MACHINE: Ricardo Pelayo 4-3; LUIS Pelayo 3-2; Rickmar Kelly 3-1; Roberto Lake, 

Josmar Thiel 4-1 


FINAL DI CAMPEONATO 2015 


fensivo Aruba Juniors a 
desplega un hugada fuerte na 
comienso di e di dos quarter. 
Biniendo di banki, Anwar 
Andrews a bira e chispa, an- 
otando 12 di su 14 puntonan 
di e wega den e quarter aki, 
cu varios penetracion opor- 
tuno. Di e otro banda Fausto 
Philips a percura pa e wega 
no bay for di man, anotando 
e mayoria di su 8 puntonan 
den “paint”, pa termina e 
wega cu 20 punto. Cu Juan 
Hernandez anotando un otro 
6 punto pa e team di Playa, e 
prome mita a termina cu 41- 
30. Juan a termina e wega cu 
20 punto. 

Den di 3 quarter Mathijs 
Melchiors y Rogier Elgin a 
tuma e wega over. Mathijs a 
nota 8 punto mas pa hiba su 
total di wega na 21, mientras 
cu Rogier su hugadanan ta- 
bata asina fuerte y determina, 
cu tabata un placer pa mira 
Rogier den accion. Rogier a 
score 8 punto den cada un di 


e ultimo 2 quarter pa pone 
e total di 20 punto riba su 
nomber. E score na fmal di 
e quarter tabata 69-48, mus- 
trando cu Aruba Juniors ya a 
crea un distancia di 18 punto 
pa sigura un victoria. 

Na un cierto momento den e 
ultimo quarter Esso Heights 
a mustra cu nan a tuma co- 
mando di e wega y tabata 
cu Guishawn Gario y Mi- 
chael van der Pool causando 
e mayor daño na e campe- 
onnan di 2014. Guishawn a 
termina cu 23 y Michael cu 
11 punto. Prome cu e cos a 
bay for di man, Rogier, Juan 
y Mathijs a trece stabilidad y 
pa seya e wega Aruba Juniors 
a bay e ultimo 2 minuutnan 
den un full-court-press y 
aki Jordy Bechara y Rogier a 
saca probecho di algun basket 
facil pa bay cas cu un debut 
convinciente. Diasabra awor 
e dos ekiponan aki ta bolbe 
topa otro pa 8:30, pero e bi- 
aha aki riba e cancha na Aru- 
baJuniors.Q 


Copa Francisco Bubeis 
Gomes 2015 



Despues di e prome dos 
siman di e torneo Copa 
Francisco Bubeis Gomes, 
dia 12 di april e torneo 
grandi aki ta continua. E 
weganan lo ta tumando 
luga na veld di Mabon 
Ballpark. 

Schedule di dia 12 di april: 


9:30 - ll’or 

Aruba Jrs 

vs 

Ildo’s Lottery 60+ 


ll’or-12:20 
S.N. Sluggers 

Astros 

vs 

12:30 - 2’or 
Kibaima 

Decos 

vs 

2’or - 3:30 
Budlight 

Jani’s 

vs 

3:30-5’or 

S.N. Mov- 


ers vs Boomerang AUA 
Garden 

Resultado di dia 29 di maart: 
Bambino a gana Astros cu e 
score di 14 - 3. Surprise ta 
knockout Boomerang cu e 
score di 10 - 0. S.N. Mov- 
ers ta gana Bambino den 


un wega cu a termina 7-6. 
Deco’s ta pasa riba Astros 
terminando cu e score di 9 
- 4, mientras cu Kentro ta 
gana Aruba Jrs. cu e score 
di 8 - 7. Diadomingo awo 
aki manera custumber e bar 
y cushina lo ta bon surti, 
estilo A la Astros, segun e 
organisadonan. Nan lo tin 
sopi di Horry Thode, paste- 
chi, loempia, Johnycake cu 
saltfish, bami y nasi cu su 
banana hasa pica di higra y 
galiña. Tambe lo tin pan cu 
spam y pan cu saté a la Mir- 
na. 

No lubida cu no lo falta bo e 
heineken bon friu, refresco 
y awa. Tur hende ta invita 
pa bin apoya softball vet- 
erano. Bin wak nos hende- 
nan grandi den accion riba e 
tereno di Mabon. Tambe lo 
tin musica y esaki lo ta den 
man di Mikes Disco.Q 

IflDEPORTE 


Homenahe na Sr. Harry Jansen 

55th Aruba Internacional 10 K Boulevard 
Race Organisa pa Arruwac 




Na e di 55 aniversario di 
Aruba Internacional 10K 
Boulevard Race Arruwac 
ta dedica e careda aki na 
Sr. Harry Jansen kende ta 
e persona cu a inicia cu 
esaki 55 aña pasa riba aña 
di La Reina. 

Cu un grupo hopi chikito 
Sr. Jansen tabata organisa e 
careda aki y cu despues, se- 
gun añanan ta pasa, diferente 




organisacionnan a organis’e, 
y te cu awe pa 11 aña caba ta 
wordo organisa pa Arruwac. 

E aña aki e careda aki ta tuma 
luga ariba dia di Rey Willem 
Alexander, cu ta dialuna 27 
di april. Inscripcion pa e di 
55 edicion di Aruba Interna- 
cional 10K Boulevard Race 




ta habri na oficina di Ibisa 
y tambe na Sport Caribe. 
Tene bon cuenta cu te dia 18 
di april inscripcion ta costa 
Afl.25,-, despues di e fecha 
aki te cu 21 di april e costo lo 
bira 35 florin. 

Inscripcion ta cera 21 di april 
y cupo nan ta limita te na 600 
participante. Lo no tin in- 
scripcion riba dia di careda. 

Start lo ta na Malmok pa ex- 
actamente 5.30 caminda cu 
Sr. Harry Jansen lo haci e 
tiro pa start y ta termina na 
Parkeerplaats di Aruba Ports 
Authority. 

Na fmal tur participante cu 
a crusa e fmish line ta ricibi 
un bunita medaya di partici- 
pacion. 

Arruwac ta invita henter 
pueblo di Aruba pa bin pres- 
encia e gran evento aki, cu ta 
e careda cu mas tanto aña di 
existencia. □ 


Awe na Club Caiquetio Bingo di Boegoeroei Athletics 


Tur cos ta canando biento en 
popa pa e Bingo pa recauda fon- 
do di Boegoeroei Athletics Sports 
Organization cu ta priminti di 
bira grandi awe 11 di april 2015. 
Cumpra bo carchi sea los pa 10 
florin pa ticket of buki completo 
di 10 ticket pa solamente 100 flo- 
rin y bo ta haya un ticket gratis 
tambe den cada buki. 

Premionan grandi por wordo gana 
e dia anochi aki caminda e full card 
lo ta 2000 florin cash den bo man. 
Na total lo wordo hunga 10 wega y 
despues di 5 wega lo tin un pauze ca- 
minda tremendo doorprizes nan lo 
wordo saca entre otro un gift certifi- 


cate di Giselle Boutique, un basket di 
Manrique Capriles, Dinner vouch- 
ers di Buccaneer & Flying Fishbone, 
Dinner for 2 na Texas de Brazil, Sun- 
set Cruise for 2 di De Palm Tours, 
Breakfast Buffet certificate na Ricar- 
dos den Aruba Beach Club, Breakfast 
voucher di Peanuts Restaurant, Din- 
ner di Le petit Café y mucho mas. 

Durante e Bingo lo tin bendemento 
di lotjes solamente 5 florin caminda 
bo por gana 5 premio fabuloso. Un 
TV flatscreen 32inch, un weekend 
Stay na y cortesia di Playa Linda 
Beach Resort, un pasashi ida y buelta 
pa Guyana cortesia di Insel Air, un 
dinner for 2 cortesia di Madam Jea- 


nette y di 5 premio un celular Lg cor- 
tesia di MIO Wireless. 

Asina ta bo mester por sali cu un 
premio for di Club Caiquetio. Tur 
miembro di Boegoeroei Athletics 
Softball, Domino y Bowling team 
tin ticket pa bende. Si bo kier pa nos 
trece un of mas buki pa bo tuma con- 
tacto cu e numbernan di telefon aki 
600-2202 y 562-0848 y nos lo zorg pa 
bo haya bo buki of bukinan di Bingo. 
Un danki grandi ta bay na tur com- 
erciante, hendenan individual y tur 
miembro di organisacion y otro co- 
laborado cu a bende y ta bendiendo 
un buki of mas pa yuda nos organi- 
sacion. 


Corda hiba Mamay, tanta, prima, 
bisiña y amigonan hunga Bingo y 
pasa un rato agradabel caminda mas 
cu claro e bar y cushina lo ta bon sur- 
ti. Un danki special tambe ta bay na 
tur comerciante na Aruba cu a yuda 
cu un premio pa rifa como doorprize. 
Den un otro relato nos lo gradici tur 
sin lubida ningun. Yega Club Cai- 
quetio dia 11 di april pasobra esaki ta 
e Bingo cu mas premio cu a wordo 
organisa den historia na Aruba. Nos 
ta sigur cu bo ta sali cu un premio 
garantisa y si bo no gana nada mes 
nos ta sigur cu bo lo pasa un anochi 
agradabel cu bon ambiente. Asina ta 
hinca e fecha den bo agenda di awe y 
grita Bingooooo.Q 

Astrid Vries: 

Aruba Boot Camp a haci test di droga 
cu e hobennan incluyendo tur lider 



Aruba Boot Camp trah- 
ando cu tur seriedad di e 
principio cu a habri porta 
dia 31 di Februari 2015. 
Nos ta hopi serio den e 
parti di Training Militar 
y tambe den cada pro- 
grama cu nos tin cu nos sa 
cu cada un ta necesario pa 
e bienestar di cada hoben. 
90% di e hobennan cu ta 
den e Boot Camp ta ho- 
bennan cu tin di haber cu 
Marihuana. 

Aki na Aruba e ta manera cu 
marihuana ta in. No ta e ho- 
bennan cu nos tin na Aruba 
so ta huma marihuana, nos 
tin hopi hende grandi cu ta 
haci. Marihuana ni maske 
con hende kier mira y bira 
y hinca den e contexto cu e 
no ta malo, e realidad ta cu e 
ta malo y e tin su efectonan. 
Un di e pretexto cu semper 
ta wordo uza y bisa ta cu e ta 
un mata cu Dios a crea. Ta 
berdad Dios a crea tur mata, 
pero nunca Dios a bisa cu e 
matanan cu el a crea ta pa bo 
bay y sinta huma. Dios a crea 
mata cu proposito. Mata pa 
nos tin fruta y berdura salu- 
dabel pa come, mata cu nos 


por herbe y uza como re- 
medi. Remedi di tera. Mata 
cu nos ta yama mondi cu ta 
cuminda pa bestia y tambe 
mata venenoso pa nos laga 
para y keda leu. 

Marihuana tin su efecto cu 
e ta duna na e persona cu ta 
uzo. 

E ta traha cu cada persona 
diferente pero tur cu ta uzo ta 
haya su efectonan secundar- 
io. Dios no ta crea algo pa 
afecta bo bida. Ta hende a in- 
venta y a bin cu e idea segun 
nan cu ta un idea briyante 
pa ban laga nos huma. Wak 
nos caya nan. Wak nos scol- 


nan. Wak nos hogarnan. Wak 
nos barionan. Wak na pia di 
trabou. Wak nos instituto 
coreccionnan. Ora cu ta pa- 
pia di wak nos cayanan aki ta 
papia di wak nos chollernan. 
Ora cu ta papia di wak nos 
scolnan aki ta papia di nos 
hubentud nan. Ora cu ta pa- 
pia di wak nos hogarnan ató ta 
papia di famia. Ora cu ta pa- 
pia di wak nos barionan aki ta 
papia di bisiñanan. Ora cu ta 
papia di wak nos trabou aki ta 
papia di wak bo compañero- 
nan, coleganan. Tur ta afecta. 
Marihuana y droga ta afecta 
bida di hende y caminda cu 


e hende ta e ta afecta otro nan 
tambe. Marihuana y droga ta 
mara cu maldad cu ta horta- 
mento, ganamento, mal ac- 
titud, bringamento etc., nos 
tur sa e lista di consecuencia 
cu e ta trece cu ne. Nos por 
wak e y e ta bisto den nos in- 
stituto coreccional y awe nos 
por wak e tambe den Aruba 
Boot Camp. 

Nos di Aruba Boot Camp ta 
kere cu tin solucion si nos 
traha riba e solucion. Nos a 
haci test di droga cu tur in- 
cluyendo nos mes cu ta lider 
y a pesar cu nos tin algun ho- 
ben cu a Sali positivo nos ta 
contento y satisfecho cu nos 
a mira cu den e grupo di ho- 
bennan cu nos tin cu a cum- 
insa cu nos for di principio cu 
ta un total di 12 hoben, un so 
a Sali positivo y el a Sali posi- 
tivo pasobra el a bay tira un 
pifia cu e no mester a tira. E 
12 hobennan aki tin 2.5 luna 
den e boot camp. Den e otro 
grupo di hobennan cu a bay 
haci un luna cu ta 11 hoben, 
5 di nan a Sali positivo, dos 
hoben cu tin 3 siman a Sali 
negativo y hobennan recien 
cu ta 4 hoben a Sali positi- 
vo. Nos satisfecho ta riba e 
hobennan cu tin 2.5 luna cu 
un so a Sali positivo. Nos ta 
contento di tur otro mucha 
cu tambe a Sali negativo y pa 
esunnan cu ta positivo nos lo 
sigui traha riba dje pa nan bira 


negativo tambe. Test di dro- 
ga lo sigui wordo haci paso 
nos kier ta sigur cada biaha 
cu nos haci cu nos kier mira 
adelanto den tur hoben y cu 
poco, poco tur lo bay ta limpi 
di droga. Tur lidernan tambe 
a Sali negativo. Loke cu nos 
no ta compronde ta con por 
tin algun persona den nos 
comunidad cu tin como nan 
deseo y meta pa Marihuana 
bira legal aki na Aruba. Nos 
ta contento cu Gobierno no 
ta sostene e idea y e meta aki 
y nos di Aruba Boot Camp ta 
para banda di Gobierno den 
e ridiculez aki y tur instan- 
cia y tur persona cu tambe 
ta kere cu aki na Aruba tanto 
Marihuana y cualkier droga 
ta malo pa nos Pueblo. Nos 
tin bastante problema aki na 
Aruba pa nos mes bira crea 
un bom. 

Nos ta spera cu e personan- 
an aki recapacita y cuminsa 
busca ayudo cu e efectonan 
secundario cu nan tin door 
di e mesun marihuana aki. 
Pueblo lo sigui tende di nos 
con nos siguiente testnan lo 
bay y con e progreso di nos 
hobennan ta canando. Cual 
kier problema cu Mayor- 
nan por tin cu nan yiu por 
yama nos libremente na 
5944378/5933156. Aruba 
Boot Camp situa na Bonaire 
Club San Nicolas y semper 
na boso ordo!! □ 


Competencia di fli pariba di Brug 2015 







Dos aña pasa banda Hot- 
Ones a ripara cu falta di 
celebracion di la Reina, 
cual awo ta Rey, cu tradi- 
cionalmente tawata wor- 
do celebra den grandi na 
San Nicolas hopi aña pasa, 
cu hopi orguyo no tawata 
t’ey mas. 

Cu e amor cu e banda tin pa 
nan pueblo, pa 2 aña consec- 
utivo nos a trece competencia 
di fli combina e cu dino jump 


gratis, soft drink, snacks cu 
yen wega, tambe egg hunt. E 
webo di oro e aña aki ta 2 pas- 
ashi pa Brazil. 

E aña aki lo bay tin e di tres 
competencia di fli di Hot- 
Ones, cu lo ta tumando luga 
dia 27 di april na centro di 
bario Brasil, di lOor di mainta 
te 5or di atardi. 

Tambe nos a invita Cuerpo 
Policial, Brandweer y ambu- 
lance pa traha nan team pa 


wak kico na tur tin aden, otro 
sorpresa ta un team di Cura- 
çao cu a bisa cu nan a traha 
luga den nan maleta caba pa 
bay bek cu a trofeo. 

Pa reserva pa fli yama 740- 
0505 Hopi danki na a spon- 
sornan cu a sigui kere den 
nos evento y tawata fey di 
cuminsamento: Valero, Ro- 
mar Trading, Inselair Aruba 
Pet Care y hopi otro mas 
danki pa kere den San Nico- 
las su evento. □ 

Accidente a laga persona 
levemente herida 



MOKO - Diahuebs mer- Center a sucede un ac- 
dia dilanti Ina’s Party cidente entre un Toyota 



Yaris y un Kia Sportage. 

Polis di trafico y ambulance 
a acudi na e sitio y a resulta 
cu tin un persona levemente 
herida. 

Segun splicacion di chauf- 
feurnan e Yaris a subi ca- 
minda pa bay direccion di ro- 
tonde Tanki Flip na e T-weg 
y e chauffeur di e Sportage 
na e momento ey tambe a 
subi caminda. 

Esaki a pone cu ambos vehi- 
culo a dal contra otro. Am- 
bulance a acudi na e sitio pa 



asina e personal medico por a herida y e daño material ta- 
atende cu e señora levemente bata considerabel. Q 



Auto a keda 
completamente kibra 


SAN NICOLAS - Diaran- 
son anochi riba caminda 
di Weg Seroe Preto na 
San Nicolas ta sucede un 
desgracia unda un auto 
a bay dal basta duro riba 
un cura di cas basha esaki 
abou. 

Un patruya di San Nicolas a 
acudi na e sitio, na nan yega- 
da nan ta constata cu tabata 
tin basta daño material y un 


persona levemente herida. 
Esaki a pone cu a yama am- 
bulance pa asina e personal 
medico por atende e persona. 

Segun e chauffeur, un auto a 
purba sali su dilanti cu e con- 
secuencia cu el a perde con- 
trol y bay dal contra e cura di 
cas. 

Su intencion tabata pa no dal 
riba e auto pero el a fmalisa 
riba e cura. □ 

Sosten na proyecto di plachinan solar riba daknan di scol 



ORANJESTAD - E meta 
pa scolnan di Aruba pro- 
duci nan propio coriente 
ta haya e sosten di insti- 
tutonan local y interna- 
cional sumamente clave. 
Carbon War Room y 
Rocky Mountain Institute 
ya caba ta trahando hun- 
to cu profesionalnan di 
TNO, WEB, Elmar, Utili- 
ties y DOW riba e plannan 
pa haci e proyecto aki un 
realidad. 

en e prome lunanan di 2015, 
e companianan menciona a 
haci un evaluacion di e facili- 
dadnan di scol rond di Aruba 
y a determina cu un 25% di 
nan ta cla pa ricibi plachinan 
solar riba nan dak. E porcen- 
tahe aki, ta ekivalente na 20 
di e 80 scolnan riba nos isla. 
Aruba ta conta cu e sosten di 
conocemento y experiencia 
di dos organisacion grandi y 
respeta. 

E personanan envolvi den 


e proyecto aki ta represent- 
antenan di e diferente or- 
ganisacionnan envolvi den e 
proyecto cu ta di TNO Ivan 
Flanegin, Greg Ras y Nadine 
Posner, di WEB Carlos Ras, 
Ryan Flaconi; Elthon Lampe 
di Elmar y Gerard Thijsen y 
Iris Giel di DOW. 
Expresando nan boluntad y 
compromiso pa yuda Aruba 
den su trayecto pa ta com- 
pletamente sostenibel, rep- 
resentante di Carbon War 
Room, Justin Locke y di 
Rocky Mountain Institute, 
Stephen Doig a hiba palabra. 
Di parti di Utilities Aruba 
N.V. y su subsidiario nan 
tabata presente Robert Hen- 
riquez, Frank Hoevertsz y 
Freddy Rafme. 

E proposito tras di e meta- 
nan aki ta na prome luga ta 
pa busca pa scolnan genera 
nan propio electricidad loke 
automaticamente ta bay baha 
nan costo nan di operacion y 


e fondonan por wordo utilisa 
pa otro proyectonan. Scolnan 
por uza airco sin worry riba 
e consumo di coriente. Na di 


dos luga e energia adicional 
cu wordo genera pa e sistema 
di plachi solar, ta dirigi na e 
red di Elmar. Por ultimo, ta 


avansa den e trayecto di un 
Aruba sostenibel, generando 
un lOMw adicional di ener- 
gia renoba.Q 


Pa celebra dia di Rey 

Celebracion y bendemento di cuminda na Teresita Center 


Directiva di Comision di Tere- 
sita Center na San Nicolas, E 
curason di San Nicolas, kier haci 
un cordial invitacion na henter 
pueblo di Aruba, muy en special 
e barionan di San Nicolas, pa un 
tremendo dia di celebracion y 
bendemento di cuminda pa cel- 
ebra aña di nos Rey Willem Al- 
exander. E prome luga cu nos Rey 
y Reina a bishita durante su prome 


bishita publico como Rey na Aruba 
na november 2014 tabata Teresita 
Center caminda e hobennan di Par- 
lamento Hubenil a tene un debate 
interesante. 

Pa nos celebra su aña Teresita Cen- 
ter ta presenta algun grupo di baile y 
banda/ grupo musical pa entretene e 
publico. Lo haya oportunidad tambe 
pa los e rudia y pianan un tiki tambe. 


E dia aki lo tin plato di pisca na mo- 
chi, plato di bacalou, aros con pollo, 
sopi di seafood, sopi di brocolli, sopi 
di carni, carni stoba, bonchi cu fun- 
chi of aros, tutu, cabrito stoba, papa- 
ya stoba, pampuna stoba, pom, nasi, 
bami, concomber stoba, cocada, ten- 
talaria, cala, coy lechi y otro snacks. 

E invitacion ta bay pa tur hende bini 
y pasa un dia ameno. Nos ta habri 


porta 10’or di mainta y lo sigui te 
4’or di atardi. Bin prome cu cos caba 
pa bo sa cu bo a haya bo tayo yen, 
yen. 

Pa mas informacion por bishita nos 
riba Facebook Teresita Center of 
bishita nos website www.heartofsn. 
com, yama sr. Gregory Goedgedrag 
na 5925129 of manda un e-mail na 
gregory.goedgedrag@gmail.com Q 


Desaroyonan entre Cuba y Merca por tin oportunidadnan 

importante pa Aruba 



ORANJESTAD - Na 
salida di su bishita cerca 
Prome Minister di Aru- 
ba, Embahador di Reino 
staciona na Cuba a cate- 
gorisa e reunion como “un 
combersacion excelente y 
informativo.” Sr. Norbert 
Braakhuis a duna Prome 
Minister Eman un relato 
amplio di e desaroyonan 
cu tin na e isla Caribense 
cu recientemente a me- 
hora su relacionnan cu 
Merca. 

E acuerdonan recien entre 
Cuba y Merca ta kita sancion 
economico riba Cuba, cu ta 
data desde algun decada atras. 
Segun Sr. Braakhuis e desar- 
oyo aki ta trece hopi cambio 
pe isla Caribense y e region, 
pero mas importante ainda 
ta trece oportunidadnan pa 
Cuba pero tambe pa e region. 


E embahador ta kere cu Aru- 
ba por tin oportunidadnan 
importante den e desaroyo 
aki. 

E experticio na Aruba den 
turismo ta unico y di un nivel 
sumamente halto y Aruba 
por tin hopi bentaha uzando 
e experticio aki. 

Pero tambe tin oportuni- 
dadnan grandi pa comercio 
en general y tambe pa insti- 
tutonan estableci na Aruba, 
manera TNO cu, ta haci hopi 
trabou di conseho y training 
tecnico rond di Caribe. 

Sr. Braakhuis, a splica cu e 
ta embahador di Reino y no 
kiermen cu e ta traha pa Hu- 
landa so, pero tambe e parti 
di Reino cu ta den Caribe y 
esey kiermen cu e ta fungi 
tambe como embahador pa 
Aruba. Y p’esey tambe el 


a keda hopi contento cu e 
combersacionnan cu el a 
tene na Aruba relaciona cu e 
desaroyonan na Cuba. 

Desde Gabinete Mike Eman 


I caba, gobierno di Aruba a 
cuminsa mehora relacionnan 
cu Embahadornan di Reino, 
specialmente den nos re- 
gion, pa asina Aruba tambe 


por conta cu e beneficionan 
di e trabou importante cu e 
misionnan diplomatico di 
Reino Hulandes a haci rond 
mundo.Q 

Habitante a mira homber ranca 
cel for di victima 


ORANJESTAD — Central 
a manda Polis den Weststraat 
pa un ladronicia. Na yegada 
Polis a papia cu e habitante, 
kende ta bisa cu el a yama 
Polis, como cu el a mira un 
atraco. E habitante a bisa cu 
un muhe tabata cana cu su ce- 
lular den su man y diripiente 
el a mira un homber bisti na 
blauw, a ranca e celular for di 
e muhe y despues a core bay. 
Polis a busca den bisindario 
y no a topa ni sospechoso ni 
victima. Tur cos tabata trankil 
den e bisindario.Q 


Polis ta detene 
homber ilegal 


Cliente ta laga su celular 
den negoshi y ta perde 


NOORD — Central a man- 
da Polis na e negoshi di Tom- 
my Hilfiger den L.G. Smith 
Blvd, pa un situacion sos- 
pechoso. Na yegada Polis a 
papia cu e homber H, kende 
ta bisa cu el a laga su celular 
I-phone 6 na e negoshi. H., 
a bay bek na e negoshi, pero 
no a haya su celular mas riba 
e toonbank. E1 a puntra e 
trahadonan si nan a haya su 


celularjocual tabata negativo. 
Un trahado a bisa Polis pa e 
bay mira e videonan pa mira 
kende a bay cu e celular. Riba 
e video Polis no por a mira 
claramente kende ta esun cu 
e coy e telefon. 

E trahado lo bolbe mira si 
e por mira algo riba e gra- 
bacion. H, lo duna keho di 
ladronicia, si e no haya su 
celular.Q 


Ladron a drenta den 
Oxygen Lounge 


WAYACA — Central a man- 
da polis na e negoshi Oxigen 
Lounge na Wayaca pa un 
kiebro. Na e sitio, Polis a pa- 
pia cu e doño P, kende ta bisa 
cu desconocinan a kibra e 


bentana di e negoshi. Ora cu 
el a controla e luga, P, a nota 
cu desconocinan a reboltia 
den e negoshi ya bay cu al- 
gun articulo. Polis a tuma e 
keho.Q 


Ladronicia den cas na Vigia 


PARKIETBOS — Polis- 
nan durante patruya den e 
bisindario di Barcadera, a 
mira un auto sospechoso di- 
lanti un cas bandona na Par- 
kietenbos. Mirando cu e cas 
ta conoci pa un luga cu ta laga 
auto horta, polis a bay con- 
trola. 

Ora cu polis a bay nan ta topa 
cu dos persona den e auto. 
E muhe ta bisa polis cu nan 
a caba di para e auto eynan. 
Ora cu polis a controla e per- 
miso di estadia, a resulta cu 
su peticion ta den tratamento 
na Dimas. Polis a bisa C cu 


e ta wordo deteni, pero el a 
resisti su detencion pisa. E1 
a cuminsa ranca y trek den 
direccion contrario. Polis a 
logra pone C den boei. Du- 
rante e bringamento, e muhe 
P, a drenta den e pelea. P 
tabata fuertemente bou di 
influencia di alcohol y no 
tabata rasona. R pa su mes 
bon a keda deteni hunto cu 
e homber C y hiba warda di 
Polis. Despues cu nan a scual 
R debidamente, e por a bay 
cas. E auto Mitsubishi Colt 
preto a wordo hiba Balashi pa 
su doño bay busca esaki.Q 


Ladron a bay cu tres caha 
di habon di cushina 


a sali for di su cas 5’or di at- 
ardi y a bolbe 04.30. E1 a mira 
cu ladronnan a drenta den su 
cas. Desconocinan a kibra e 
bentana di e camber patras y 
a reboltia den dos camber y 
den cushina. 

T ta haya falta di algun ar- 
ticulo , entre otro un Sam- 
sung flatscreen di 55 inch, 
un sistema di camara y un 
G-shock holoshi, tambe 
un headset di microfon di e 
marca Radioshack. E homber 
T, a bisa cu durante dia e lo 
NOORD — Central a man- Na e sitio, Polis a papia cu e controla y lo traha un lista pa 
da Polis na Vigia, pa un kiebro. homber T, kende ta bisa cu el hiba warda.Q 

No tabatin hendenan homber sospechoso 




PONTON — Central a 
manda Polis na un supermar- 
ket na Ponton, pa un kiebro. 
Na e sitio, polisnan a papia 
cu e doño cu e negoshi y 
un miembro di siguridad di 
Benjamin Security, kende ta 
bisa cu el a mira un homber 


desconoci riba un bicicleta, 
bayendo direccion pazuid na 
e sitio a resulta cu tabatin tres 
caha yen di habon di cushina. 

E doño J, lo bay mira den e 
camara pa mira si e por mira 
kende ta e sospechoso. Q 


PALM BEACH — Central ta manda Polis na Kentucky Palm Beach, como cu e restaurant 
ta cera, pero probablemente e porta dilanti ta habri. Na caminda pa e sitio, Polis a mira cu dos 
personal a sali for di e edificio. Un tabatin un T-shirt blanco y e otro cu un T-shirt cora. Na e 
sitio,Polis a controla e edificio y e porta tabata cera y no tabatin muestra di kiebro. .Q 


Polis no a topa cu homber fastioso 

TANKI LEENDERT — Central a manda Polisnan na Cafe Capri, pa un homber den un 
BMW cu ta haciendo hopi fastioso y supuestamente ta bou di influencia di alcohol. Eynan nan 
a bisa polisnan cu e homber ta un cliente y e no tin problema cu ne. Nan a bisa Polisnan cu nan 
no a yama Polis. Polis a controla den bisindario,pero no a topa cu e sospechoso. Q 

Homber bou influencia benta riba caya 
a haya cuarto gratis 

ORANJESTAD — Central a manda Polis na Morocho Supermarket den Hendrikstraat, na 
unda tin un homber drumi riba suela. Na e sitio, Polis a topa cu e homber O, kende tabata 
fuertemente bou di influencia di alcohol of cualkier otro substancia. O, no por para riba su 
pianan. E1 a keda deteni pa buracheria riba caminda publico y hiba warda di Dakota, unda el a 
keda cera y despues el a presenta dilanti Fiscal Auxilia. Q 

PANORAMA 


Concierto Dominical Donny Laclé 

29 di maart cara nobo a 
trece ambiente 


Diadomingo dia 29 di 
maart a tuma luga na The 
French Steak House di 
Manchebo Resort & Spa 
e Concierto Dominical 
Donny Laclé, di e luna di 
maart 2015. E biaha aki 
dos grupo “nobo” a pre- 
senta y nan a “pas” bon 
den nos programa di cus- 
tumber. 

E concierto a cuminsa cu 
un tremendo presentacion 
di Brantimakka cu ta con- 
sisti di 3 musico: Sahit Dijo 
cantante y tocado di piano 
(keyboard), Theo Dwarka- 
Panday y Randy Sandriman 
tur dos cantante y guitarista. 
Nan nomber ta bisa bo caba 
cu na ta di origen Surnam, 
pero nan ta toca tur tipo di 
musica popular, blues, salsa, 
musica crioyo na Papiamen- 


to, Hulandes, Ingles, Spaño y 
naturalmente Sranan Tongo. 
Nan ultimo cancion “Na 
Paranda we de go” a pone e 
publico pidi pa mas. 

Despues a sigui “Melodia”, 
un grupo cu ta consisti pa 
gran parti di musico y can- 
tante hoben, bou guia di Ru- 
bin Ponson, cu for di fin di 
aña pasa ta hopi den noticia, 
te cu nan a saca un CD. Nan 
a participa tambe na “Un 
Canto pa nos Himno y Ban- 
dera 2015. Tur cantante a cla- 
sifica y nan a sali na di cuater 
luga. 

Un presentacion di calidad, 
di entre otro e canticanan 
Mi Aruba, Nos Wacharaca, 
Potpuri di tumba tradicional 
a impresiona tur hende, cu 
hasta a forma coro. Despues 
di nan presentacion Rubin 



Ponson a entrega e MC nan 
ultimo CD, por cierto un 
bunita CD, cu ta contene 
diferente canticanan crioyo 
y tambe un homenahe na 
Rudy Plaate compaña entre 
otro pa e bunita melodia di e 
mandolin. Un bunita gesto. 
Durante pauze a pasa rond 
cu e “Cashi di Glas: den cua 
tur presente por a haci nan 
donacion cu na fin di aña lo 
beneficia diferente hoben 
talento musical cu un yu- 
dansa fmanciero pa cu nan 
estudio di musica. 

Finalmente a presenta “Los 


3”. Manera nan nomber ta 
bisa, un grupo cu ta consisti 
di tres musico: Vito Franken, 
guitara y cuarta; Eric Ignacio, 
guitara y baho y Eric Ucht- 
mann, sinfonia di man. Nan 


a presenta un programa varia, 
tocando entre otro e ranchera 
Volver, volver; e wals Aura; e 
danza Erani, bolero y potpuri 
di tumba y mas. Un present- 
acion bunita y diferente, spe- 
cialmente door di e sinfonia 
di man, cu tin poco musico 
ta toca ainda 

Na fmal di cada presentacion 
e gruponan a ricibi un Cer- 


tificado di Aprecio pa gradici 
nan pa nan presentacion. 
Tur hende keda pendiente 
pa e siguiente concierto cu 
lo tuma luga dia 26 di april 
2015 □ 


KLA a haci entrega 
di certificado 


Directora di KIA, Sra. 
Gertrude Hassell, a haci 
un peticion na Bureau 
Interne Diensten pa Sra. 
Filomena Semeleer, fa- 
cilita e presentacionnan 
di Informacion General 
di Gobierno “Algemene 
Overheidsinformaties,” 
cual ta encera un bista 
general di e LMA, Sta- 
atsinrichting, Pais Aruba 




prome y despues di 1986 
Status Aparte, Integridad, 
Comportacion y kico ta 
e tareanan di e departa- 
mentonan di Gobierno. 

E duracion tawata cinco si- 
man y tawata interactivo, cual 
a duna e cursistanan, opor- 
tunidad pa trece nan pensam- 
entonan dilanti y asina com- 
parti cu otro. Meta principal 
tawata pa e personal haya mas 
informacion con Gobierno 


ta traha y con e tareanan ta 
hinca den otro. 

Tambe esaki tabata pa nan 
compronde e derechonan 
fundamental, kico ta nan 
derecho pero tambe nan de- 
ber y responsabilidad como 
empleado publico. Infor- 
macionnan cu por mehora e 
calidad di trabao. Esaki ta pas 
den e maneho di Directora di 
KIA. Sra. Hassell a felicita e 
personal y a haci entrega di 
nan certificado. □ 


Aruba ta gana competencia 
internacional 

Bacardita felicita 
Seaworthy’s Bar di Marriott’s 
Surf Club y John Benjumea 



ORANJESTAD - Pa por 
atende e mas di 1 miyon 
turistanan cu ta yega nos 
isla tur aña, Aruba ta con- 
ta cu un cantidad di Bar- 
tendernan bon prepara y 
yena di creatividad den 
preparacion y mix bebi- 
danan cu ta sirbi na nan 
clientenan. 

Di tur e cadenanan di Mar- 
riott Vacation Worldwide, e 
Bartender di Marriott Surf 
Club Aruba, esta John Ben- 
jumea, a resulta ganado ab- 
soluto di un competencia 
internacional di BacardilAña 
pasa durante di un reunion y 
training pa gerentenan gen- 
eral y nan ehecutivonan di 
“Food & Beverage” y “Activ- 
ities & Recreation” di Mar- 


riott Vacation Worldwide cu 
a tuma luga na Penn State 
University, Bacardi Interna- 
tional a anuncia un compe- 
tencia pa tur esunnan trah- 
ando den e area di cuminda y 
bebida. E campaña di incen- 
tivo a tuma luga for di dia 1 
di december 2014 pa dia 1 di 
februari 2015. 

A invita Bartender y waiter- 
nan na tur hotel di Marriott 
Vacation Worldwide pa par- 
ticipa y cada bebida traha cu 
productonan di Bacardi y 
cada shot di Bacardi bendi ta 
conta. Na fmal di e compe- 
tencia Aruba a ricibi e grato 
noticia cu ta “un di nos mes” 
a gana e premio grandi; un 
biahe di tres dia pa Puerto 
Rico cu ta inclui un bishita 
na e planta di Bacardi. 


Pa representantenan di Ba- 
cardi na Aruba, esta Brou- 
werij Nacional Balashi, taba- 
ta un gran placer pa ta parti di 
e delegacion cu a sorprende 
Bartender John Benjumea 
di Seaworthy’s Bar na Aruba 
Marriott’s Surf Club cu e 
anuncio cu el a bira ganado 
di e competencia internacio- 
nal di Bacardi. For di mainta 
cu gerencia a haya sa cu John 
Benjumea a bira e ganado, a 
prepara pa haci e anuncio e 
atardi ey mes ora cu John ta 
den bar y meymey di su cole- 
ganan. E honor tabata di Ge- 
rente General di Marriott’s 
Surf Club, Joop Bangma, pa 
haci e anuncio; el a wordo 
compaña pa Food & Bever- 
age Manager di Marriott Surf 
Club, esta Adolfo Bonarriva 
y representante di Bacardi 
na Aruba. “Nos ta conten- 
to di tin Marriott Vacation 
Worldwide como un cliente 
fiel di Bacardi y specialmente 
pa mira cu e bartender y 
waiternan na Aruba ta hopi 
competitivo den benta, pero 
particularmente pasobra nan 
ta masha creativo den traha 
diferente mix cu nos pro- 
ducto. Masha pabien na John 
Benjumea! Disfruta hopi di 
bo trip pa Puerto Rico y e 
head office di Bacardi”, asi- 
na Regine Nicolas, Key Ac- 
count Manager di Bacardi na 
Brouwerij Nacional Balashi 
a bisa den su discurso. 

Separa di pasashi pa Puerto 
Rico, e agencia oficial di 
Bacardi na Aruba a regala e 
ganado un set masha bunita 
mes di acesorionan cu ta uza 
den preparacion di bebidan- 
an. □ 

SOCIAL 


Hard Rock Rising 2015 cu Dewar’s y Hard Rock Café 




ORANJESTAD - Hard 
Rock Rising 2015 ta tuma 
luga mundialmente na 
tur Hard Rock Café, unda 
ta invita bandanan lo- 
cal pa bataya contra otro. 
Aruba tambe ta parti di 
e evento aki, cu a lansa 
desde aña 2010 y ta atrae 
globalmente mas di 10 mil 
banda. 

Dewar’s ta e partner orguyo- 
so pa e evento na Hard Rock 
Café Aruba, cuminsando 
riba diabierna dia 10 di april. 

E bataya a cuminsa pa 6or 
di atardi na Hard Rock Café 
Aruba. Tabata tin prijsnan di 
Happy Hour riba Dewar’s y 
bucketnan di cerbes Balashi 
y Chill durante di henter e 
evento. 

Hard Rock Rising ta duna 
realse na e concepto cu Hard 
Rock Café ta conoci pe, esta 
“live music” y ta permiti e 
restaurantnan e oportunidad 
pa duna apoyo special na tal- 
entonan local. 

For di tur e bandanan cu par- 
ticipa na nan batayanan lo- 
calmente, lo scoge cinco pa 
haci un biahe special pa Bar- 
celona. Aki nan lo toca riba e 
escenario principal na Hard 
Rock Rising Barcelona Mu- 
sic Festival. 

E bandanan di Aruba cu lo 
ta batayando otro ta Baranca, 
Rum Shot Triggers y Audio- 
Hazard. Nan ta participa na 
mes momento pa gana un di 
e cinco puestonan habri pa 
toca na e festival na Barce- 
lona, Spaña.Q 

LESA 


Cambio climatologico ta haci Costa mas 
seco y mas yobida den Andes 


E region Caribe lo ta mas 
seco pasobra eynan lo 
yobe casi un 15 porciento 
menos. E cambio di clima 
por wordo nota, pero lo no 
afecta di e mesun forma 
tur pais den nos hemisfe- 
rio den e proximo 25 aña 
ni pa loke ta resta di e si- 
glo. 

Lo tin regionnan cu lo sufri 
pa un subimento di tempera- 
tura y otro pa falta di yobida. 
Algun mas cu otro, pasobra 
precisamente e cambio aki si 
lo ta hopi intenso. 

Region Latino 

Como cu e impactonan no 
lo ta mesun cos, e gobierno 
y administracion di cada pais 


e teritorio lo sufri pa e situa- 
cionnan relaciona cu esey, 
manera secura of olanan di 
calor. 

Region Caribe 

Por ehempel e region di Ca- 
ribe lo ta mas seco pasobra 
eynan e yobida lo ta casi 15 
porciento menos. E yobida 
lo baha na 27 porciento den 
e teritorio nacional, un re- 
duccion cu lo ta entre 10 y 30 
porciento. 

E aumento di temperatura 
mas grandi ta entre e añanan 
2071y2100. 

Mas awa 

Pero mientras cu esey pasa 
den e Costa Atlantico of den 
e parti di Llano, 14 porciento 


Por ta e sector cu mester ta 
mas atento di e situacion aki 
ta agricola, cu por enfrenta e 
aumento y slipmento di pla- 
ganan riba mono cultura. 

Zona desierto 

Y unda no tin asina hopi awa 
disponibel y e sistemanan di 
riool lo ta mas scars, e crece- 
mento di e temperatura, ta 
bin hunto cu e cambionan di 
e uzo di tera, esey por pone e 
proceso di mes tereno pa cul- 
tiva crece. 

Tambe por enfrenta na un 
disminucion di e produc- 
tividad di e teranan agricola, 
perdida di fuente y curso di 
awa y e lo ta hopi sensibel pa 
olanan di calor. Igualmente, 
zona immuun na yegada di 



y region lo mester diseña y 
aplica medidanan diferente 
pa enfrenta e cambionan di 
clima y reduci e sensibilidad 
di e teritorio, cu cada bes a 
bira mas evidente den e zona 
rural y ciudadnan capital. 

E biaha aki porta e conclu- 
sion principal di e documen- 
to “Scenarionan nobo di e 
cambio climatologico,” cu a 
wordo presenta pe Programa 
di Nacionnan Uni pa e De- 
saroyo (PNUD), e Ideam y e 
Ministerio di Ambiente y De- 
saroyo. E estudio ta sostene e 
panorama aki splicando cu te 
cu aña 2100 e temperatura 
promedio di e region Latino 
lo subi dos grado adicional. 

E aumento aki lo ta gradual, 
ya cu di aki te cu 2040 lo ta 
contempla cu un subida di 
0.9 grado y te cu 2070 esaki 
lo subi te cu 1.6 grado como 
promedio. Pero e keintamen- 
to ey no ta sugeri cu henter 


di sur America tin e tenden- 
cia di aumenta. Den e caso 
di e region Andina, unda cu 
esaki lo subi na un 8.9 por- 
ciento di aki pa 2040. 

Esaki lo pasa tambe den Paci- 
fico, mescos den e parti di 
occidente. Luganan den sero 
ta inclui den e ultimo grupo 
y mester pensa riba su desar- 
oyo pa cu su caminda y vivi- 
endanan por resisti tormen- 
tanan frecuente y areanan di 
presion abou, incluso hagel 
por wordo spera. 

Den e sitionan unda cu lo 
yobe mas lo por crece e po- 
sibilidad cu teranan lo bin 
abou (slip). Aki nos ta bay 
riba e parti cu tin na pia di se- 
ronan y na su banda. Tambe e 
riesgo ta bira mas grandi pa e 
sistemanan di riool cu lo su- 
fri daño, pero tambe e infra- 
structura di camindanan den 
areanan di seronan of inun- 
dacionnan den areanan plat. 


muskita cu ta transmiti virus 
manera dengue of chikingu- 
nya lo cuminsa mira e insec- 
tonan aki. 

Pa Amazona ta premira un 
bahamento fuerte di su sigu- 
ridad di alimento, mescos 
cu e integridad ecologico di 
su sistema ecologico, porta 
esunnan mas valioso di e 
hemisferio. 

Na e momentonan aki ya 
caba nos ta sinti e calor. Nos 
por ripara cu e calor ta uno 
inmenso. Na Aruba nos por 
sinti cu ta mas calor cu an- 
tes. Tin momento tin biento 
pero otro momento no. Den 
e region di Caribe ya por sinti 
e cambionan, manera den 
dia ta demasiado calor pero 
anochi e por ta calor of friu. 
Cambio di clima ta algo cu 
ta pasa inespera, unda cu tin 
biaha pronosticonan no ta 
mescos. Q 

PENSA 


Rudy Croes: 

Hulanda cu decision colonial di segregacion y apartheid Boneriano 



E acto y decision di sec- 
retario di estado Dekkers 
pa retira e directiva di co- 
munidad di scol, SGB ta 
mustra claramente e situ- 
acion di maluza di poder 
colonial cu Hulanda tin 
den e relacion estatal ile- 
gal actual. 

E manera pa dirigi futuro di 
un pais ta pa medio di edu- 
cacion. Y ta esaki ta e agenda 
scondi o plan strategico cu 
Hulanda pa medio di su pod- 
er absoluto pa dicidi riba nos 
asuntonan interno ta uzando. 

Ta bisto y mayoria a ex- 
perencia caba e maneho di 
educacion cu Hulanda y su 
sostenedonan manipulacion 
Boneriano ta broma cu esey, 
cu a bay asina dilanti ta cu 
esaki ta propaganda manipu- 
lacion infunda. 

E resultadonan di ultimo 
temponan ta mas malo cu 
nunca den nos historia ca- 
minda Boneiro antes prome 
cu 10-10-10 semper tabata 
un e miho nan den esaki. 
Hulanda yuda pa su acceso- 
nan local a plania, crea y 
ehecuta un caos y desorden 
den nos educacion manera 
nunca antes y awe nos yi- 
unan Bonerianonan ta vic- 
tima caba y otronan ta sinti 
nan mes incapaz y sin forsa 
pa resisti e segregasion siste- 


matico educacional pa tene 
o dirigi nos yiunan Boneri- 
ano via educacion destina pa 
cierto sector o posicion den 
futuro. 

Naturalmente Hulanda kier 
bin drecha i pone ordo, sigur 
esey ta nan plan pa a crea e 
caos y awor pa ehecuta e me- 
horacion na nan manera esta 
nan plan colonial di segrega- 
sion y apartheid via educa- 
cion. Nos lucha cu ta pa sali 
di nos problema mayor, cu 
ta e epoca di dictadura gu- 
bernamental cu a hinca nos 
y Statia den e situacion aki, 
bao di capa di democracia o 
votacion electoral pa a gara y 
mantene e poder parlamen- 
tario den forma corupto di 


dominio di e pueblo dor di 
intimidacion y represaya po- 
litico tambe a uza nos sistema 
di educacion pa yuda sostene 
y tene esaki vigente dor di 
practica mesun tipo di seg- 
regasion via educacion pero 
di un manera mas fmi y mas 
dificil pa expone. 

Nos status actual despues di 
10-10-10 ta colonial y Hu- 
landa su accion drastico y sin 
ningun clase di berguensa 
aki ta pa soru pa e pueblo 
ta completamente dividi y 
segregra pa asina nos no por 
ta uni pa defende nos causa 
Boneriano como un pueblo 
uni. 

Nos derecho ta ser un pueb- 
lo Boneriano cu su propio 
-gobierno, autonomo, desa- 
royando manteniendo nos 
mes cultura, norma y balor- 
nan, tradicionnan, idioma y 
identidad, y dirigi pa nos mes 
lidernan scoge democratica- 
mente pa nos pueblo fihando 
nos mes destino. Ta facil pa 
comprende, pasobra nos sa 
cu loke nos siña nos yiunan 


y esey nan lo ta despues den 
bida. Esaki ta pa nos realisa 
cu Hulanda ta via manipu- 
lacion colonial educativo, 
cultural y legal a manipula 
e pueblo Boneriano men- 
talmente historicamente cu 
un gran mayoria di nos awe 
ainda ta duda den nos mes 
capacidad y ta kere cu nos 
mes no por y cu nos y nos 
isla mester sirbi interes di e 
pueblo aheno Hulandes cu a 
colonisa nos. 

Hulanda t’ey aki atrobe 
despues di 10-10-10 cu me- 
sun meta colonial pa domina 
y dirigi nos futuro y destino 
na nan manera y sin consid- 
eracion cu nos dignidad y 
identidad Boneriano. 


Hulanda pa medio di su 
elaboradonan local ta fman- 
ciando y sosteniendo corup- 
cion gubernamental admiti 
y condena, no ta interesa 
den corupcion electoral(cu 
cumpramento di voto), si 
niun kik of desaprobacion, ta 
sigui subi poblacion cu Hu- 
landesnan Europeo cu ta un 
crimen internacional, y awor 
ta maluza su poder exclusivo 
colonial y ta dicidi, direccion 
di un “aanwijzing” net awo 
si, ta kibra un proceso cu ta 
cumbini nos y ta positivo pa 
e pueblo Boneriano su desa- 
royo y futuro. 

Pa comprende esaki nos tin 
cu sa nos historia y locual 
nan ta haci malo cu ta mustra 
cu nan nivel di trato (in)hu- 
mano na nos cu a laga di de- 
sea. Pa refresca nos memoria 
y sa Hulanda su manera di 
procede; tabata legal pa nan 
ley pa piratea y haci contra- 
banda y despues a briya y 
domina mercado mundial 
den traficacion y negoshi di 
hende como catibo tambe 
cu sosten di ley pa enrikece 


nan mes. Despues cu sclavi- 
tud a mordi para na mundo, 
Hulanda ta presta pa casi 100 
aña despues duna nos ante- 
pasadonan nan libertad, aboli 
sclavitud, como un di e ul- 
timo pais na mundo pa haci 
esaki. 

Seguidamente cu no por a 
sigui saca beneficio comer- 
cial di nos como catibo y nos 
isla Boneiro como colonia 
mas nan a dividi nos isla den 
parti y bende esaki cu hende- 
nan priva y laga nos pa nos 
cuenta y wak con nos por a 
sobrevivi riba nos mes. Esaki 
nos ta ilustra pa nos realisa y 
purba compronde cu nos no 
por sigui deal cu Hulanda cu 
e mesun sintimento inocente 


y humilde di promesanan 
politico y agendanan scondi 
pero a base di derecho y res- 
pet mutuo teniendo na cuen- 
ta nan manera historia di ta 
un di colonisadonan di mas 
cruel y manipulado y nunca 
kier a stop cu sclavitud y co- 
lonialismo. 

Un yamada dramatico ta bay 
na nos lidernan politico cu a 
caba pidi voto na nos pueblo 
bao di promesa pa un refer- 
endum pa cambia e direccion 
fatal aki, y a haya sosten di 
pueblo pa esaki, pa sali pa nos 
derechonan y pa nos tuma e 
rienda bek den nos mes man, 
cu nos propio gobernacion y 
autonomia den Reino, dici- 
diendo y dirigiendo nos mes 
asuntonan aki. 

Mester para fuerte manera 
Statia pa yuda salba e pueblo 
Boneriano di e agenda y plan 
strategico Hulandes aki di 
sigui dividi, segrega y caba 
e existencia sistematico di e 
Boneriano. Nos politiconan 
escudo mester sali na nos de- 
fensa awor o nan ta scoge pa 


core pa nan responsabilidad 
y laga e pueblo mes lo tin cu 
salba su mes y lanta y para pa 
su derecho na su mes mane- 
ra? Educacion di nos yiunan 
ta nos futuro y nos cu ta aki 
ta responsabel pa defende 
nan derecho i lo no ta bay 
permiti pa sigui trapa y viola 
e derecho sagrado aki y laga 
nos pueblo bolbe wordo re- 
colonisa, segrega y sclavisa. 

Nos Ke Boneiro Bek ta sos- 
tene completo e posesion y 
accionnan di e mayornan y 
docentenan di SGB pa lanta y 
para contra di e avance y atake 
y agenda colonial di Hulanda 
y secretario di estado Sander 
Dekker y nan elaboradonan 
aki na Boneiro. □ 

ATA: 

Empleadonan a celebra 35, 25,20,15,12.5 

y 10 aña di servicio 


ORANJESTAD - “Exito 
ta resultado di perfeccion, 
di trabao duro. E ta e re- 
alisacion cu mester man- 
tene soñonan bibo dor di 
mantene un vision cu de- 
terminacion y dedicacion 
pa esunnan cu a resalta pa 
añanan na Aruba Tourism 
Authority. 

E nifica stima bo pida baranca 
Aruba y ta e stimacion aki cu 
ta haci posibel pa keda leal pa 
asina tanto aña na e mesun 
trabao”, asina Ronella Tjin 
Asjoe-Croes, C.E.O di Aruba 
Tourism Authority cu masha 
hopi emocion a relata. 

Desde e inicio di ATA Sui 
Generis a conoce hopi diver- 
sificacion y innovacion dor di 
mentenan cu conoce turismo 
di Aruba manera ningun otro 
y a sa di duna gran parti di 
nan bida na crea un miho 
Aruba. Y reconocimento pa 
talento, amor, perseverancia 
ta lo minimo cu por duna 
nan. 


Entre e empleadonan cu a 
celebra tanto aña di dedica- 
cion y lealtad pa Aruba Tour- 
ism Authority ta inclui Glen- 
nie Tromp, kende a cumpli 
no menos cu 35 aña di ser- 
vicio, di caracter ingenioso, 
responsabel den ehecucion di 
su trabao y creacionnan pro 
activo. 

Tambe tin un grupo cu a 
cumpli 30 aña trahando pa 
Aruba Tourism Authority, 
manera Miriam Dabian, Di- 
rectora di ATA Colombia, 
un persona dedica, ambi- 
cioso y determina. Theodoor 
de Jongh, responsabel, traha 
den ekipo y sumamente leal. 
Renny Lacle, independiente, 
creativo y leal. 

Esunnan cu a cumpli 25 aña 
di servicio leal na turismo di 
Aruba ta Theresita Chai, am- 
istoso, cortes y leal. Jerusha 
Rasmijn, apasiona, carismati- 
co y intuitivo. E grupo cu ta 
cumpli 20 aña di servicio na 
ATA ta Jasmine Maduro, 


creativo, carismatico y inde- 
pendiente. Ricardo Croes, 
carismatico, creativo y leal. 
Amayra Boekhoudt, perso- 
na cu bo por conta riba dje, 
aventurero y creativo. Orten- 
cia Buckley, cu hopi energia, 
alegre y leal. 

Esunnan cu tin 15 aña caba 
haciendo e mesun trabou 
aki di promove turismo di 
nos isla ta Maureen Gomes- 
Werleman, organisa, accesi- 
bel y ingenioso. Mirto Eras- 
mus, responsabel, honesto y 
amabel. E grupo cu tin 12.5 
aña di servicio ta inclui Sjeidy 
Feliciano, pro activo, dedica 
y perfeccionista. Daisybelle 
Habibe, ingenioso, carismati- 
co y alegre. 

E grupo cu tin 10 aña caba 
trahando na Aruba Tourism 
Authority y cu tambe diaria- 
mente ta aporta na mas crece- 
mento y desaroyo di nos tur- 
ismo ta Melanie Evans- Kelly, 
diligente, creativo y alegre. 
Ernest “Enty” Giel, amistoso, 


Tur problema social ta cuminsa 
y caba den un famia 



Mester enfoke y fortifica 
e fundeshi di nos socie- 
dad cu ta famia. Tienda 
di educacion ta un funda- 
cion pa famia y a presenta 
nan metanan na Minister 
di Asuntonan Social. 

Minister a sinta cu represent- 
antenan di Tienda di educa- 
cion pa asina ricibi tur infor- 
macion di loke e fundacion 
aki ta ofrece pa yuda fami- 
anan cu ta den dificultad. 

Sra. Corina Linsen cu ta e co- 
ordinador di Tienda di Edu- 
cacion a splica con nan fun- 


dacion ta opera y mas ainda e 
plannan di guia cu nan tin pa 
yuda mayornan ora cu pre- 
senta problemanan cu nan 
teenagernan. E fundacion ta 
yuda guia den fasenan di de- 
saroyo di 0-10 aña y tambe 
di 10-22 unda hopi biaha ta 
unda e problema ta bira mas 
grandi. 

Mesun cos cu pa muchanan 
tin telefon pa hubentud 131 
pa e adultonan tambe tin 
telefon 161 pa mayornan cu 
kier pidi ayudo y guia. Guia, 
apoyo y sosten na mayornan 
ta hopi necesario. Hunto cu 


departamento di asuntonan 
di famia, nos kier fortifica e 
apoyo aki na cada hogar cu 
tin necesidad den esaki. Al- 
gun proyectonan dirigi riba 
famianan cu mester di guia 
den nos sociedad lo mester 
wordo poni den proyectonan 
existente . Hunto cu Tienda 
di Educacion, departamento 
di asuntonan Social mester 
fortifica e fundeshi di nos so- 
ciedad. Famia ta e base mas 
importante di un comuni- 
dad. 

Tienda di educacion ta enfo- 
ca riba charlanan pa mayor- 
nan y ta yuda cu hermentnan 
pa lanta nan yiunan. Un guia 
con pa yuda e muchanan de- 
saroya cu respet y e forma 
con mayornan mester comu- 
nica mas cu nan yiunan. 

Na 2014 a pone hopi enfasis 
ariba hobennan na Aruba y 
pa e siguiente añanan lo sigui 
pone enfasis riba hubentud, 
pero den e contexto di un 
famia fuerte, ta haci un ho- 
ben mas fuerte”. Tienda di 
Educacion ta enfoca riba e 
famia y tin programanan cu 
ta yuda guia tambe mayor- 
nan hoben cual ta yuda sigur 
pe union familiar.Q 



carismatico y elocuente. Ray- 
on Koolman, cooperativo, 
amistoso y observando. Paula 
Ochoa, carismatico, respon- 
sabel y dedica. Yuraima So- 
lognier, responsabel, honesto 
y amistoso. 

Exito en realidad ta persisten- 


cia, lealtad, e realisacion cu pa 
logra cualkier cos den bida ta 
rekeri fe y confianza den bo 
mes. Cu tur cos ta posibel pa 
esunnan cu ta kere den nan 
mes, den e caso aki, tur cos 
ta posibel na momento cu bo 
tin Aruba na prome luga. Pa- 
bien na tur e hubilarionanQ 


Na memoria di Vale Croes 


E persona cu asina tanto 
bes a trece sonrisa riba nos 
cara, alegria den nos cu- 
rason, ambiente den nos 
Pueblo y Pais, Vale Croes, 
ya no t’ey mas. Su morto 
a conmove nos. Asina mes 
cu e tabata malo, su bay- 
mento a bin inespera y a 
laga nos tur cu a keda tras 
den un tristesa grandi. 

Ami a conoce Vale semper 
como un persona alegre, yen 
di bida cu plannan grandi. 
Un hende cu a stima tur 
hende. Pa mi y mi señora 
semper e tabatin un cariño 
grandi y nos pe. Ora nos pa- 
pia e combersacion, aunke 
tin bes cu un tono serio, ta 
yena cu tur sorto di anecdota. 
Mi lo haya falta di e comber- 
sacionnan aki y su chistenan 
cu ta pone nos tur hari. Vale 
ya no t’ey mas. Na Colombia 
malo, ainda mi a papia cu su 
persona na telefon, ainda cu 
tur confianza cu Vale lo re- 
cupera. 

Cu su chistenan Vale no 
solamente a pone nos lu- 
bida pa un rato cosnan fas- 
tioso cu bida ta trece, pero 
tambe e chistenan aki y e 
forma inigualabel den cual 
Vale tabata trece nan dilanti, 
a percura pa e nomber di 
Aruba den e mundo di far- 
andula a crusa frontera. Vale 
su nomber tabata resona 
den tur e islanan di Caribe 
y Madre Patria. Vale tabata 
exitoso, aprecia y admira. 
Tanto na Aruba como den 
exterior semper salanan ta- 



bata yena den un habri y cera 
di wowo. Tur hende kier a 
comparti den Vale su su hu- 
mor y carisma. Vale tabata e 
prome comico di e taya aki 
cu Aruba a conoce. Su apor- 
tacion na cultura di Aruba ta- 
bata enorme. Di esey no tin 
duda. Tur hende na Aruba 
y hopi pafo di Aruba conoce 
Vale y su chistenan cu a bira 
legendario. Aruba y nos tur 
mester sigui awor sin Vale. 
E no fey mas. E1 a cera su 
wowonan pa semper. 

Vale a bay pa un otro mun- 
do. Un mundo bunita unda 
no tin dolor ni sufrimento. 
Un mundo na unda e ta sigui 
conta su chasconan. Nos 
sigur lo haya su falta. Falta di 
su chasconan, di su moda di 
hari, di e ambiente alegre cu 
e tabata trece y mas cu tur 
cos di e hende aprecia cu e 
tabata. Drumi dushi Vale den 
un Reino cu bendicion pa bo 
bida yen di calor pa otronan. 
Mike Eman y esposaQ 


















8ste Trekking op 9 April 2015 

Iste Priis 



2de Priis 


Waarvan proces-verbaal was opgemaakt 
en ondertekend door M. Cristina namens 

3434 

4,500 


2240 

3,000 

de Procureur-Generaal, de getuigen en de 
directeur van de Landsloterij. 

3435 

500,000 


2241 

100,000 

3436 

4,500 


2242 

3,000 

/i * . 






3de Priis 


11420 

2,000 

11421 

50,000 

11422 

2,000 



Drs. E.J-Sf Poulina 


Getuigen: 
A. Zijlstra 
S. Puriel 


www.landsloterij.org 


UREN VAN UITBETALING: 


CURAÇAO 

Tel: 462-4088 

ARUBA 

Oranjestad 

Tel: (002975) 824784 

San Nicolas 

Tel: (002975) 845200 


8.00 - 15.00 ( maandag t/m vrijdag ) 


8.00- 12.00 en 13.30-16.30 
8.30 - 16.00 ( maandag t/m vrijdag ) 


BONAIRE Maandag tot en met vrijdag 

8 tot 11 uur voormiddag 
1 tot 3 uur namiddag 
Tel: (0717) 7047 


ST. MAARTEN 

Tel: 0017215424536 


7.15-12.30 


SABA s.v.p. bellen 

Tel. 0017215228528 



ST. EUSTATIUS 

FAX 0318-4051 


0318-2236, 0318-2640 

Sudoku BON DIA, 
train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia 1 sudoku. 
Pa resolve bo ta pone num- 
ber den cada cuadra di tal 
forma cu cada rij crusa of bay 
abou tin e number un solo 
biaha. 

Tambe den cada cuadra 


chikito compara cu esun mas 
grandi tambe tin e number- 
nan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 

Receta di 

Mami 

ln;iredicntcTian: 

vjfl tRpr, sbtfdremef 2 tiiNespown xayxauce. 

f NA WARDA 

Oranjestad 

Áp^if' 11 Dr. val Ool 
AprilJ 2 Dr. Angela 

EMERGENCIA 

911 

POLIS 100 

POLIS 581-1100 

ORANJESTAD 582-4000 

NOORD 587-0009 

STA. CRUZ 585-4710 

SAVANETA 584-7000 

SAN NICOLAS 584-5000 

BRANDWEER 115 

BRANDWEER 582-1108 

POLIS TIPLINE 11141 

HOSPITAL 527-4000 

AMBULANCE 582-1234 

SAN NICOLAS 

AMBULANCE 584-5050 


BOTICA 


Oranjestad: Sta. Anna Tel: 586-8181 
San Nicolas: Centro Medico Tel: 584-5794 


SERVICES 


INFORAAATION 118 

SETAR 582-2116 

TAXI 582-5900 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP 


April 11 

Freewinds 



April 13 

Monarch 

MORTUARIO' 

AD Patres 584-2299 

Aurora 588-6699 

Mementomori 583-3358 

Th^ Olive Tree 584-8888 

FOUNDATION 
FELLOWSHIP CLINIC 


Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Teh 583-2999_ 

FUNDACION 
Respetami 
Tei^5_82-44_33 _ 
Diabetic Foundation 
Arubano 
Te^5_83-38_08 _ 

Narcotics Anonymous 
Tel: 583-8989 


Foundation Amor 
pa Prohimo 

Tel: 583-3345 /586-6976 

Women in Difficulties 
Foundation 
Tel: 583-5400 


Caribbean 
Cinemas 



’.iaaM ■■■ ■ ■■■■■■! 

.:-:-••■>■■■■■■■■ ■■■■ i 

MEGAPLEX8 

caribbeancinemas.com/aruba 


LIKE OUR NEW FACEBOOK PAGE 

fCaribbean Cinemas Aruba J Q 





SCOTT EASTWOOD | BRITT ROBERTSON 


THE 

LONGEST 
RIDE 


|PG-13| 


MON-THURS 6:00 | 8:45 
FRI 6:00 | 8:45 | 11:30 
SAT 3:15 | 6:00 | 8:45 | 11:30 
SUN&HOL 3:15 | 6:00 | 8:45 



WILL FERRELL | KEVIN HART 


GETHARD 


VIN DIESEL | PAUL WALKER 


FUMOUS^ 


JIM PARSONS | RIHANNA 


SHAILENE WOODLEY | ANSEL ELGORT 


B ■ ■ r i t á m u i ■ I tpinli 

INSUmENT 


IPG-13I 

MON-THURS 4:25 | 6:55 | 9:30 
FRI 4:25 | 6:55 | 9:30 | 12:05 
SAT 1:55 | 4:25 | 6:55 | 9:30 | 12:05 
SUN & HOL 1:55 | 4:25 | 6:55 | 9:30 


I IMJMti-limiiLUJIJ 

RUNAU NIGHT 


WITH SPANISH SUBTITLES 

MON-THURS 9:30 
FRI 9:30 | 11:50 
SAT 9:30 | 11:50 
SUN & HOL 9:30 


M-átiiL 

3D VERSION [PG] 

WITH SPANISH SUBTITLES 

MON-THURS 4:20 | 6:30 | 8:40 
FRI 4:20 | 6:30 | 8:40 | 10:50 
SAT 2:10 | 4:20 | 6:30 | 8:40 | 10:50 
SUN & HOL 2:10 | 4:20 | 6:30 | 8:40 
2D VERSION 

WITH SPANISH SUBTITLES 

MON-FRI 4:00 | 5:10 | 7:20 
SAT, SUN & HOL 3:00 | 5:10 | 7:20 


WITH SPANISH SUBTITLES 

3D VERSION 


MON-THURS 5:15 | 8:15 | 9:20 
FRI 5:15 | 8:15 | 9:20 | 11:15 
SAT 2:15 | 5:15 | 8:15 | 9:20 | 11:15 
SUN & HOL 2:15 | 5:15 | 8:15 | 9:20 
2D VERSION 

MON-THURS 4:30 | 6:20 | 7:30 
FRI 4:30 | 6:20 | 7:30 | 10:30 
SAT 1:30 | 3:20 | 4:30 | 6:20 
7:30 | 10:30 
SUN&HOL 1:30 | 3:20 
4:30 | 6:20 | 7:30 


MON-THURS 5:05 | 7:20 | 9:35 0 

FRI 5:05 | 7:20 | 9:35 | 11:50 
SAT 2:50 | 5:05 | 7:20 | 9:35 | 11:50 
SUN & HOL 2:50 | 5:05 | 7:20 | 9:35 


[STARTING NEXT WEEK j~PAUL BLART MALL COP 2 


Download our NEW APP 


► App Store ) Google play 


DP2 


Palm Beach Plaza | Aruba | 586-0074 


Misa Santa Filomena 
Paradera 


Pastoor Toti Fuentebella 
di parokia Sta. Filomena, 
Paradera ta informa tur 
su parokianonan y tur 
cooperadonan di Misa di 
Paradera, cu Santo sacri- 
ficio di Misa lo wordo haci 
desde 7 di april 2015 na 
Club Caiquetio pa motibo 
cu renobacion di Misa, in- 
stalacion di bentananan y 
ponemento di retablo. 

Pastoor Toti ta pidi tur su 
parokianonan y tur coopera- 
donan pa pone den oracion 
pa e trabaonan por keda cla 
na tempo, pa asina nos lo por 


habri e misa bek na luna di 
mei 2015 pa e prome Santa 
Comunion cu lo tuma luga 
dia 2 di mei 2015. 

Alabes Pastoor Toti ta pone 
su parokianonan na altura cu 
debi na compromiso haci pa 
actividad na Club Caiquetio 
e siguiente fechanan 
lo no tin Santo Sacrificio di 
Misa: Diasabra 11 di april 
2015 (7pm) 

Diabierna 17 di april 2015 
(6:30pm) Diasabra 25 di april 
2015 (7pm) 

Pastoor Toti ta pidi disculpa 
y comprension pa cu e situa- 
cion aki. □ 


RELAHAll 

Un hende di bo pasado ta bolbe pa molestia 
bo. Si e situacion ta afecta bo, no alimenta 
TL su recuerdo. Numbernan pa awe: 12, 22, 33 
y47. 

Aries 

- . Inventa algo pret cu bo pareha amoroso. 

Bo tin henter e luna pa inventa algo cu lo 
culmina cu un sorpresa. Numbernan pa 
awe: 11, 14, 25 y 34. 

Tauro 

— 

Loke tanto bo ta desea lo wordo realisa. 
ggf^ No bira inkieto si tin algo bay robes den 
AWKHPu bo bida sentimental. Numbernan pa 

Geminis 

, Un persona hopi special lo acerca bo 

WLrn- bida. Pero e ta cu fuerte impacto di bo 

personalidad. Numbernan pa awe: 8, 17, 

Çancer 

No exigi demasiado. Lo bo por complica 
bo mes. Ta ora pa actua como un Leo. 
Percura pa ta mas fresco. Numbernan pa 
awe: 18, 20, 32 y 36. 

Leo 

Un pasion cu ta alegra bo bida lo rebiba. 
Si bo no tin compromiso actual, explora 
WjW -- C P os ^b4idad ey. Numbernan pa awe: 5, 

lfirgo 

Evita tension. Bo ta demasiado agita. 
Tuma bida mas trankil y lo bo sinti bo 
mes mas miho. Numbernan pa awe: 9, 
17, 25 y 36. 

Libra_ 

Lo bo tin diferente opcion dilanti di bo. 
Bo tin cu scoge. Enfrenta realidad di 
manera directo y lo bo wak. Number- 
nan pa awe: 27, 38, 43 y 51. 




Scorpio 


ri 


Bo lo ta bibando un etapa di amor dife- 
rente. Si bo laga bo mes wordo lastra pa 
negativismo, lo bo no por saca bo plan- 
nan dilanti. Numbernan pa awe: 7, 19, 
37 y 41. 



Sagitario 


Algo inespera lo cambia bo fortuna. 
Tene delicadesa pa papia cu bo pareha 
riba asuntonan sensibel. Numbernan pa 
awe: 7, 14, 19 y 26. 



Capricornio 


Tin placa den un biahe den exterior. 
Bo tin cu duna mas energia. Lo bo por 
sinti bo mes cansa emocionalmente. 
Numbernan pa awe: 6, 15, 34 y 50. 



Aquario 


Esaki ta un dia pa conoce bon amis- 
tad. No tin motibo pa kere den amor 
di un hende desconoci, kende ta brin- 
da bo amistad. Numbernan pa awe: 8, 
18, 21 y 30. 



Pisces 

KHSOCIAL 




Centro di Bario Piedra 
Plat completamente re- 
modela oficialmente a 
habri dia 10 di april ul- 
timo. Habitantenan di e 
bario ta hopi orguyoso 
mes cu loke a tumando 
luga den Centro di Bario 
Piedra Plat. 

E pueblo por a wak e sitio aki 
crece y pa e bario di Paradera 
y Piedra Plat e ta un centro 
hopi importante si mira e 
cantidad di mucha y hoben 
cu a wordo educa y por a 




haci uzo di e facilidadnan cu 
Britania a brinda den curso 
di añanan. 

E centro di bario aki a crece 
di un organisacion chikito 
pa e organisacion cu tin awe, 
unda centenares di muchan- 
an y hoben ta train riba e veld 
aki. 

Mirando e inversion cu a 
wordo haci tambe, ta sigur di 
aplaudi y felicita e directiva 
y Sr. Franklin Bareño pa e 
tremendo trabou cu ta wor- 
do haci pa eleva e calidad di 






Centro di Bario Piedra Plat, 
cu poco, poco a bay ta reno- 
bando ,expandiendo pa haci 
di e centro di bario aki uno 
centro cu tin hopi funcion. 
Caminda por a mira den un 
edicion publica anterior- 
mente cu tin un ballroom, un 
area recreativo pa muchanan, 
bar y cushina y un veld di 
bala completamente nobo. 

Hopi esfuerso a wordo haci 
y hopi diferente recaudacion 
di fondo a wordo organisa, 
unda cada evenemento cu 


a tuma luga den e centro di 
bario a wordo dedica pa asina 
aki logra nan metanan. 

Esaki ta posibel tambe danki 
na e sponsornan cu a sostene 
e centro di bario. 

Ta mi tabata sigur un hon- 
or pa contribui na Centro 
di Bario Piedra Plat y na e 
veld cu a duna honor na Sr. 
Franklin Bareño cu sigur a 
traha duro hunto cu su ekipo 
y boluntarionan cu stima- 
cion grandi pa loke ta trata e 
centro di bario aki. Q 






























